ޓީޗަރު އެއްދުވަހު ދަރިވަރުންނާއި ސުވާލުކުރިއެވެ. އެކުދިން ބޮޑުވެގެން ކުރަން ބޭނުންވާ މަސައްކަތަކާއިބެހޭ ގޮތުންނެވެ. އެކުއްޖާ އަށް ޖަވާބުދޭންޖެހުމުން ކުއްޖާ ބުންޏެވެ. "އަހަރެން ވާން ބޭނުމީ މަންމަ ފަދައިން ބުރަމަސައްކަތްކޮށްގެން ފައިސާ ހޯދާ އަންހެނަކަށެވެ. ލިބޭ ފައިސާއިން ނިކަމެތިންނަށް އެހީވާ އަންހެނަކަށެވެ. ޚާއްޞަކޮށް ނިކަމެތި ޙާލުގައި އުޅޭ މުސްކުޅިންނަށާއި ކުޑަކުދިންނަށެވެ."\nކުއްޖާގެ ޖަވާބާއިއެކު ޓީޗަރު ބުންޏެވެ. "ކަލެއަށް ވެވޭނީ ކަލޭގެ މަންމަ ފަދައިން ކުނިކަހާ ސާފުކުރާ އަންހެނަކަށެވެ. އުޅެން ޖެހޭނީ ލިބޭ ފައިސާއިން ދެކޮޅު ނުޖެހިގެންނެވެ."\nމިއީ އެ ކުއްޖާއަށް އަލަށް ކުރިމަތިވިކަމެއް ނޫނެވެ. އޭނާގެ ބައްޕަ، މަންމަ ވަރިކޮށްލާފައި ދިއުމުން ފައިސާ ހޯދާނެ ގޮތެއް ނެތިގެން މަންމަ އާދައިގެ މަސައްކަތްތައް ކުރަން ފެށި ދުވަހުން ފެށިގެން ކުއްޖާއަށް ކޮންމެ ދުވަހަކުހެން މިފަދަ މައްސަލަތައް ކުރިމަތިވެއެވެ. އެކުގައި ކްލާހުގައި ކިޔަވާ ދަރިވަރުންވެސް ކޮންމެ ދުވަހަކުހެން ފުރައްސާރަކުރެއެވެ.\nމިކަންކަމަށް ކެތްނުކުރެވިގެން މަންމަ ގާތުގައި އާދޭސްކޮށްގެން ސްކޫލަށް ނުގޮސް ގޭގައި ހުރެގެން ކިޔަވަން ފެށިއެވެ. ގޭގައި ހުރެގެން ކިޔެވިނަމަވެސް ކޮންމެ އިމްތިޙާނަކުންވެސް ފާސްވެއެވެ.\nއެއިގެ އަހަރުތަކެއް ފަހެވެ. ޓީޗަރު ވަރަށް ބޮޑަށް ބަލިވެގެން ހޮސްޕިޓަލުގައި ބޭއްވިއެވެ. ހިތުގެ ބޮޑު އޮޕަރޭޝަނެއް ކުރަންޖެހުނީއެވެ. އަތުގައި ފައިސާއެއް ނެތެވެ. އެހީތެރިވެދޭނެ މީހަކުވެސް ނެތެވެ. އެހާލުގައި އޮއްވައި ޑޮކްޓަރަކު އޭނާގެ އޮޕަރޭޝަން ހިލޭ ކޮށްދޭން އެއްބަސްވެގެން އޮޕަރޭޝަންކޮށްދީފިއެވެ. އޮޕަރޭޝަން ކާމިޔާބުވެ ގަދަވުމުން އޮޕަރޭޝަންކޮށްދިން ޑޮކްޓަރާއި ބައްދަލުކުރަން އެދުނެވެ. އެއީ އެވަރުގެ ބޮޑުކަމެއް މުސްކުޅި އަންހެނަކަށް ކޮށްދިނުމުން ޝުކުރުއަދާކުރަން ބޭނުންވެގެންނެވެ.\nޑޮކްޓަރު އައިސް ގާތުގައި ހުއްޓުމުން ފުރަތަމަވެސް ސުވާލުކުރީ ތިއައީ ހަމަ ކަލޭތޯއެވެ؟ "ހާދަ އުފާވެއްޖެއެވެ. އެންމެ ބޮޑަށް އުފާވަނީ އަހަރެންނަށް މާފުކުރީތީއެވެ." ޖަވާބުގައި ޑޮކްޓަރު ބުންޏެވެ. "އާނއެކެވެ! މިއީ ހަމަ އަހަރެންނެވެ! ކުނިކަހާ ސާފުކުރާ އަންހެންމީހާގެ ދަރިފުޅެވެ. އެކަމަކު އޮޕަރޭޝަންކުރީ ކުނިކަހާ ފިހިގަނޑާ ފެންފޮތިގަނޑަކުން ނޫނެވެ. އަހަރެން އޮޕަރޭޝަންކޮށްދިނީ ކަލޭތިއައީ ކާކުތޯ ބަލައިގެނެއް ނޫނެވެ. އޮޕަރޭޝަންކުރާނެ ފައިސާނެތިގެން މުސްކުޅި އަންހެނަކު މަރުވާން ދޫކޮށްލަން ބޭނުންނުވާތީއެވެ. އެދުވަހު ވެސް އަހަރެން ބުނީމެއް ނޫން ހެއްޔެވެ؟ އަހަރެން ބޭނުމީ ފައިސާ ހޯދައިގެން ދަތިޙާލުގައި ދިރިއުޅޭ މުސްކުޅިންނަށާއި ކުޑަކުދިންނަށް އެހީތެރިވެދޭށެވެ. ދެރަނުވާށެވެ. އަހަރެންގެ ކާމިޔާބީގެ ސިއްރަކީ ކަލޭމެން އަހަރެންނަށް ބުލީ ކުރިކުރުމެވެ. އެކަމާއި ކިތަންވަރަކަށް ދެރަވީނަމަވެސް އަހަރެންނަށް ކުރިއަށްދާނެ އެންމެ ބޮޑު ހިތްވަރެއް ލިބުނީ އެކަމުންނެވެ. އަވަސް ޝިފާއަކަށް އެދެމެވެ. އަދިވެސް ކަމަކަށް ބޭނުންވެއްޖެނަމަ ހޮސްޕިޓަލަށް އަންނާށެވެ!"\nމިވާހަކަ ކިޔާފައި ހަމަ މިއަދުނޫހުގެ ކިޔުންތެރިންނަށް ޙިއްޞާކޮށްލަން ބޭނުންވީއެވެ. އަޅުގނޑުގެ ދަރިފުޅު މިހާރުވެސް އުޅެނީ ހަމަ އެފަދަ ޙާލެއްގައެވެ. ދަރިފުޅުގެ ބައްޕަވަނީ ނިޔާވެފައެވެ. ދެރަކުރަމުންގޮސް އެބަ ބުނެއެވެ. "ކޮރޮޑޯއިން ބޭރަށް ފުންމައިލާށެވެ! އެއިރުން ކަލޭގެ ބައްޕަގެ ގާތަށް ދެވޭނެއެވެ."\nއެހައިވަރު އެކުރަނީ ހަމައެކަނި ބައްޕަ ނިޔާވެފައިވާތީއެވެ. ބައްޕަ ނިޔާވިނަމަވެސް ﷲ ގެ ވާގިފުޅާއިއެކު އަޅުގަނޑުމެން އުޅެމުން މިއަންނަނީ އެއްވެސް މީހެއްގެ ގާތުގައި އެއްވެސް ކަމަކު ނުކިޔައެވެ. އެއްވެސް މީހަކަށް އެއްވެސް ކަމަކު އުނދަގޫކޮށްފައެއް ނުވާނެއެވެ. އަދި ކަމަކު އެދިފައެއްވެސް ނުވާނެއެވެ. ފިރިމީހާ ނިޔާވިއިރު ވަނީ އެހެން މީހަކަށް އުނދަގޫނުކޮށް އުޅޭނެ ފައިސާ ލިބޭނެ މަގު ތަނަވަސްކޮށްދީފައެވެ. އޭނާގެ ފެންވަރުން ގެހުރީ އަޅައިފައެވެ. ދިރިއުޅެނީ ގެއިގެ ބައެއް ބައިތައް ކުއްޔަށްދީގެންނެވެ."\nބުލީކުރުމުގެ ނުބައި އާދަ މިއަދު މިވަނީ ޢާންމުވެފައެވެ. މިއި ވަރަށް ހިތާމަހުރިކަމެކެވެ.\n--މުނީޒާ / މިއަދުނޫހުގެ ކިޔުންތެރިއެއް


MI College ge 2021 vana aharuge january Intake ge course thakah kurimathilumuge furusathu hulhuvaalaifi\nމައިކޮލެޖްގެ އަންނަ އަހަރުގެ ޖެނުއަރީ އިންޓޭކްގެ ކޯސްތަކަށް ކުރިމަތި ލުމުގެ ފުރުސަތު ހުޅުވާލައިފި\n22 އޮކްޓޯބަރ 2020 - 22:34:02\nމައިކޮލެޖްގެ އަންނަ އަހަރުގެ ޖެނުއަރީ އިންޓޭކްގައި ކޯސްތަކަށް ކުރިމަތިލުމުގެ ފުރުސަތު ހުޅުވާލައިފި އެވެ.\nމައިކޮލެޖްގެ ޖެނުއަރީ އިންޓޭކް ހުޅުވާލުމަށް އޯޕަންޑޭ ވަނީ މިމުގެ 20 ދުވަހު ބާއްވާފަ އެވެ. ޖެނުއަރީ އިންޓޭކް ތެރޭގައި ގިނަ ދާއިރާތަކަކުން މުހިންމު ކޯސްތަކަކަށް ހުށަހެޅުމުގެ ފުރުސަތު ހުޅުވާލާފައިވާއިރު މި އިންޓޭކްގައި ކޯސްތަކަށް ކުރިމަތިލުމުގެ ފުރުސަތު ޑިސެމްބަރު 25 އާ ހަމައަށް ވަނީ ހުޅުވާލާފައެވެ.\nސީއެންއެމްގެ އިސްކަން ޕްރޮގްރާމްގައި ވާހަކަދައްވަމުން މައިކޮލެޖްގެ ރެކްޓާ ލަމްޔާ އަބްދުލް ހާދީ ވިދާޅުވީ، އޯލެވެލް ނިންމާ މަތީ ތައުލީމަށް ދިއުމަށް ބޭނުންވާ ކުދިންނަށްވެސް ފަސޭހައިން ކޯސްތަކަށް ކުރިމަތި ލުމުގެ ފުރުސަތު އޮތް ކަން ލަމްޔާ ފާހަގަކުރެއްވިއެވެ. ލަމްޔާ ވިދާޅުވީ އޯލެވެލްއިން ރަނގަޅު ނަތީޖާއެއް ނުލިބުނު ކަމުގައި ވިޔަސް އެކުދިންނަށްވެސް ފުރުސަތު އެބަ އޮތް ކަމަށެވެ.\n"އޯލެވެލްއިން އަދި ރަނގަޅު ނަތީޖާއެއް ނުލިބުނު ކަމުގައި ވިޔަސް އެކުދިންނަށްވެސް ފުރުސަތު އެބައޮތް އަޅުގަނޑުމެންގެ ޕާތްވޭ ތެރެއިން. އޯލެވެލް ނަހަދާ ކުދިންނަށް ގުރޭޑް ހައެއް ނިންމާފަ ކަމަުގައި ވާނަމަ އެބަދެވޭ ސެޓްފިކެޓް ތިނެއްގެ ޕްރޮގްރާމަކަށް. ސެޓްފިކެޓް ތިނެއްގެ ޕްރޮގްރާމަކީ ހަމަސް ދުވަހުގެ ޕްރޮގްރާމެއް. އެހެންވީމަ އެ ސެޓްފިކެޓް ނިންމީމަ އެކުއްޖާ އެބަ ކޮލިފައިވޭ ލެވެލް ހަތަރަކަށް. ލެވެލް ހަތަރެއް އެއް އަހަރު ދުވަހުން ނިންމާފަ އެކުއްޖާއަށް އެބަދެވޭ ޑިގްރީ ޕްރޮގްރާމަކަށް. ދެން އޭލެވެލް ނިންމާފަ ހުންނަ ކުދިންނަށް ޑައިރެކްޓްކޮށް ވަދެވޭނެ ޑިގްރީ ޕްރޮގުރާމަށް" ލަމްޔާ ވިދާޅުވިއެވެ.\nލަމްޔާ އިތުރަށް ވިދާޅުވީ މައިކޮލަޖްއަކީ ދަރިވަރުންގެ ކޮލެޖެއްކަމަށާއި ދަރިވަރުންނާއި ވަރަށް ކައިރިން މަސައްކަތް ކުރާ ކުދިންގެ އަޑު އަހާ ކޮލެޖެއްކަމަށެވެ.\nމައިކޮލެޖް ޖުމުލަ ހަތަރު ފެކަލްޓީއެއް ހުންނައިރު ލެވެލް ތިނަކުން ފެށިގެން ލެވަލް ނުވަޔަކައި ހަަމަޔަށް އެކި ދާއިރާތަކުން އެކި ކޯސްތައް ހެދުުމުގެ ފުރުސަތު ކުދިންނަށް ފަހިކޮށްދީފައިވެ އެވެ. މައިކޮލެޖްއިން ބުނީ އަންނަ އަހަރުގެ ޖެނުއަރީ އިންޓޭކްގެ ކޯސްތަކަށް ކުރިމަތިލުމުގެ ފުރުސަތު އޮންނާނީ 20 އޮކްޓޫބަރުން ފެށިގެން ޑިސެމްބަރު 25 އާއި ހަމަޔަށް ކަމަށެވެ.\nމައި ކޮލެޖްތައުލީމްއެޑިޔުކޭޝަން މިނިސްޓަރުހަޔަރ އެޑިއުކޭޝަން\nސްޓޫޑެންޓް ލޯނަށް ހޮވިފައިވާ ދަރިވަރުންނަށް ލިޔުން ހަވާލުކޮށްފި


Alhugandu miadhu vaccine jahaanan: Boris Johnson\nއިނގިރޭސި ބޮޑުވަޒީރު ބޮރިސް ޖޯންސަން ވެކްސިން ފުޅިއެއްގެ ލޭބަލް ވިދާޅުވަނީ\nއިނގިރޭސި ބޮޑުވަޒީރު ބޮރިސް ޖޯންސަން ވިދާޅުވީ އޮކްފޯޑް-އެސްޓްރަޒެނެކާ ވެކްސިން ރައްކާތެރި ކަމަށް "ޔޫރަޕިއަން މެޑިސީން އޭޖެންސީ" (އީއެމްއޭ) ކަނޑައަޅައިފި ކަމަށާއި މިއަދު ވެކްސިންޖައްސަވާނެ ކަމަށެވެ. އޭނާ ވިދާޅުވީ ވެކްސިންޖަހަން ވަޑައިގަންނަވާނީ އޮކްސްފޯޑް-އެސްޓްރަޒެނެކާ ވެކްސިންދޭ ސެންޓަރަކަށް ކަމަށެވެ.\nއޮކްފޯޑް-އެސްޓްރަޒެނެކާ ވެކްސިންޖެހުން ޔޫރަޕް ގައުމުތަކުން މިދޭތެރެއިން މެޑުކަނޑާލި އެވެ. އެއީ ވެކްސިންގައި ސައިޑްއިފެކްޓް، ވެކްސިންޖެހުމުން މެދުވެރިވާ ނޭދެވޭ ހާލާތްތައް ގިނަ ކަމަށް އަދި ޚާއްސަކޮށް ލޭގަނޑުވާ މައްސަލަ ދިމާވާ ކަމަށް ބުނެވޭތީ ސައިންސްވެރިން ލައްވައި އެކަން ބެލުމަށެވެ. ޔޫރަޕިއަން މެޑިސީން އޭޖެންސީ މިހާރު ބުނަނީ އޮކްސްފޯޑް-އެސްޓްރަޒެނެކާ ވެކްސިން ރައްކާތެރި ކަމަށާއި ކުރިއަށް ގެންދަންވީ ކަމަށެވެ.\nއިނގިރޭސި ބޮޑުވަޒީރު ވިދާޅުވީ އޮކްސްފޯޑް-އެސްޓްރަޒެނެކާ ވެކްސިން ހަމައެހެން ވެކްސިންތައް ފަދައިން ރައްކާތެރި ކަމަށާއި ކޮވިޑުން ރައްކާތެރިވުމަށް ފައިޒާ-ބަޔޮންޓެކް ފަދައިން ބޭނުންކުރެވިދާނެ ކަމަށެވެ. އަދި ވިދާޅުވީ ޖައްސަވާނީ އޮކްސްފޯޑް-އެސްޓްރަޒެނެކާ ވެކްސިން ކަމަށެވެ.\n"މައްސަލައަކީ ކޮވިޑްޖެހުން. ވެކްސިންޖެހުން މުހިންމުވާ ސަބަބަކީ މިއީ،" ބޮޑުވަޒީރު ވިދާޅުވި އެވެ. އޭނާ ވިދާޅުވީ ވެކްސިންޖެހުމުން ކޮވިޑްގެ ހާލަތެއް މެދުވެރިވި ނަމަވެސް ބޮޑުވަރުވުން ދުރު ކަމަށާއި ހިތާމަވެރި ހާދިސާތަކުން ރައްކާތެރިވެވޭ ކަމަށެވެ.\nއިނގިރޭސި ބޮޑުވަޒީރު ބޮރިސް ޖޯންސަން ކޮވިޑް ވެކްސިނާ ބެހޭ ގޮތުން ވާހަކަދައްކަވަނީ\nބޮރިސް ޖޯންސަން ވިދާޅުވީ އިންގިރޭސިވިލާތުގައި ބޮޑު އާބާދީއަކަށް ވެކްސިންދެވިއްޖެ ކަމަށާއި މިހާރު ކުރިއަށްދާ ދުވެލީގައި ވެސް ލަނޑުދަނޑި ހާސިލްކުރެވޭނެ ކަމަށެވެ. އަދި ވިދާޅުވީ އިންޑިއާގެ ސީރަމް އިންސްޓިއުޓުން ޝިޕްމަންޓް ލިބުމުން ވެސް ދުވެލި ބާރުވާނެ ކަމަށެވެ.\nއޮކްސްފޯޑް-އެސްޓްރަޒެނެކާ ވެކްސިނާ ބެހޭ ގޮތުން ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯއިން އަބަދު ވެސް ބުނަނީ ވެކްސިންގައި ބޮޑު މައްސަލައެއް ނެތް ކަމަށާއި ހުއްޓާލުމުން ލަސްވުންނޫން ކަމެއް ނުވާނެ ކަމަށެވެ. އަދި ވެކްސިންޖެހުމުން މަދު މީހަކަށް ގޮތެއްވި ނަމަވެސް ގިނަބަޔަކަށް ރަނގަޅު ކަމަށެވެ.\nޔޫރަޕިއަން މެޑިސީން އޭޖެންސީ އޮކްސްފޯޑް-އެސްޓްރަޒެނެކާ ވެކްސިން ތަހުލީލުކުރުމަށް ފަހު ބުނީ ލޭގަނޑުވުމާ ގުޅުމެއް ނެތް ކަމަށާއި ވިސްނަންޖެހޭ ވަރު ގޯހެއް ނެތް ކަމަށެވެ. އެހެން ނަމަވެސް ވެސް ސައިންސްވެރިން ލައްވައި ވަރަށް ފުނަށް ފީނާނެ ކަމަށެވެ.\nއިނގިރޭސިވިލާތް ބޮރިސް ޖޯންސަން ކޮވިޑް-19 + ކޮވިޑް ވެކްސިން\nއެސްޓްރަޒެނެކާ ކޮވިޑް ވެކްނިސަށް ޔޫކޭން ހުއްދަދީފި


BREAKING NEWS: Raajjey Gai Dhevana Dose Dheynee 8 Hafthaa Fahun Kamah Ninmaifi - Vaguthu\nކޮވިޑާއިއެކު ދިވެހިން އެއްއަހަރު! -7ގަޑިއިރު ކުރިން\nރާއްޖޭގައި ވެކްސިންގެ ދެވަނަ ޑޯޒް ދޭނީ އަށް ހަފްތާ ފަހުން ކަމަށް ނިންމައިފި\n2 ހަފްތާ ކުރިން ( ފެބުރުއަރީ 17, 2021 )\nރާއްޖޭގައި ކޮވިޑް-19 އިން ދިފާއު ވުމަށް ވެކްސިންގެ ދެވަނަ ޑޯޒް ދޭނީ ފުރަތަމަ ޑޯޒް ދިންތާ އަށް ހަފްތާ ފަހުން ކަމަށް ނިންމައިފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ޑރ.ނަޒްލާ މުސްތަފާ ވިދާޅުވީ ފުރަތަމަ ޑޯޒް ދިނުމަށްފަހު ދެވަނަ ޑޯޒް ދޭނީ އަށް ހަފްތާ ފަހުން ކަމަށް ނިންމީ ރާއްޖޭގެ ޓެކް ޓީމާއި ޑަބްލިއުއެޗްއޯގެ އިރުޝާދުތަކަށް ބެލުމަށްފަހު ކަމަށެވެ.\nކޮވިޝީލްޑަކީ ރަނގަޅު ވެކްސިނެއް ކަމަށް ކަނޑައަޅައި ޑަބްލިޔުއެޗްއޯ އިން ލަފާދީފައި ވަނީ އަށް ހަފްތާ އާއި 12 ހަފްތާއާ ދެމެދު ދެވަނަ ޑޯޒު ޖެހުމަށެވެ.\nރާއްޖޭގައި ވެކްސިން ޖަހަން ފެށީ މި މަހުގެ ފުރަތަމަ ދުވަހު އެވެ. އެހެންކަމުން ދެވަނަ ޑޯޒު ޖަހަން ފެށޭނީ އޭޕްރީލް ކުރީކޮޅެވެ.\nރާއްޖެއަށް މިހާތަނަށް ލިބިފައިވަނީ ކޮވިޝީލްޑް ވެކްސިންގެ 100،000 ޑޯޒްއެވެ. މިއަދުގެ ނިޔަލަށް އެއިން 56،000 އަށް ވުރެ ގިނަ މީހުންނަށް ވަނީ ވެކްސިން ޖަހައިފަ އެވެ. އެޗްޕީއޭ އިން މިހާރު ނިންމާފައި ވަނީ ފުރަތަމަ ލިބިފައިވާ 100،000 ޑޯޒް ވެސް ފުރަތަމަ ޑޯޒްގެ ގޮތުގައި ބޭނުންކުރުމަށެވެ.\nމިމަހުގެ ތެރޭގައި ރާއްޖެ އަށް އިތުރު ވެކްސިން ލިބޭނެ ކަމަށް ސަރުކާރުން ވަނީ ވިދާޅުވެފައެވެ. ނަމަވެސް ވެކްސިން ލިބޭނެ ސީދާ ތާރީޚެއް އަދި އިއުލާން ކޮށްފައެއް ނުވެއެވެ.\nއޮކްސްފޯޑް ޔުނިވަސިޓީ އާއި އެސްޓްރާޒެނެކާގެ ވެކްސިންގެ ދެވަނަ ޑޯޒް ދޭން އެންމެ ރަނގަޅު ވާނީ ކިހައި މުއްދަތެއްގެ ތެރޭގައިތޯ ބެލުމަށް ދުނިޔޭގެ ގިނަ ގައުމުތަކުގައި މަޝްވަރާތައް ކުރިއަށް އެބަގެންދެއެވެ. އިނގިރޭސިވިލާތުގައި ވެސް ވެކްސިންގެ ދެވަނަ ޑޯޒް ދޭނީ ފުރަތަމަ ޑޯން ދިންތާ 12 ހަފްތާ ފަހުންނެވެ.\nފެބުރުއަރީ 17, 2021 23:14\nރާއްޖެ އިން ވެކްސިން ދިން ބައެއް މީހުން ކޮވިޑަށް ފައްސިވެއްޖެ...\nފެބުރުއަރީ 17, 2021 23:15\nAre we India lab monkeys to test vaccination\nފެބުރުއަރީ 17, 2021 23:18\nޢިންޑިޔާ ލެބުގެ މަންކީ ތަށް ތޯ ދިވެހިން މީ؟؟؟\nފެބުރުއަރީ 18, 2021 01:02\n8-12 ދެމެދު ދޭންޖެހޭ.12 ހަފްތާ އަށް ވުތެ ފަސްވުން ގޯސްވާނެ ވާހަކަވެސް ބުނެ ސަމާލުކަމަށް ގެނޭ\nފެބުރުއަރީ 18, 2021 08:39\nއިންޑިއަ ލެބް މަންކީއަށް ނުވެ ޗައިނާގެ ލެބް މަންކީށްތޯ ވާން ބޭނުންފުޅުވަނީ؟


SunOnline: ސްކޫލް ވެށި ސިޔާސީ އޮއިވަރުގެ ތެރޭގައި!\nސްކޫލް ވެށި ސިޔާސީ އޮއިވަރުގެ ތެރޭގައި!\nމުހައްމަދު ސިމާއު 15 Mar 2012, 13:14\nމިދިޔަ ހަފުތާގައި ދަރުމަވަންތަ ސްކޫލަށް އެޑިއުކޭޝަން މިނިސްޓަރު ވަޑައިގަތުމާ އެކު ބައެއް ކުދިން މިނިސްޓަރަށް މަރުހަބާ ކީ "ބާޣީ" އޭ ގޮވަމުންނެވެ. އަދި ކަލާފާނު ސްކޫލްގެ ގުރުއާން ޓީޗަރަކު ވަނީ ކްލާސްތެރޭގައި "މަނީ މަނީ" އޭ ގޮވާފަ އެވެ. އޭގެ ފަހަތުން ދަރިވަރުން ގޮވީ "ޔެސް ސާ" އެވެ. އޭގެ ކުރިން ސިޔާސީ ޕޯޑިއަމެއްގައި ސަރުކާރަށް ފާޑު ކީ ސްކޫލެއްގެ ކެޕްޓަނެކެވެ. މުޅި މުޖުތަމައު ސިޔާސީވެ ހުރިހާ ދިމާއެއް ވެސް ވަނީ ސިޔާސީ ވިސްނުމެއްގަ އެވެ. އޭގެ ޝިކާރަޔަކަށްވަނީ ސްކޫލްގެ ތަކުގެ ދަރިވަރުންނެވެ.\n"އެކަމުން ސްކޫލްތަކުގެ ދަރިވަރުންނަށް އެ ދަނީ ވަރަށް ބޮޑަށް އަސަރުކުރަމުން ބައެއް ސްކޫލުތަކުން އެކަމުގެ ޝަކުވާތައް އެބަހުރި އަޅުގަނޑުމެންނަށް އައިސްފައި. އެގޮތުން ބައެއް ފަހަރު ކިޔެވުން ހުއްޓާލަން ޖެހޭކަމުގެ ޝަކުވާވެސް އެބަހުރި ލިބިފައި،" އެޑިއުކޭޝަން މިނިސްޓަރު ޑރ. އާސިމް އަހުމަދު ވިދާޅުވި އެވެ.\nމިނިސްޓަރު ވިދާޅުވިގޮތުގައި އެކަން އެގޮތަށް ހުރުމުން ގޮންޖެހުންތަކާ ވަނީ ކުރިމަތިވެފަ އެވެ. އަދި މިއީ ބެލެނިވެރިން ދަރިވަރުންނަށް ވިސްނައިދޭން ޖެހިފައިވާ ވަގުތެކެވެ.\n"މުޒާހަރާތަކުގެ ސަބަބުން ދަރިވަރުންނަށް ނޭދެވޭ އަސަރުތަކެއް ކުރާނެ. އެކަމާއި މެދު ވަރަށް ކަންބޮޑުވޭ. އެކަމަކު އަޅުނގަޑުމެންނަކަށް ނެތް އެކަމުގެ އެޅޭނެ މާބޮޑު ފިޔަވަޅެއް،" މިނިސްޓަރު ވިދާޅުވި އެވެ.\nދަރުމަވަންތަ ސްކޫލްގެ ލީޑިން ޓީޗަރަކު ވިދާޅުވީ ސްކޫލްގެ ވެށި ސިޔާސީ ވަނީ ބެލެނިވެރިންވެސް ސިޔާސީ ވަމުން ދިއުމުން ކަމަށެވެ. އޭނާގެ ނަޒަރުގައި އެއީ މައްސަލައެއް ވެސް ނޫނެވެ. މައްސައަކީ ބައެއް ބެލެނިވެރިން ދަރިވަރުން އެކަމުގެ ތެރެއަށް ވެއްދުމަށް ބާރު އަޅައި މުޒާހަރާތަކަށް ނުކުތުމަށް ބާރުއަޅަމުން ދިއުމެވެ.\n"ބައެއް ކުދިން އަޅުގަނޑުމެން ކައިރީ ބުނޭ މަންމަ ނޫނީ ބައްޕަ ބުނާތީ މުޒާހަރާއަށް ދަމޭ. ވަރަށް މަޖަލޭ ކިޔައިގެން ބައެއް ކުދިން އެއީ ފަހުރަކަށް ހަދައިގެން އެވާހަކަ ދައްކާ" އެ ޓީޗަރު ވިދާޅުވި އެވެ.\nއޭނާ ވިދާޅުވި ގޮތުގައި ދަރިވަރުންގެ ހިޔާލު ސިޔާސީ ވުމުން އެ ކުދިންނަށް އެހެން އެއްޗެއް ބުނެދިނުން އޮންނަނީ ދަތިވެފަ އެވެ. ކުދިން ސްކޫލަށް ދިޔަ ނަމަވެސް ވިސްނުމާ ހިޔާލު ގެންގުޅެނީ ސިޔާސީ ކަންކަމުގަ އެވެ.\n"ކިޔަވައިދިނުމުގައި ޑިސްޓްރެކްޓްވެ ކުދިންގެ ޝައުގުވެރިކަން ގެއްލޭ ގޮތްތައް މެދުވެރިވޭ. އެކުދިންވެސް ބޭނުންވަނީ އެކުދިންގެ ބެލެނިވެރިން ފަދައިން މަގުމައްޗަށް ނުކުމެ މުޒާހަރާ ކުރަން. އެކުދިންގެ ބަސްމަގު ވެސް ހުންނަނީ އެހެން،" އެ ޓީޗަރު ވިދާޅުވި އެވެ.\nމުޒާހަރާތައް ބައެއް ފަހަރަށް ސްކޫލްތަކުގެ ކުރިމަތީގައިވެސް ކުރިއަށް ގެންދެ އެވެ. މިކަމުގެ ޝަކުވާ އެންމެ ބޮޑަށް ކުރިމަތިވެފައިވަނީ ދަރުމަވަންތައަށާއި މަޖީދިއްޔާ ސުކޫލަށެވެ. އެ ކުދިން ޝަކުވާ ކުރަނީ މުޒާހަރާގެ އަޑު ޓީޗަރުގެ އަޑަށް ވުރެ ގަދަވާތީ އެވެ. ސްކޫލަށް ދިއުމުގެ މަގުސަދު ގެއްލޭތީ އެވެ.\n"ބައެއް ފަހަރު ދައްކާލެވިދާނެ ސިޔާސީ ވާހަކައެއް. މީހަކާ ދިމާއަށް ބާޣީއޭވެސް ގޮވާފާނެ. ބައެއް ފަހަރު މުޒާހަރާގައި ވާހަކަދައްކާ މީހުން ބޭނުންކުރާ ބައެއް ބަސްތައް ވެސް ބޭނުން ކޮށްފާނެ، މީހުން ބުނެފާނެ އެއީ އަހަރެމެން އުޅޭ ގޮތުންނޭ،" ކަލާފާނު ސުކޫލަށް ތިން ކުދިން ކިޔަވަން ފޮނުވާ ބެލެނިވެރިއަކު ބުންޏެވެ. "އެކަމަކު އަހަންނަކީ ދުވަހަކު މުޒާހަރާއަކަށް ދާ މީހެއްވެސް ނޫން. ޓީވީން ސިޔާސީ ކަންކަން މި އެނގެނީ. އަސްލު މިހާރު ބިރުގަނޭ ސުކޫލަށްވެސް ފޮނުވަން،"\nރާއްޖޭގެ ސިޔާސީ ހަލަބޮލި ކަމުގެ ތެރޭގައި ސްކޫލްގެ ވެށިވެސް ވަނީ ސިޔާސީ ވެފައެވެ. އެއީ ބިރުވެރި ކަމެވެ. ދަރިވަރުން ސިޔާސީ މައިދާނަށް ޅަ ކަމުގައި ނެރުމަކީ ވަރަށް ބޮޑު އިހުމާލުވުމެކެވެ. ފަހަކަށް އައިސް މުޒާހަރާތަކުން ދަރިވަރުންނަށާއި ސްކޫލްތަކަށް އުނދަގޫތައް ދިމާވަމުން އައިސް މިހާރު ވަނީ ސީދާ ހަރަކާތުގައި ދަރިވަރުން ބައިވެރި ކުރަން ފަށާފަ އެވެ.\nމި މައްސަލަ ބޮޑުވުމުގެ ސަބަބުން ސްކޫލްތަކުގެ ޕްރިންސިޕަލުންނާއި، ސުޕަވައިޒަރުންނާއި، ޓީޗަރުން ސިޔާސީ ކަންކަމުގެ ތެރެއަށް ނުވަނުމަށް ރައީސުލް ޖުމްހޫރިއްޔާ ޑރ. މުހައްމަދު ވަހީދު ހަސަން މަނިކު ވެސް ވަނީ އެކަމަށް އިލްތިމާސް ކުރައްވާފަ އެވެ.\nމިދިއަ ހަފުތާގައި ރައީސް ވަހީދު ވިދާޅުވީ ސްކޫލްތަކުގެ ޕްރިންސިޕަލުންނާއި، ސުޕަވައިޒަރުންނާއި، ޓީޗަރުންނާއި ދަރިވަރުން ސިޔާސީ ކަންކަމުގެ ތެރެއަށް ވަނުމަކީ ކޮށްގެންވާނެ ކަމެއް ނޫން ކަމަށެވެ. ސްކޫލްތަކުގެ ވެރިން މަސައްކަތް ކުރައްވަންޖެހޭނީ، ދަރިވަރުންގެ މެދުގައި އިސްލާމްދީނަށާއި ގައުމިއްޔަތުގެ ލޯބި އިތުރުކުރަން ކަމަށް ވެސް ރައީސް ވިދާޅުވި އެވެ. ރައީސް އަދި ވިދާޅުވީ ތަޢުލީމީ ދާއިރާގެ އިސްބޭފުޅުންގެ ޢަމަލުތައް އެމަނިކުފާނު ވަރަށް ގާތުން ބައްލަވާނެ ކަމަށެވެ.\n"އަޅުގަނޑުމެންގެ ޅަދަރިން ބޮޑެތިވަމުން އަންނައިރު، އެކުދިންނަށް ނޭދެވޭ ކަންކަން ފެނުމަކީ، ވަރަށްދެރަ ކަމެއް. ތަޢުލީމު ޙާޞިލު ކުރަމުންދާ ސްކޫލްގެ ތެރެއިންވެސް މިފަދަ ކަންކަން އެކުދިންނަށް ފެނިގެން ނުވާނެ،" ރައީސް ވިދާޅުވި އެވެ.\nކުޑަކުދިންގެ ހައްގުގައި މަސައްކަތް ކުރާ ބައެއް ޖަމިއްޔާތަކާއި އެޗްއާރްސީއެމް އިން ވަނީ މުޒާހަރާ ތަކުގެ ސަބަބުން ކުޑަކުދިންގެ ކިޔެވުމުގެ ހައްގުން އެ ކުދިން މަހުރޫމްވާ ކަމަށް ބުނެ ކަންބޮޑުވުން ފާޅުކޮށްފަ އެވެ.\n"މުޒާހަރާ ކުރާ ސަރަހައްދުގައި ދިރިއުޅޭ ކިޔަވާ ކުދިންނަށް އެކުދިންގެ ކިޔެވުން ކުރިއަށް ގެންދިއުމުގައި ތަފާތު ހުރަސްތައް އެޅެމުންދާ ކަމުގެ ޝަކުވާ ވަރަށް ގިނަ ފަރާތްތަކުން ކުރަމުންދޭ،" ޗައިލްޑް އެބިއުސިން ޕްރިވެންޝަން ސޮސައިޓީ (ކެޕްސް) އިން ބުންޏެވެ.\nކައުންސިލަރުންގެ އަދަދު ގިނަ، މަދު ކުރާށެވެ.


ކުރެހުމާއި އެއްގޮތަށް ޕާކުގެ ކެންޓީނު ޢިމާރާތް ރޭނުމާއި ސިމެންތި ޖެހުމާއި ފެނާއި ކަރަންޓް ވައިރުކުރުމާއި ހިޔާކުރުމާއި ތަޅުން އެޅުމާއި ސީލިންގްކުރުމާއި އެލުމިނިއަމް ދޮރާއި ދޮރުފަތް ހަރުކުރުމާއި ސީލަރުލުމާއި ކުލަލުން. (ކެންޓީނުގައި ލާންވާނީ މަޑު ޕްރައިމަރީ ކުލަތަކެވެ.)\nފާޚާނާ ސެޓް ހަރުކުރުން (ފާޚާނާތަށި، މޫނުދޮންނަތަށި، އިސްކުރު، މުސްމިލް ޝަވަރ، މޫނުދޮންތަށީގެ އިސްކުރު ،މޫނުބަލާ ލޯގަނޑުހަރުކުރުން)\nކެންޓީނުތެރެއަށް ސީލިން ސާފޭސް މައުންޓް 08 ލައިޓް ހަރުކުރުމާއި ކޮންމެ ފާޚާނާއެއްގައި ސީލިންގ ސާފޭސް މައުންޓް ލައިޓެއް ހަރުކުރުމާއިއެކު ފާޚާނާތަކުގެ ލައިޓް ދިއްލުމަށް ބޭރުން ސްވިޗް ހަރުކުރުމާއި ކެންޓީނުގެ އެތެރޭގެ ލައިޓްތަކުގެ ސްވިޗްތައް ކޮންޓްރޯލް ރޫމުގައި ހަރުކުރުން\nޕާކުގެ ވަށާފާރު ލައިޓާއި ނަން ބޯޑުގެ ލައިޓާއި އެތެރޭގެ ގާޑަންލައިޓްތަކުގެ ސްވިޗްތައް ކޮންޓްރޯލް ރޫމްގައި ހަރުކުރުން. (ވަށާފާރު ދިއްލުމަށް ވަކި ސްވިޗެއް، ގާޑަންލައިޓްތައް ދިއްލުމަށް ވަކި ސްވިޗެއް، ނަންބޯޑު ދިއްލުމަށް ވަކި ސްވިޗެއް ހަރުކުރުން).\nދެ ފާޚާނާއަށާއި ކެންޓީނަށް އަދި ޕާކުގެ ފެން އިސްކުރުތަކަށް އެކަށީގެންވާ ފެން މޯޓަރެއް ހަރުކުރުން.\nނަމޫނާ އާއި އެއްގޮތަށް ޕާކުގެ ދެ އުނދޯއްޔާއި އުނދޯލިގެއާއި4ޖޯލީގެ ދެ ޖޯލިފަތި ހަދާ ހަރުކުރުން. ( ކޮންމެ ފަޔަކަށް 1*1 ފޫޓުގެ ބުޑެއް އެޅުން)\nޕާކުގެ ބޭރުން އުތުރުފަރާތުގެ ޕޭމަންޓްމަތީގައި ބެހެއްޓުމަށް4ޖޯލީގެ5ޖޯލިފަތި ހެދާ ހަރުކުރުން.\nޖޯލިތަކުގައި ޖަހާނީ މަސްކޮށި ކަޅުދަލެވެ.\nޕާކުތެރޭގައި އުނދޯލިގެއާއި ޖޯލިފަތި ބަހައްޓަން ބުނެފައިވާ ސަރަޙައްދުގައި4އިންޗި ބޯމިނުގައި ކަށިވެލިލުން.\nޕާކުގެ ވޯކްވޭތަކުގައި ޕޭވްމަންޓް ގައު އެތުރުމާއިއެކު ފްލޯ ޕެއިންޓްލުން (ކައުންސިލުން ފޯރުކޮށްދޭ ޕޭވްމަންޓް ގަލުގެ ކުރެހުމާއި އެއްގޮތަށް ޕޭވްމަންޓް ގައު އެޅުން.)\nޕާކުގެ ކަރަންޓް ވައިރިން އެޅުމާއި ވައިރިންގެ މަސައްކަތްތައް ނިންމައި ގާޑެންލައިޓްހަރުކޮށް ޕާކުދިއްލުން.\nގޮނޑިތައް ކޮންކްރިޓްކުރުމާއި ހަރުކުރުމާއި ގޮނޑީގެ ލަކުޑި މަސައްކަތްތައް ނިންމާ ވުޑްޑައިކުރުން.\nނަމޫނާ އާއި އެއްގޮތަށް ޕާކުގައި މީހުން އިށިއިންނާނެ6ލަކުޑި ބެންޗް ހަދައި ހަރުކުރުން. (ބޭނުންކުރަންވާނީ ޓްރީޓެޑް ލަކުޑި، ލޯބެކް ބެންޗް،4ފޫޓް ދިގުމިން)\nމިމަސައްކަތްތައް ކުރުމަށް ޝަޢުޤުވެރިވެލައްވާ ފަރާތްތަކުން މިކައުންސިލްގެ ބިޑް ހުށަހަޅާފޯމް ފުރިހަމަކުރައްވައި 2021 ނޮވެންބަރު 08 ވާ ހޯމަ ދުވަހުގެ 13:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުޅުވުން އޮންނާނީ، އަންދާސީ ހިސާބު ހުށަހަޅުއްވާ ދުވަހު، އަންދާސީ ހިސާބު ހުށަހަޅުއްވާ ގަޑީގައެވެ.\nމި މަޝްރޫޢާއި ބެހޭގޮތޮން މަޢުލޫމާތު ސާފުކުރުމަށް އީ-މެއިލް ކުރައްވާނީ 2021 ނޮވެންބަރު 04 ވާ ބުރާސްފަތި ދުވަހުގެ 13:00 ގެ ކުރިން ތިރީގައި ދަންނަވާފައިވާ އެޑްރެހަށެވެ. އީމެއިލްކުރައްވާއިރު ސަބްޖެކްޓްގައި އިޢުލާނު ނަންބަރާއި ބީލަމުގެ ނަން ލިޔަންވާނެއެވެ.\nޕަބްލިޝްކުރި ތާރީޚް: 26 އޮކްޓޫބަރު 2021\nސުންގަޑި: 8 ނޮވެންބަރު 2021\nޑައުންލޯޑްސް bid documents


Kureege Raeesun ah Majilis ge memberakah vumuge magu bandhuvaan jehey tha?! | Mihaaru\nރައްޔިތުންގެ މަޖިލިސް: ކުރީގެ ރައީސުންނަށް މަޖިލީހުގެ މެމްބަރު ކަން ނުކުރެއްވޭ ގޮތަށް ގާނޫނަށް އިސްލާހު ގެންނަން ވަނީ ހުށަހަޅާފައި -- ފޮޓޯ/މިހާރު\nކުރީގެ ރައީސުންނަށް މަޖިލިހުގެ މެމްބަރަކަށް ވުމުގެ މަގު ބަންދުވާން ޖެހޭތަ؟\n24 ޖެނުއަރީ 2019 - 08:46 35 comments\nރާއްޖޭގެ ކުރީގެ ރައީސުން މިހާތަނަށް ވެސް ދަމަހައްޓަމުން އައި އެއް ސަގާފަތެއް އޮވެ އެވެ: ރައީސްކަމުން ވަކިވެވަޑައިގަތުމަށް ފަހު ދައުލަތުގެ އެހެން މަގާމެއް އަދާނުކުރެއްވުމެވެ. އަލުން ރައީސް ކަމަށް ވަޑައިގަތުމަށް މަސައްކަތް ކުރެއްވިޔަސް އަދި ސިޔާސީ ކަންކަމުގައި އިސްކޮށް ހަރަކާތްތެރިވެވަޑައިގަތަސް، ރައީސް ކަމަށް ވުރެ ދަށް މަގާމެއް ނުވަތަ ވަޒީފާއެއް އަދާކުރެއްވުމަށް އެއްވެސް ބޭފުޅަކު ކުރިން މަސައްކަތް ކޮށްފައެއް ނުވެ އެވެ. ފުރަތަމަ ޖުމްހޫރިއްޔާ އަދި ދެވަނަ ޖުމްހޫރިއްޔާގެ ދަށުން ރައީސް ކަން ކުރެއްވި ބޭފުޅުން ވެސް އަމަލު ކުރެއްވީ އެގޮތަށެވެ.\nއެ ސަގާފަތަށް ނިމުމެއް އައީ ކުރީގެ ރައީސް މުހައްމަދު ނަޝީދު އަންނަ ރައްޔިތުންގެ މަޖިލީހުގެ އިންތިޚާބުގައި ވާދަކުރައްވާނެ ކަން އިއުލާން ކުރައްވައި، މަސައްކަތް ފެއްޓެވި ހިސާބުންނެވެ. އެހެންވެ، މިފަހަރުގެ މަޖިލިސް އިންތިޚާބު ވެގެން ދާނީ ތާރީޚީ އިންތިޚާބަކަށެވެ. ކުރީގެ ރައީސް އަބްދުﷲ ޔާމީން ވެސް މަޖިލީހަށް ވާދަކުރައްވަން އުޅުއްވާ ކަމުގެ އަޑުތަކެއް ފެތުރުނަސް، އެމަނިކުފާނު އަދި ވަކި ގޮތެއް ނުނިންމަވަ އެވެ.\nމަޖިލިހަށް ވަޑައިގަތުމުގެ މަސައްކަތްޕުޅު ނަޝީދު ފައްޓަވާފައި ވަނިކޮށް، ކުރީގެ ރައީސުންނަށް މަޖިލިސް މެމްބަރު ކަން ނުކުރެވޭ ގޮތަށް ގާނޫނަށް އިސްލާހެއް ގެންނަން ދިއްދޫ ދާއިރާގެ މެމްބަރު އަބްދުއްލަތީފު މުހައްމަދު މަޖިލީހަށް ހުށަހެޅުއްވި ހިސާބުން ސިޔާސީ މަސްރަހު އިތުރަށް ހަލަބޮލިވި އެވެ. އެއީ ސަރުކާރު ކޯލިޝަނަށް ވެސް ލޮޅުން އެރި ކަމެކެވެ.\nއެއް ބައެއްގެ ނަޒަރުގައި އެއީ ނަޝީދު މަޖިލީހަށް ވާދަކުރައްވަން ހުރަސް އެޅުމަށްޓަކައި، ސީދާ އެމަނިކުފާނަށް އަމާޒުކުރި އިސްލާހެކެވެ. އެހެންވެ، އެއީ ވަކި މީހަކަށް ނުވަތަ ވަކި ބަޔަކަށް އަމާޒުކޮށްގެން މަޖިލީހުން ގާނޫނުތައް ހެދުމުގެ ސިލްސިލާއަށް އިތުރުވި ބޮޅެއް ކަމަށް ވެސް އެ އިސްލާހާ ދެކޮޅުހަދާ ފަރާތްތަކުން ދެކެ އެވެ.\nލަތީފް ވިދާޅުވެފައިވަނީ ކުރީގެ ރައީސުންނަކީ ގާނޫނީ ގޮތުން ޚާއްސަ އިނާޔަތްތަކާއި ހިމާޔަތާއި ރައްކާތެރިކަން ދެވިފައިވާ ބޭފުޅުންނަށް ވާއިރު، ދަށް މަގާމެއް އަދާކުރެއްވުމަކީ އެ ބޭފުޅުންގެ ޝަރަފަށް ގެއްލުން ލިބޭ ކަމެއް ކަމަށެވެ. އެކަމަކު ގާނޫނީ ގޮތުން ބަލާއިރު އެއީ ގެނެވިދާނެ ބަދަލެއްތޯ ސުވާލު އުފައްދަން ޖާގަ އެބަ ލިބެ އެވެ.\nރައްޔިތުންގެ މަޖިލީހުގެ މެމްބަރެއްގެ ކިބައިގައި ފުރިހަމަވާން ޖެހޭ ޝަރުތުތައް ގާނޫނު އަސާސީގައި ވަނީ ސާފުކޮށް ބަޔާންކޮށްފަ އެވެ. އެގޮތުން ފަސް ޝަރުތެއް ބަޔާން ކޮށްފައި ވާއިރު، އޭގެ ތެރެއިން އެއްވެސް ޝަރުތެއްގައި ކުރިން ރައީސްކަން ކޮށްފައިވުން ނުވަތަ ވަކި ފެންވަރުގެ މަގާމެއް ކުރިން އަދާކޮށްފައި ވުން ހިމަނާފައެއް ނެތެވެ.\nގާނޫނު އަސާސީއަށް އިސްލާހު ގެނައުމުގެ ބާރު މަޖިލީހަށް އެބަ އޮތެވެ. ރައްޔިތުންގެ ފެންނަ ނުފެންނަ ވޯޓަކަށް ދާން ޖެހޭ ކަންކަން ފިޔަވައި އެހެން ކަންކަމުގައި މަޖިލީހުގެ ޖުމްލަ މެމްބަރުންގެ ހަތަރު ބައި ކުޅަ ތިން ބައި މެމްބަރުންގެ ވޯޓު ލިބިގެން ގާނޫނު އަސާސީ އިސްލާހު ކުރެވިދާނެ އެވެ. އެކަމަކު ކުރީގެ ރައީސުންނަށް މެމްބަރުކަން ނުކުރެއްވޭ ގޮތް ހެދުމަށް އިސްލާހު ހުށަހަޅާފައިވަނީ ރައްޔިތުންގެ މަޖިލީހުގެ އިންތިޚާބުގެ ގާނޫނަށެވެ.\nދެން އޮތީ ކޮންމެ ރައްޔިތަކަށް ލިބިގެންވާ އިންތިޚާބީ ހައްގެކެވެ. ގާނޫނު އަސާސީގެ 26 ވަނަ މާއްދާގައި ބުނެފައިވަނީ "މި ގާނޫނު އަސާސީގައި އެހެން ގޮތަކަށް ބަޔާން ކޮށްފައި ނުވާހާ ހިނދަކު، އުމުރުން 18 އަހަރުން މަތީގެ ކޮންމެ ރައްޔިތަކަށްމެ އަންނަނިވި ހައްގުތައް ލިބިގެންވެ އެވެ" މިފަދައިންނެވެ. އެގޮތުން، ފުރަތަމަ ހައްގަކީ އިންތިޚާބުތަކުގައި ވޯޓު ދިނުމުގެ ހައްގެވެ. ދެވަނަ އަށް އޮތީ އިންތިޚާބުތަކުގައި އެކިއެކި މަގާމުތަކަށް ކުރިމަތިލުމުގެ ހައްގެވެ. ތިން ވަނަ ހައްގަކީ އެ މީހަކު އަމިއްލައަށް ނުވަތަ އެ މީހަކު އިހްތިޔާރު ކުރާ މަންދޫބުން މެދުވެރިކޮށް ރައްޔިތުންގެ ކަންތައްތައް ހިންގުމުގައި ބައިވެރިވުމުގެ ހައްގެވެ.\nއެ މާއްދާ އޮތް ގޮތުން އެނގޭ ކަމަކީ ގާނޫނު އަސާސީގައި އެހެން ގޮތަކަށް ކަނޑައަޅާފައިވާ ހާލަތްތަކުގައި ނުވަތަ މެނުވީ އިންތިޚާބީ ހައްގަކީ އެއްވެސް މީހެއްގެ ކިބައިން ނުހިފެހެއްޓޭނެ ހައްގެއް ކަމެވެ. އެހެންކަމުން އެ ހައްގު ކުރީގެ ރައީސުންނަށް ގެއްލެން ޖެހެނީ ކީއްވެގެންތޯ ސުވާލު އުފެދެ އެވެ.\nނަޝީދު -- ފޮޓޯ/މިހާރު\nއެއް ބައެއްގެ ނަޒަރުގައި ގާނޫނު އަސާސީގައި އެގޮތަށް ކަނޑައަޅާފައި ނެތަސް، ކުރީގެ ރައީސަކު ރައީސް ކަމަށް ވުރެ ދަށް މަގާމެއް އަދާކުރުމަކީ "ލަދުވެތި" ކަމެކެވެ. އެހެން ކަމަށް ވާ ނަމަ، ކުރީގެ ރައީސުންނަށް ބަންދު ކުރަންވީ މަޖިލިސް މެމްބަރު ކަން ކުރުމުގެ ދޮރު އެކަނިތޯ އެއީ ވެސް އުފެދޭ ސުވާލެކެވެ.\nގާނޫނު އަސާސީ މިހާރު އޮތް ގޮތުން ކުރީގެ ރައީސަކަށް ނައިބު ރައީސް ކަން ވެސް ކުރެވިދާނެ އެވެ. އަދި ވަޒީރެއްގެ ގޮތުގައި ވެސް ހުރެވިދާނެ އެވެ. އަދި ފަނޑިޔާރު ކަމުގެ ޝަރުތު ފުރިހަމަ ވާ ނަމަ، ކުރީގެ އެ މަގާމު ވެސް އަދާކުރަން ގާނޫނީ ހުރަހެެއް ނެތެވެ. އަދި މިނިވަން މުއައްސަސާއެއްގެ މެމްބަރު ކަން ކަމަށް ވިޔަސް އަދި ލޯކަލް ކައުންސިލެއްގެ މެމްބަރު ކަން ވެސް ކުރީގެ ރައީސުންނަށް އަދާކުރުމުގެ ފުރުސަތު ގާނޫނީ ގޮތުން އެބަ އޮތެވެ.\nއެންމެ ކުޑަމިނުން، ދައުލަތުގެ އާދައިގެ ވަޒީފާއެއް އަދާކުރުން ވެސް ކުރީގެ ރައީސުންނަށް ގާނޫނީ ގޮތުން މަނަލެއް ނޫނެވެ. އެހެންވީއިރު، ހަމައެކަނި މަޖިލިސް މެމްބަރު ކަން ނުކުރެވެންވީ ކީއްވެގެންތޯ އެއީ އުފެދޭ ސުވާލެކެވެ. ހަމައެކަނި މެމްބަރުކަން ކުރުން މަނާކުރުމުގެ ބަދަލުގައި، އެއްވެސް މަގާމެއް ނުވަތަ ވަޒީފާއެއް އަދާކުރުން ކުރީގެ ރައީސުންނަށް މަނާ ނުކުރަނީ ނުވަތަ އެކަމަށް އިސްލާހެއް ގެންނަން މަސައްކަތް ނުކުރަނީ ކީއްވެގެން ބާވަ އެވެ؟\nކުރީގެ ރައީސުންނަށް އިނާޔަތާއި ރައްކާތެރިކަން ދިނުމާ ބެހޭ ގާނޫނެއް ރާއްޖޭގައި އޮވެ އެވެ. އެ ގާނޫނުގެ މައިގަނޑު އެއް މަގްސަދަކީ ވެސް ކުރީގެ ރައީސުންނަށް ގާނޫނު އަސާސީގެ ދަށުން ދޭން ޖެހޭ ގަދަރާއި އިއްޒަތް ދިނުމެވެ. އެކަމަކު އެ ގާނޫނުގައި ވެސް ކުރީގެ ރައީސުން ވަކި މަގާމުތަކެއް އަދާކުރުން މަނާ ކޮށްފައެއް ނެތެވެ.\nކުރީގެ ރައީސުން އެއް ފަރާތް ކުރުމަށް ފަހު ދައުލަތުގެ އެހެން އިސް މަގާމުތަކަށް ބަލަމާ ހިނގާށެވެ. ރައްޔިތުންގެ މަޖިލީހުގެ ރައީސަކީ ދައުލަތުގެ ދެވަނަ އަށް އެންމެ ބޮޑު ބާރުގެ އިސް ވެރިޔާ އެވެ. އެ މަގާމު ކުރިން އަދާކޮށްފައިވާ ބޭފުޅުން ވެސް، މަޖިލީހުގެ އާދައިގެ މެމްބަރެއްގެ ގޮތުގައި ތިއްބެވުމަކީ އާ ކަމެއް ނޫނެވެ. ވަޒީރުކަން ކުރެއްވި ބޭފުޅުން ވެސް ފަހުން ސްޓޭޓް މިނިސްޓަރުންނަށް ނުވަތަ ކައުންސިލަރުންނަށް ވެސް ތިއްބަވަ އެވެ.\nކުރިއަރާފައިވާ އަދި މިނިވަން ޑިމޮކްރަޓިކް ގައުމުތަކަށް ބެލިޔަސް، މިކަން އޮތީ މިގޮތަށެވެ. ރާއްޖެ ފަދައިން އެހެން ގައުމުތަކުގައި ވެސް، ވަކި މުއްދަތެއް ވަންދެން ރައީސްކަން ކުރުމުން އެ މަގާމު އިތުރަށް އަދާނުކުރެވޭ ގޮތަށް އޮވެ އެވެ. ޚާއްސަކޮށް ރިޔާސީ ނިޒާމު އޮންނަ ގައުމުތަކުގަ އެވެ. އެކަމަކު އެ ގައުމުތަކުގައި ވެސް ރައީސް ކަމުން ވަކިވުމަށް ފަހު، ދައުލަތުގެ އެހެން މަގާމެއް އަދާކުރުން ގާނޫނީ ގޮތުން މަނަލެއް ނުކުރެ އެވެ. އެ ގައުމުތަކުގައި ކުރީގެ ރައީސުން ދައުލަތުގެ އެހެން މަގާމުތައް އަދާ ނުކުރުމަކީ ދަމަހައްޓަމުންދާ ސަގާފަތެކެވެ. އެކަމަކަށް އެއްވެސް ގާނޫނީ ހުރަހެއް އޮންނާތީއެއް ނޫނެވެ.\nއެކަމަކު މިކަމުގައި ވިސްނާލަން ޖެހޭ އެހެން ކަމެއް އެބަ އޮތެވެ. ކުރީގެ ރައީސުންނަށް ކޮންމެ މަހަކު ދައުލަތުން އިނާޔަތްތައް ދެމުން ގެންދާއިރު، އެއިން ބޭފުޅަކު މަޖިލީހަށް ހޮވިވަޑައިގަންނަވާ ހާލަތުގައި ވެސް އެ އިނާޔަތްތައް ހުއްޓުމެއް ނެތި ދޭނީތޯ ވިސްނާލުން މުހިންމެވެ. ކުރީގެ ރައީސުންނަށް އިނާޔަތްތައް ދިނުމާ ބެހޭ ގާނޫނުގައި ވެސް މިކަމަށް ވަކި ފަރުވާއެއް ދީފައި ނެތުމުން މަޖިލީހުން ދުރާލާ އެކަމަށް ހައްލެއް ހޯދުން މުހިންމެވެ.\nގާނޫނީ ބޭފުޅުންގެ ދެކެވަޑައިގަންނަވާ ގޮތުގައި ގާނޫނަށް ގެންނަ އިސްލާހަކުން މަޖިލިސް މެމްބަރުންގެ ޝަރުތު ބަދަލު ކުރުމަކީ ގާނޫނު އަސާސީއާ ޚިލާފް ކަމެކެވެ. ކުރީގެ ރައީސުން މަޖިލިސް މެމްބަރު ކަން ކުރުން ގާނޫނު އަސާސީން މަނާ ނުކުރާއިރު އަދި މަޖިލިސް މެމްބަރުންގެ ޝަރުތުތައް ގާނޫނު އަސާސީގައި ބަޔާން ކޮށްފައި ވަނިކޮށް، ގާނޫނަކުން އެކަން މަނާ ނުކުރެވޭނެ ކަމަށް އެ ބޭފުޅުން ދެކެވަޑައިގަންނަވަ އެވެ.\n"ގާނޫނެއް ފާސްކޮށްގެން މި ޝަރުތުތަކަށް އުނި އިތުރު ގެނައުމަކީ ގާނޫނު އަސާސީއާ ޚިލާފް ކަމެއް. އެންޓި ޑިފެކްޝަންގެ ގާނޫނު ވެސް ގާނޫނު އަސާސީއާ ޚިލާފްވި ސަބަބަކީ މިއީ،" ވަކީލް މަރިޔަމް ޝުނާނާ ވިދާޅުވެފައިވެ އެވެ.\nއެހެން ބައެއް ގާނޫނީ ބޭފުޅުން ވެސް ދެކެވަޑައިގަންނަވާ ގޮތުގައި ލަތީފުގެ އެ އިސްލާހު ގާނޫނު އަސާސީއާ ޚިލާފެވެ. އެފަދަ އިސްލާހެއް މަޖިލީހަށް ބަލައިގަނެގެން ވެސް ނުވާނެ އެވެ.\n"އަމުދުން ވަކިވަކި ފަރާތަކަށް ޓާގެޓް ކޮށްގެން ގާނޫނެއް ނެހެދޭނެ. އެއީ އުސޫލުތަކާ ޚިލާފް ކަމެއް،" ކުރީގެ ބަންޑާރަ ނައިބު ދިޔާނާ ސައީދު ވިދާޅުވެފައިވެ އެވެ.\nކުރީގެ ރައީސުންނަކީ ޚާއްސަ ޝަރަފާއި ގަދަރު ދެވިފައިވާ ބޭފުޅުން ކަމަށް ވިޔަސް، ވަކި މަގާމެއް އަދާކުރުން އެ ބޭފުޅުންނަށް މަނާކުރުމަކީ ޑިމޮކްރަޓިކް މުޖްތަމައުތައް ވެސް ދަންނަ އަދި ބަލައިގެންފައިވާ ކަމެއް ނޫނެވެ. އެހެން މަގާމެއް އަދާނުކޮށް ތިއްބެވުމަކީ ދަމަހައްޓާ ރީތި ސަގާފަތަކަށް ވިޔަސް، އެކަން އޮންނަނީ އެ ބޭފުޅެއްގެ އަތްމަތީގަ އެވެ. ގާނޫނު އަސާސީ އެކަމަށް ހުރަސް ނާޅަނީސް، އަދި ވަކި ބޭފުޅަކު މަޖިލީހަށް ކުރިމަތިލައްވާނެ ކަން އިއުލާން ކުރައްވާފައި ވަނިކޮށް ގާނޫނަކުން އެކަން މަނާކުރަން އިސްލާހު ހުށަހެޅުމަކީ ސުވާލު އުފައްދަން ޖާގަ ލިބޭ ކަމެކެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް ލޯކަލް އިންތިހާބު މެމްބަރު އަބްދުއްލަތީފް މުހައްމަދު ރައްޔިތުންގެ މަޖިލީހުގެ އިންތިޚާބު 2019


ތުއްތުކުއްޖަކު ހިތްހަމަޖައްސައިދިން ނޯޓެއް - AO News\nތުއްތުކުއްޖަކު ހިތްހަމަޖައްސައިދިން ނޯޓެއް\nތަރުޖަމާ: އަޙްމަދް ސަމީރު އަލީ\nއަޅުގަނޑުމެން އަލަށް އިސްކޫލަށް ދިޔަ ދުވަހަކީ ވަރަށް ހާސްވެ ކަންބޮޑުވި ދުވަހެއް ނޫންތޯއެވެ؟ ދުނިޔޭގެ ދެބައިހަމައިގެ އުތުރުގައިވާ ހުޅަނގު ގައުމުގައުމާއި މެދުއިރުމަތީގައި ވެސް ކޮންމެ ތައުލީމީ އަހަރެއް ފަށަނީ ހޫނުމޫސުމުގެ ދިގު ޗުއްޓީއަކަށް ފަހުގައެވެ. ބައެއް ހިސާބުގައި ކިޔެވުން ފަށަނީ ސެޕްޓެމްބަރު މަހުގެ ފަހުކޮޅެވެ. އަނެއްބައި ހިސާބުގައި އޮކްޓޯބަރުމަހުގެ ކުރީކޮޅުގައެވެ.\nމީގެ ހައެއްކަ ހަފުތާކުރިން، އެމެރިކާގެ ތުއްތު ދަރިވަރު އެލާ މިޗެލް (Ella Mitchell) އާއި އޭނާގެ މަންމަ ދަތުރުކުރަމުން ދިޔަ ބަހެއްގައި ތުއްތު އެލާ މިޗެލް އޭނާގެ މަންމަގާތުގައި، މަންމައާއި ޖެހިގެން ހުރި ގޮނޑީގައި އިނދެ ދެއްކި ވާހަކައަކީ އަލަށް އިސްކޫލަށް ވަންނަންޖެހޭތީ އެކަމާ ހާސްވެ ކަންބޮޑުވާ ވާހަކައެވެ. އޭބީސީޑީގެ އަކުރުތަކާއި ވިޔައަކުރުތައް ދެނެގަންނަންޖެހޭނެކަމާއި އަދިވެސް އޭނާ އެކަންކަމަށް ނުފަރިތަކަމުގެ ވާހަކައެވެ. އަދި ކުލާހުން ދިމާވެދާނެ ތަފާތު ކުދިންގެ ވާހަކައެވެ. އޭނާއަށް އުނދަގޫކޮށް ތޮޅޭނެ ކުދިން ވެސް ކުލާހުގުގައި އުޅެފާނެކަމުގެ ބިރުވެސް މަންމައާ ހިއްސާކުރަމުން ގެންދިޔައެވެ!\nމި ދެމައިންގެ ވާހަކަތައް، ފަހަތުގައި ހުރި ގޮނޑީގައި އިންދެގެން އެހެންމީހަކު އަޑުއަހައިފާނެކަމަށް މި ދެމައިން ހަމަ އެއްގޮތަކަށް ވެސް ހިއެއްނުކުރެއެވެ. ވަކި ހިސާބަކަށް ބަސް ހުއްޓުމުން، ތެއްތު ދަރިފުޅުގެ މަންމައަތަށް މީހަކު ކުޑަވަރެއްގެ ކަރުދާސްކޮޅެއް ފަށްޖަހާލައިފައި ދިއްކޮލުމުން ބޭއިޚްތިޔާރުގައި މަންމަ އަށް އެ ކަރުދާސްކޮޅުގައި ހިފުނެވެ. ތުއްތު އެލާ މިޗެލްގެ މަންމަ ފަހުން ކިޔައިދިން ގޮތުގައި އޭނާ އެ ކަރުދާސްކޮޅުގައި ހިފި ވަގުތު ހިތަށްއެރީ އެއީ އަނެއްކާ ކޮން އެއްޗެއް ލިޔެފައިވާ ކަރުދާސްކޮޅެއްބާއެވެ! މި ކަހަލަ ޚިޔާލެއްގައި ހުރުމުން، އެ ކަރުދާސްކޮޅު ލިޔުނުމީހާގެ މޫނަށް ބަލައިލާކަށް ވެސް ހަނދާނެއް ނުވިއެވެ! ނޯޓުކަރުދާސްކޮޅު ނިޔުޅައިލައި ބަލައިލިއިރު އާދައިގެ ހުދު ކަރުދާސްކޮޅެއްގައި ފަންސުރަކުން ލިޔެފައިވަނީ މިހެންނެވެ.\n“ތުއްތު ދަރިވަރެވެ! އިސްކޫލަށްވަދެ ކޮއްކޮ ދާންޖެހޭ ކުލާހަށް ގޮސް އަކުރު ކިޔަން ދަސްކުރާއިރު ކޮންމެ އަކުރަކަށް ވަރަށް ޚާއްސަ އަޑެއްވާކަން ކޮއްކޮއަށް އެނގޭނެއެވެ. ކޮންމެ އަކުރެއް އެ އަކުރެއް ކިޔަންޖެހޭ ގޮތަށް ކިޔައި އެއް އަކުރާއި އަނެއް އަކުރާއި ގުޅުވަން ދަސްވުމުން ކުރު ލަފްޒު ކިޔަން ދަސްވާނެއެވެ. ކިޔަން ދަސްވުމުން އަކުރުތަކުގެ ބޭނުން އެ ދަސްވީއެވެ! ބަލައިގެން ކިޔަން ދަސްވުމަކީ ވަރަށް މަޖާކަމެކެވެ! އެއީ، ކޮއްކޮ ބަލައިލި ކޮންމެ ދިމާއަކުން ތަފާތު ލިޔުން ފެންނަން ހުންނާނެތީއެވެ! ލިޔެފައިވާ އެއްޗެހީގެ މާނަ މި ދޭހަވަނީ ކިޔަން އެނގުމުންނެވެ. ފޮތްފޮތުގެ އިތުރުން، މަގުމަތިން ފެންނަ ބޯޑުތަކާއި އިޝްތިހާރު ތަކާއި އޮފީސް އޮފީހާއި ގޭގޭގެ ނަން އަމިއްލަޔަން ކިޔަން އެނގޭނެއެވެ.\nމިހެން ކިޔަން އާދަވުމުން ހަމަ ކުޑަ ދުވަސްކޮޅެއްގެ ތެރޭގައި ކޮއްކޮއަށް ކުދި ފޮތްކިޔަން ފެށިދާނެއެވެ. އިންސާނުންނަށް އެނގެން ބޭނުންވާ ހުރިހާ އެއްޗެއްގެ މައުލޫމާތު ފޮތްފޮތުން ލިބޭނެއެވެ! ކޮއްކޮ ހޯދަން ބޭނުން ކޮންމެ އެއްޗެއް ފޮތްފޮތުން ހޯދޭނެއެވެ. ކިޔަން ފަށާދުވަސްކޮޅު ކިޔަން އުނދަގޫ ލަފުޒު ވެސް ފެންނާނެއެވެ. ބައެއް ލަފްޒު ކިޔާނެ ގޮތެއް ނުވެސް އެނގޭނެއެވެ. ނަމަވެސް އެއީ މާ ގިނަދުވަހު ނުފިލައި ހުންނާނޭ ދަތިކަމެއް ނޫނެވެ! ފޮތް ކިޔައި ފޮތުން މައުލޫމާތު ހޯދާން ދަސްވުމަކީ ވަރަށް މަޖާކަމެކެވެ! އުފާވެރި ދުވަސްތަކަކަށް އެދެމެވެ! “\nދުވަހަކު ވެސް ބައްދަލުވެފައިނުވާ މީހެއްގެ ހިތްހެޔޮކަމުން މި ދެމައިންގެ ދުވަސްކޮޅު ވަރަށް އުފާވެރި ދުވަސްކޮޅަކަށް ވެއްޖެއެވެ. ހޭލާހުރި ކޮންމެ ވަގުތެއްގައި އިސްކޫލަށް ދާން ބިރުންއުޅޭވާހަކަ ދެއްކި ތުއްތު އެލާ މިޗެލް މިހާރު ހުންނަނީ އިސްކޫލަށް ދާހިތުންނެވެ! އަކުރު ދަސްކޮށް ކިޔަން ފެށޭނޭ ދުވަހެއްގެ އިންތިޒާރުގައެވެ! މި ތުއްތު ދަރިފުޅު އޭނާގެ މަންމަ ގާތުގައި އިރުއިރުކޮޅާ އެއްކަލަ ނޯޓު އަލުން އަދި އެއްފަހަރު ކިޔައިދީބަލާށޭ ބުނެއެވެ. މިހެން ބުނާ ކޮންމެފަހަރަކު ކިޔައިދޭތީ، މިހާރު އެ ނޯޓުގައިވާ ކޮންމެ ލަފުޒެއް ތުއްތު ދަރިފުޅު ހިތުދަސްކޮށްފިއެވެ!\nނޫސްވެރިޔަކު މިވާހަކަ އަޑު އަހައިގެން މިވާހަކަ އޮޅުންފިލުވުމުން ތުއްތު އެލާ މިޗެލްގެ މަންމަ ބުނީ އެ ކަރުދާސްކޮޅު ލިބުނު ވަގުތު އެމީހާގެ މޫނަށް ބަލައިނުލެވުނު ނަމަވެސް، މި ވާހަކަ އިޖުތިމާއީ ވިޔުގަތަކުގައި ދެކެވެން ފެށިފަހުން ކޮންމެވެސް މީހެއްގެ ފަރާތުން އެ ނޯޓު ލިޔުނީ ކާކުކަން އެނގި، މިހާރު އެމީހާއަށް ޝުކުރު އަދާކޮށްފިކަމުގައެވެ! މަންމަވެސް ޝުކުރު އަދާކުރީ ލިޔުމުންނެވެ!\nޖެހިލުންނުވެ ކިތަންމެ ކުޑަނަމަވެސް ހެޔޮކަމެއް ކުރެވޭތޯ ބަލަމާތޯއެވެ! އެ ހެޔޮކަމުގެ ކުޑަބޮޑުމިން މިނާނީ އަޅުގަނޑުމެނެއްނޫނެވެ. ދުވަހަކު ވެސް ބައްދަލުވެފައިނުވާ މީހެއްގެ ހިތްހެޔޮކަމުން އެ ތުއްތު ކުއްޖާއަކީ ގިނައިން ފޮތްކިޔައި، ފަހުން ފޮތްލިޔާނޭ ކުއްޖަކަށްވުން ވެސް ހަމަ އެކަށީގެންވޭ ނޫންތޯއެވެ!\n* މިއީ ލިޔުންތެރިންގެ ގުޅުމުން ނަގާފައިވާ ލިޔުމެކެވެ.\nހަމްޒާ ބަލިކޮށް މީދޫ ދާއިރާގެ ރައީސްކަން ނިއުމާއަށް


Rohit ge sahtha in India ah ragalhu feshumeh | Mihaaru\nރޯހިތު ޝަރްމާ (ކ) އަށް އިންޑިއާގެ ކެޕްޓަން ވިރާތު ކޯލީ މަރުހަބާ ކިޔަނީ. --ފޮޓޯ: އޭއެފްޕީ\n06 ޖޫން 2019 - 09:46\nފޭވަރިޓުންގެ ގޮތުގައި ބެލެވޭ އިންޑިއާ އިން ފެށުން ރަނގަޅުކުރިއިރު ދެކުނު އެފްރިކާ ކުޅުނު ތިން މެޗުން ވެސް ބަލިވެ އޮތީ ޕްރެޝަރުގަ އެވެ.\nސައުތުހެމްޓަންގެ ރޯސް ބޯލް ސްޓޭޑިއަމުގައި ކުޅުނު މި މެޗުގައި ޓޮސް ދިމާވުމުން ދެކުނު އެފްރިކާ އިން ކުޅެން އަރައި ނުވަ ކުޅުންތެރިން ނުބައިވެގެން ހެދުނީ 227 ލަނޑެވެ. އިންޑިއާގެ އުކުންތެރިން ވަނީ މޮޅު ކުޅުމެއް ދައްކައިފަ އެވެ. އެގޮތުން ސްޕިނާ ޔުޒްވެންދްރާ ޗަހާލް 51 ބޯޅައިން ހަތަރު ވިކެޓް ނެގިއިރު، ފާސްޓް ބޯލަރުން ކަމަށްވާ ޖަސްޕްރީތު ބުމްރާ އާއި ބުވްނެޝްވަރު ކުމާރު، ކޮންމެ ކުޅުންތެރިޔަކު ދެ ވިކެޓް ނެގި އެވެ. ދެކުނު އެފްރިކާ އިން އެންމެ ރަނގަޅަށް ކުޅުނީ 42 ލަނޑު ހެދި ކްރިސް މޮރިސް އެވެ.\nޖަވާބުގައި އިންޑިއާ ކުޅެން އަރައި ކުރީކޮޅު އޯޕަނިން ބެޓްސްމަން ޝިކާރު ދަވަން އަދި ކެޕްޓަން ވިރާތު ކޯލީ ވަނީ ނުބައިވެފަ އެވެ. މިވަގުތު ވަންޑޭ ކްރިކެޓުގެ ދުނިޔޭގެ އެންމެ މޮޅު ބެޓްސްމަން ވިރާތު 34 ބޯޅައިން 18 ލަނޑު ހަދާފައިވަނިކޮށް ނުބައިކޮށްލީ ދެކުނު އެފްރިކާގެ ވިކެޓް ކީޕަރު ކިންޓަން ޑި ކޮކް އެވެ.\nއެކަމަކު ވައިސް ކެޕްޓަން ރޯހިތު ޝަރްމާ ވަނީ އިންޑިއާ ސަލާމަތުގެ އައްސޭރިއަކަށް ގެންގޮސްދީފަ އެވެ. އޭނާ ނުބައިކުރަން ދެކުނު އެފްރިކާ އަށް އިނިންގްސްގެ ކުރީކޮޅު ދެ ފަހަރަށް ފުރުސަތު ލިބުނު ނަމަވެސް ދެ ބޯޅަ ވެސް ބައުންސްވެގެން ވެއްޓުނީ އެވެ. ރޯހިތުގެ ނަސީބު ރަނގަޅުކަމާ އެކު، އޭނާ 144 ބޯޅައިން ހެދި 122 ލަނޑާ އެކު އިންޑިއާ އިން މެޗު ނިންމާލީ 15 ބޯޅަ ބާކީ އޮއްވާ، 230 ލަނޑު ހަދައިގެންނެވެ. މިއީ 2015 ވަނަ އަހަރުގެ ވޯލްޑް ކަޕުގައި ބަންގްލަދޭޝާ ދެކޮޅަށް ސައްތައެއް ހެދި ރޯހިތު ޝަރްމާ ވޯލްޑް ކަޕެއްގައި ހެދި ދެ ވަނަ ސައްތަ އެވެ. އިންޑިއާގެ އެހެން ކުޅުންތެރިންގެ ތެރެއިން ކޭ.އެލް ރާހުލް 42 ބޯޅައިން 26 ލަނޑު ހެދިއިރު ކުރީގެ ކެޕްޓަން މަހިންދްރަ ސިންގް ދޯނީ ވަނީ 46 ބޯޅައިން 34 ލަނޑު ހަދައިފަ އެވެ.\nމުބާރާތުގައި އިއްޔެ ކުޅުނު ދެ ވަނަ މެޗުގައި ނިއު ޒީލެންޑުން ވަނީ ބަންގްލަދޭޝް އަތުން ދެ ވިކެޓުން މޮޅުވެފަ އެވެ. ބަންގްލަދޭޝް އިން 49.2 އޯވަރުގެ ތެރޭގައި ހުރިހާ ކުޅުންތެރިން ނުބައިވެގެން 244 ލަނޑު ހެދިއިރު، ނިއު ޒީލެންޑުން ވަނީ 47.1 އޯވަރުގެ ތެރޭގައި އަށް ކުޅުންތެރިން ނުބައިވެގެން 248 ލަނޑު ހަދައިފަ އެވެ.\nދެ މެޗުން ލިބުނު ހަތަރު ޕޮއިންޓާ އެކު ލީގު ތާވަލުގެ އެއް ވަނައިގައި އޮތީ ނިއު ޒީލެންޑެވެ. ވެސްޓް އިންޑީޒް، އޮސްޓްރޭލިއާ، އިންގްލެންޑް، އިންޑިއާ، ބަންގްލަދޭޝް، ސްރީ ލަންކާ އަދި ޕާކިސްތާންގެ ތެރެއިން ކޮންމެ ޓީމަކަށް ވެސް ވަނީ ދެ ޕޮއިންޓް ލިބިފަ އެވެ. ދެކުނު އެފްރިކާ އާއި އަފްގާނިސްތާނަށް ޕޮއިންޓެއް ނުލިބެ އެވެ. ސެމީ ފައިނަލަށް ހޮވޭނީ 10 ޓީމުގެ މެދުގައި ލީގު އުސޫލުން އެއް ބުރު ކުޅެ އެންމެ ގިނަ ޕޮއިންޓް ހޯދާ ހަތަރު ޓީމެވެ.


Raees Ge Dhekanbalun Mauritius Ah Furaavadaigenfi - Vaguthu\nމޮރިޝަސް ސަރުކާރުގެ ދަޢުވަތަކަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި އެމަނިކުފާނުގެ އަނބިކަނބަލުން ފަޒްނާ އަޙްމަދު މޮރިޝަސްއަށް ކުރައްވާ ރަސްމީ ދަތުރުފުޅެއްގައި މިއަދު ފުރާވަޑައިގެންފިއެވެ.\nމިހިނގާ ޖުލައި މަހުގެ 18 އިން 22 އަށް ރައީސުލްޖުމްހޫރިއްޔާގެ ދެކަނބަލުން މޮރިޝަސްއަށް ކުރައްވާ މި ދަތުރުފުޅުގައި އިންޑިއަން އޯޝަން އައިލެންޑް ގޭމްސް (އައިއޯއައިޖީ) ހުޅުވުމުގެ ރަސްމިއްޔާތުގައި ބައިވެރިވެ ވަޑައިގަންނަވާނެ ކަމަށް ރައީސް އޮފީހުން މައުލީމާތު ދެއްވައެވެ.\nމީގެއިތުރުން މި މުބާރާތުގައި ބައިވެރިވާ ދިވެހި އެތުލީޓުންނަށް ހިތްވަރުދެއްވައި މޮރިޝަސްގެ ޕޯޓް ލުއީގައި ކުރިޔަށްދާ އައިއޯއައިޖީގެ އެކި ކުޅިވަރުތަށް ރައީސުލްޖުމްހޫރިއްޔާގެ ދެކަނބަލުން ބައްލަވާލެއްވުމަށް ވެސް ވަނީ ހަމަޖެހިފައި ކަމަށް ވެސް ރައީސް އޮފީހުން މައުލޫމާތު ދެއްވައެވެ.\nރައީސް ވަނީ މިހަފްތާގައި މާލޭގައި ވެސް އައިއޯއައިޖީގައި ބައިވެރިވާ ދިވެހި އެތުލީޓުންނާއި ބައްދަލު ކުރައްވާ ހިތްވަރު ދެއްވާފައެވެ.\nރާއްޖެއިން 15 މެޑަލް އަށް އަމާޒު ހިފައިގެން ބައިވެރިވާ މުބާރާތުގެ ބައެއް ކުޅިވަރު އިވެންޓްތައް މިހާރު ވަނީ ފަށާފައެވެ.\nޖުލައި 18, 2019 13:05\nއެމީހަކަށް ކުރަން އިގޭކަމެއް އެމީހަކަށް ކުރެވޭނީ،\nޖުލައި 18, 2019 14:34\nނާށިގަނޑު ހިފައިގެން"ލާރި ލާރި ލާރި" ގޮވަން ދޯ؟\nޖުލައި 18, 2019 15:30\nމީހުން ފައިސާ ކަނީ އެކި ގޮތްގޮތަށް . ކުރީންވެސް ސަރުކާރެއް ހިންގި ބައިތުލްމާލުން ދަތުރތައް އަޅާ ފޫނުދުއްވާ. ރައީސުލް ޖުމްހޫރިއްޔާ ކުރއްވާ ދަތުތަކަށްވިޔަސް މީހަކަ ބޮޑުވަރު. ކުރީގެ ރައީސަށް ނޭގުނީ ދޯ މިގޮތަށް ދަތުރުކުރަންދޯ؟ ލާރިފަހާ މިދަނީ ލާރި ހުސްވާވަރަށް ޚަރަދު ބަރަދު ކޮށްގެން.


galehiri: ހުވަދުއަތޮޅު ދެކުނުބުރީ ހެލްތުސެންޓަރ ހުޅުވުން\nމިއަދު (10 އޮގަސްޓް 1969މ.) އެންމެފުރަތަމަ ލިޔެލަންޖެހޭނީ ރޭގެ އުފާވެރި ޖަލްސާގެ ވާހަކަ ދޮގެއްތޯއެވެ؟ ހެލްތުސެންޓަރ ހުޅުވުމުގެ ޖަލްސާފެށުނީ 8.30 ގައި އަތޮޅުގޭ ދެކުނުފަރާތުން ރަށުއޮފީހާ ދޭތެރޭގައެވެ. އެއީ ސެންޓަރގެ ކުރިމައްޗެވެ. ގަޑިޖެހުނުއިރު، އަތޮޅުގެ އެކި ރަށްރަށުގެ ވެރިންނާ ހަވަރުތިނަދޫގެ އެއްމެހާ ކަމުވޮށީންގެއިތުރަށް ހިސާބަކަށް ޖިންސުލަތީފުންވެސް ޙާޒިރުވެފައިވެއެވެ. ރިޔާސަތު އެތުރިފައިވަނީ ހުޅަނގު ފަރާތުގައެވެ. ދެކުނުފަރާތުން ނަންބޯޑަކުން "ގދ. ހެލްތްސެންޓަރ" ނަންބޯޑު އެބަފެނެއެވެ.\nމުޅިތަނަށް ވެރިވެފައިވާ މިޔްޒިކެއްގެތެރޭގައި މިހާރު އަތޮޅުވެރިޔާ ގައްދޫ އަލްފާޟިލް ޙުސެންމަނިކު ވެސް ޙާޒިރުވެލައްވައިފިއެވެ. މުޅިތަނަށް ވެރިވި ހަމަހިމޭންކަމާއިއެކު، ޞަލަވާތުގެ ބަރަކާތުން ޖަލްސާ ފައްޓަވާދެއްވީ ޤާޟީ އަލްފާޟިލް އަޙްމަދު ޙަބީބުއެވެ. ޖަލްސާ ތަޢާރަފްކުރެއްވުމުގެ ގޮތުން ވާހަކަދެއްވީ ރަށުގެކަތީބު އަލްފާޟިލް މޫސާފަތުޙީ އެވެ. ރާއްޖޭގެ 8ވަނަ ހެލްތުސެންޓަރގެ ގޮތުގައި މިހެލްތުސެންޓަރު ހުޅުވޭކަމަށްޓަކައި ޕަބްލިކު ހެލްތުސެންޓަރަށް ޝުކުރު އަދާކުރެއްވިއެވެ. އަދި މިފަދަ ސެންޓަރަކުން އަތޮޅުގެޞިއްޙަތަށްލިބޭނެ މަންފާ ހާމަކުރެއްވިއެވެ. ދެން ވާހަކަދެއްކެވީ އަތޮޅުކޮމިޓީގެފަރާތުން އަލްފާޟިލް ޢަބުދުއްޞަމަދު ޙުސޭން އެވެ. ނުހަނު އިޙްތިރާމާއިއެކު އަތޮޅުވެރިޔާގެ އަރިއަހުން ހެލްތުސެންޓަރ ހުޅުއްވާދެއްވުން އެދެމުންނެވެ. ތަބަކެއްގެމަތީގައިވާ ކަތުރެއް އަތޮޅުވެރިޔާގެއަތްޕުޅަށް އެރުވުމުން ސެންޓަރގެ ކައިރިޔަށް ވަޑައިގެން "މާތްﷲގެ އިސްމުފުޅުގެ ބަރަކާތް ލިބިގަންނަމުން މިސެންޓަރުން އަތޮޅަށް މަތިވެރި ޚިދްމަތްތަކެއްލިބުން އެދި" ދަމާލެވިފައިވާ ފީތާފަށް ކަޑުއްވާލަދެއްވިއެވެ. ތަރްޙީބީ އަތްތިލަބަޑިޔެއްގެ ތެރޭގައެވެ.\nދެން އޮތީ އަތޮޅުވެރިޔާ އާ ކޮމިޓީގެ މެމްބަރުން ސެންޓަރުތެރެ ބައްލަވާލެއްވުމެވެ. ކުޑަ ހިނދުކޮޅަކަށްފަހު ދެން އިވެމުންދިޔައީ ހެލްތުސެންޓަރ ހުޅުވުމުގެ މުނާސަބަތުގައި ޕަބްލިކުހެލްތުން ފޮނުއްވާފައިވާ ބަޔާނެއްއިއްވުމެވެ. އެބަޔާނުގައި ރައިއްޔަތުންނަށާ ވެރިންނަށް ޚާއްޞަގޮތެއްގައި އެމަސައްކަތުގައި އެއްމެ ބޮޑަށް ޙަރަކާތްތެރިވެ އުޅުއްވި އަތޮޅުކޮމިޓީ މެމްބަރ އަލްފާޟިލް ޢަބުދުއްޞަމަދަށް ޝުކުރު އަދާކުރައްވާފައިވެއެވެ. ދެން އިވެމުންދިޔައީ މުނާސަބަތުގައި ހެދިފައިވާ ޅެމެއްގެ އަޑެވެ. (ސްޕީކަރެއްގެ ޒަރީޢާއިންނެވެ.) ޕްރޮގްރާމްގެ 7ވަނަ ނަމްބަރުގައިވަނީ އަތޮޅުވެރިޔާގެފަރާތުން އަލްފާޟިލް ގައްދޫ ޙަސަންމަނިކު (އަތޮޅުވެރިޔާގެ ދަރިކަލުން) ވާހަކަދެއްކެވުމެވެ. އޭނާގެ ވާހަކައިގައި ފުރަތަމަ ހެލްތުސެންޓަރެއް ހުޅުއްވާދެއްވުން އެދި ދަވްލަތަށް ދެންނެވުނު ތާރީޚާ އެކަން ލަސްވަމުންދިޔަ ސަބަބު ހާމަކޮށްދެއްވިއެވެ. އަދި ސެންޓަރެއް ހުޅުވުނުނަމަވެސް އެކަން ކުރިއެރުވުމަށްޓަކައި ބޭނުންވާ އިއްތިޙާދުގެ މައްޗަށް އަލިއަޅުއްވާލެއްވިއެވެ. އަދި އަތޮޅުވެރިޔާ އާ އަތޮޅުކޮމިޓީން ގަސްދުކުރަނީ މުސްތަޤްބަލްގައި ސެންޓަރުގެ ގޮފިތަކުން އަތޮޅުގެ ހުރިހާ ރަށްތަކަށްވެސް ފައިދާ ލިބޭނޭގޮތް ހަމަޖައްސަވާދެއްވުން ކަމުގައި ވިދާޅުވިއެވެ.\nދެން އޮތީ ޢާއްމުޞިއްޙަތާއިބެހޭ ގޮތުން އަޅުގަނޑު ވާހަކަދެއްކުމެވެ. އަޅުގަނޑުގެ ވާހަކައިގައި މިއީ ސިއްޙަތަށްޓަކައި އިންދުނު ތަހްޒީބުގެ އޮށެއްކަމުގައި ދެންނެވީމެވެ. މިކަމުގެ ފައިދާ އެއްދުވަހުން އަނެއްދުވަހަށް ފެންނަމުންދާނެއެވެ. ފުރަތަމަ ފަށައިގަންނައިރު މިކަމަށް މާބޮޑު ޢާއްމު ތަރުޙީބެއްނެތް ނަމަވެސް ފަހުން މިއީ އެއްމެބޮޑު ތަރްޙީބުލިބޭ ޚިދުމަތަށްވާނެއެވެ. ރާއްޖޭގައި ފުރަތަމަ ހުޅުވުނު ސެންޓަރުގައި ޚިދްމަތްކުރުމުގެ ނަޞީބު ލިބިފައިވާ މީހެއްގެގޮތުން މިވާހަކަ ތަޖްރިބާއާއިއެކު ދެންނެވީމެވެ. ޢާއްމު ޞިއްޙަތާބެހޭގޮތުން ދެންނެވީ ޞިއްޙަތަކީ އެއްވެސްމީހެއްގެ އަމިއްލަ އެއްޗެއްނޫނެވެ. ޤަވްމީ އެއްޗެކެވެ. އެމީހަކު ޤަވްމުގައި ހިމެނިފައިވާ ޙައިސިއްޔަތަކުން ޞިއްޙަތުގެ ގެއްލުން ޤަވްމަށް ލިބިގެންދާނެއެވެ. މިސާލެއްގެގޮތުން މިހާރު ޑަބްލިޔޫ އެޗް އޯ އިން ހިލޭ ބޭސްލިބޭ ޓީ ބީ ލެޕްރެސީ އަދި މެލޭރިޔާ ފައިލޭރިޔާ ފާހަގަކޮށްލީމެވެ. އަދި ދާދިއަވަހަށް މާލޭގައި އެބަލިތަކަށް ފަރުވާކުރާމީހުން ބޭހާއިއެކު މިސެންޓަރުން ފަރުވާކުރުމަށް ރިފަރ ކުރެވޭނެއެވެ. އަޅުގަނޑު ހީކުރިވަރަށްވުރެ މިރަށުގެ ޢާއްމުޞިއްޙަތު ރަގަޅެވެ. ސަބަބެއްކަމުގައި ފެންނަނީ މިހާރު މިރަށުގައި މަގުތައްހެދި ގެތައްހެދެމުންދާ ރަގަޅު އިންތިޒާމުގެސަބަބުން އާބުހަވާ ރަގަޅުކަމެވެ. ވާހަކަ ނިންމާލަމުން އަތޮޅުވެރިޔާގެ ވާހަކަޔަށް ތާއީދުކޮށް އަތޮޅުވެރިޔާއަށާ އަތޮޅުކޮމިޓީއަށް ޝުކުރުދެންނެވުމާއި ޞިއްޙީ ޚިދުމަތުގައި އަތުކުރިއޮޅާލުމަށް އިލްތިމާސްކުރީމެވެ.\nދަވްލަތަށް ޝުކުރު އަދާކުރެއްވުމުގޮތުން ވާހަކަދެއްކެވީ އަލްފާޟިލް ޙަކީމް ޙުސެން ޢަފީފެވެ. އޭނާގެ ވާހަކައިގައި ދަވްލަތަށްޝުކުރު އަދާކުރެއްވުމުގެ އިތުރަށް ޞިއްޙަތުގެމައްޗަށް އަލިއަޅުއްވާލައްވާ ބޭސްވެރިކަމުގެ އެހާރާއި މިހާރުގެމައްޗަށްވެސް ބައްލަވާލެއްވިއެވެ. ދަވްލަތުން މިއެޅުއްވި ފިޔަވަޅަކީ، ތަރައްގީއަށްޓަކައި ކޮންމެހެން އަޅުއްވަންޖެހިއްޖެ ފިޔަވަޅެކެވެ. މިކަމަށްޓަކައި ރައީސުލްޖުމްހޫރިއްޔާ އަށާ ދަވްލަތުގެ އެހެން ވެރިންނަށް ޚާއްސަގޮތެއްގައި ޕަބްލިކުހެލްތުގެ ވަކީލަށް ޝުކުރު އަދާކުރެއްވިއެވެ. އަދި އަތޮޅުވެރިޔާ އާ އަތޮޅުކޮމިޓީ މެމްބަރުންވެސް ހިމެނުއްވިއެވެ. ދެން ތަނަށް ވެރިވެގެންދިޔައީ ޤަވްމީ ސަލާމުގެ އިޙްތިރާމެވެ. ޖަލްސާ ނިމިގެންދިޔައީ އަތޮޅުވެރިޔާގެ ކުރު ބަސްކޮޅަކުންނެވެ.\nސައިގެބައި އޮތީ ދެބައިކުޅައެއްބައި ކޮކްޓޭލް ގޮތަކަށެވެ. ސައި ނުނިމިއުޅެނިކޮށް ވާރޭ ވެހެންފަށައިފިއެވެ. ފުރަތަމަ ތުނިކޮށްވެހިލުމަށްފަހު ބޯކޮށްލުމުން އެއްބައި ބޭކަލުންދުރުވީ ރަށުއޮފީހު ފެންޑާއަށެވެ. އަނެއްބައި ބޭކަލުން ސެންޓަރުގެ ފެންޑާއަށެވެ. ވާރޭވެހުނުލެއް ބޯކަމުން ވަރަށްގިނައިރު "ހައްޔަރުވެފައި"ތިބުމަށް ޖެހުނެވެ. ވެހުނު ބޯ ވާރޭ ބަޔެއް ބޭކަލުން ތަރުޖަމާކުރެއްވީ "ބަރަކާތެއް" ކަމުގައެވެ.\nއާދެ! ގދ. ހެލްތުސެންޓަރ ހުޅުވުނީއެވެ. ޙަމްދާ ޝުކުރުހުރީ ނިޢްމަތްތަކުގެވެރި ﷲ އަށެވެ. ޝުކުރާ ތާރީފު އަދާކުރެވެނީ މިކަމުގައި މަސައްކަތްކުރެއްވި ހިއްމަތްތެރިންނަށެވެ.


Columbia ge Sifain Bodu4Cocaine Laboratory halaakollaifi\nކޮލަމްބިއާ ސިފައިން އަތުލައިގަނެވުނު ކޮކޭން ގެންދަނީ\_\nކޮލަމްބިއާގެ ސިފައިން ބޮޑު ހަތަރު ކޮކޭން ލެބޯޓްރީ ހަލާކުކޮށްލައިފި\n11 ޖުލައި 2021 - 14:33:04\nކޮލަމްބިއާގެ ބޮޑު ހަތަރު ކޮކޭން ލެބޯޓްރީއެއް އެގައުމުގެ ސިފައިން ހަލާކުކޮށްލުމުން އެގައުމުގެ ރައީސް އިވަން ދުކޫ ޝުކުރު އަދާކުރައްވައިފި އެވެ.\nއުތުރު ކޮލަމްބިއާގެ ކެނޮ ލިއޮން އަވަށުގައި ހުރި މި ލެބޯޓްރީތަކަކީ ކެމިލޯ ޓޮރެސްގެ ހަތިޔާރުއެޅި ވައަަތް ފިޔާގެ ގްރޫޕެއްކަމަށްވާ ނޭޝަނަލް ލިބަރޭޝަން އާމީ (އީއެލްއެން)ގެ ލެބޮރެޓަރީ ތަކެކެވެ.\nރައީސް ދުކޫ ކޮލަމްބިއާގެ ސިފައިންނަށް ޝުކުރު އަދާކުރައްވާފައިވާއިރު ކޮކޭން ހައިޑްރޮކްލޮރައިޑް އުފައްދާ ލެބޯޓްރީތައް ލޮކޭޓްކުރުމުގައި ޕްރޮސެކިއުޓަރުގެ އޮފީހުން ވެދިން އެހީއަށްވެސް ރައީސް ވަނީ ޝުކުރު އަދާކުރައްވާފައެވެ.\nއެތައް އަހަރެއް ވަންދެން ޑްރަގް ކާޓެލްތަކާއި ދެކޮޅަށް ކޮލަމްބިއާއިން ހަނގުރާމަކުރި ނަމަވެސް 2021 ވަނަ އަހަރު އދ އިން ނެރުނު ރިޕޯޓްގައި ބުނަނީ އެގައުމަކީ އަދިވެސް ދުނިޔޭގެ އެންމެ ގިނަ އަދަދަކަށް ކޮކޭން އުފައްދާ ގައުމު ކަމަށެވެ.\nފާއިތުވި 50 އަހަރު ކޮލަމްބިއާގައި ކޮކޭން އުފައްދާ މިންވަރު އިތުރުވެފައިވާއިރު އެގައުމުގެ ސަރުކާރުން ވަނި އެތައް ކުދި ހަނގުރާމަވެރި ޖަމާތްތަކާއެކު ހަމަނުޖެހުންތަކެއްގެ ތެރޭގައި ބެދިފައެވެ. ޖަމާތްތަކުގެ ތެރޭގައި ހިމެނޭ އީއެލްއެން އަކީ ޑްރަގް ގެ ވިޔަފާރިއާ ކުރާ ޖަމާތެއް ކަމަށް ތުހުމަތު ކުރެއެވެ.


Konme Dhuvaareh Kaireegai Ramp Eh Hadhan Ninmaifi - Vaguthu\nކޮންމެ ދުވާރެއް ކައިރީގައި ރޭމްޕެއް ހަދަން ނިންމައިފި\nމާލޭ ދުވާރެއް ކައިރީ އޮތް ރޭމްޕެއް ސިޓީ ކައުންސިލުން ނަގަނީ\nމާލޭގެ ބައެއް ގޭގެ އާއި ފިހާރަތަކާއި ގަރާޖްތަކުގެ ކުރިމަތީގައި ޕާކް ކުރުން ހުއްޓުވުމަށް ބަހައްޓާ ޕެލެޓްތަކުގެ ބަދަލުގައި ކޮންމެ ދުވާރަކުން މަގަށް ނުކުމެވޭ ގޮތަށް ރޭމްޕެއް ހެދުމަށް ނިންމާފައިވާ ކަމަށް މާލޭ ސިޓީ ކައުންސިލުން ވިދާޅުވެއްޖެއެވެ.\nމާލެ ސިޓީ ކައުންސިލުން ވިދާޅުވީ ނުކުޅެދުންތެރިކަން ހުންނަ މީހުން ދިރިއުޅޭ ގޭގޭގެ އިތުރުން ގަރާޖްތައް ހަދާފައި ހުންނަ ގެ ތަކަށް ވެހިކަލްތައް ވައްދައި ނެރޭނެ ގޮތަށް އަދި ކޮންމެ ދުވާރެއްގައި ކޮންމެ ތިރީހަކަށް ފޫޓުން ރޭމްޕްތަކެއް ހަދަން ނިންމާފައިވާ ކަމަށެވެ.\nރޭމްޕް ހެދުމުގެ މަސައްކަތް މި ހަފްތާގެ ތެރޭގައި ފަށާނެ ކަމަށް ވެސް މާލެ ސިޓީ ކައުންސިލުން މައުލޫމާތު ދެއްވައެވެ.\nމާލޭގެ ގިނަ އިމާރާތްތަކުގެ ކުރިމަތީގައި ޕެލެޓްތައް ބަހައްޓާތީ ވެހިކަލްތައް ޕާކް ކުރުމަށް ވަނީ ބޮޑެތި ދަތިތަކެއް ކުރިމަތިވެފަ އެވެ. ޕެލެޓްތައް ނުބަހައްޓާ ނަމަ، ގޭގެ އާއި ފިހާރަ އަދި ގަރާޖުތަކަށް މީހުން ވަދެ ނުކުތުމަކީ ވެސް ފަސޭހައިން ކުރެވޭކަމަށް ނުވެއެވެ.\nމާލޭގެ އެކި މަގުތަކުގައި ބަހައްޓާފައި ހުރި 600 އަށް ވުރެ ގިނަ ޕެލެޓް އިއްޔެ ސިޓީ ކައުންސިލުން ނަގައިފައެވެ.\nމީގެ ކުރިން ވެސް އިދާރާތަކުން ދޭތެރެދޭތެރެއިން މަގުމަތީގައި ހުންނަ ޕެލެޓްތައް ނެގި ނަމަވެސް އަނެއްކާ ވެސް ހަމަ އެ ތަންތަނުގައި ޕެލެޓް ބަހައްޓާ މައްސަލަ ބޮޑެވެ.


Eagles ge game Mohan reethi kollaifi\nއީގަލްސްގެ ގޭމް މޯހަން ރީތި ކޮށްލައިފި\nމެޗަކަށް ފަހު އީގަލްސްގެ ބައެއް ކުޅުންތެރިން ދަނޑުން ފައިނަގައިގެން އަންނަނީ ---\nމިދިޔަ ދޭއް ނުވަތަ ތިން ވަރަކަށް އަހަރު ތެރޭގައިވެސް އީގަލްސްއިން ޕާސް ޖަހައިގެން ކުޅެން މަސައްކަތް ކުރެ އެވެ. އީގަލްސްގައި އެކަށް އެކަށައެޅުމަށް އޭރު އީގަލްސްގެ ކޯޗަކަށް އޭރު ހުރި އިހްސާން އަބްދުލް ގަނީ (ސާންތީ) މަސައްކަތް ކުރި އެވެ. ނަމަވެސް އެކަން އެންމެ ފުރިހަމަ ގޮތުގައި ކޮށް ނިންމާލާކަށް ސާންތީއަށް ފުރުސަތު ނުލިބުނެވެ. މިދިޔަ އަހަރު އީގަލްސްއަށް ކުރިމަތިވި ނާކާމިޔާބާއެކު، ސާންތީ އީގަލްސްއާ ދުރައް ޖެހިލި އެވެ. އޭނާ ހަވާލުވީ އެފްއޭއެމްގެ ވަޒީފާ އާއެވެ.\nއީގަލްސްގެ މެނޭޖްމެންޓުން އެޓީމުގެ ކޯޗަކަށް، މޯހަން ގެނައީވެސް، ސާންތީ އާއާއެކު ކުރިން މަސައްކަތް ކޮށްފައިވުމުން މޯހަންގެ ކިބައިގައިވެސް އެއްކަހަލަ ފިލޯސަފީއެއް ހުންނާނެކަން ދެނެގެންނެވެ. ސާފް ޗެމްޕިއަންޝިޕް 2008 ވަނަ އަހަރު ދިވެހި ގައުމީ ޓީމުން ކާމިޔާބު ކުރިއިރު، އޭރު ގައުމީ ޓީމުގެ ހެޑް ކޯޗު ސޮލަވާކިއާގެ ޖޯސެފް ޔަންކޭޒްގެ އެސިސްޓެންޓުންގެ ގޮތުގައި މަސައްކަތް ކުރީ މޯހަން އާއި ސާންތީ އެވެ.\nސާންތީ ކޮށްފައިވާ މަސައްކަތެއްގެ ތެރެއަށް އީގަލްސްއިން މޯހަން ގެނެސް ލުމުން، އޭގެ ފައިދާ އީގަލްސްއިން ފެނުނެވެ. އީގަލްސްގެ ޕާސިން ގޭމް ވަރަށް ބޮޑަށް ރީތި ވެގެން ދިޔަ އެވެ. މާލޭ ލީގްގައި އެންމެ ފަހުން ކުޅުނު ތިން މެޗުގެ ތެރެއިން ދެ މެޗުގައި އީގަލްސްއިން ވަނީ ރީތި ޕާސިން ގޭމެއް ކުޅެފަ އެވެ. ހާއްސަކޮށް ކުލަބު ވެލެންސިއާ ދެކޮޅަށް ކުޅުނު މެޗުގައި އީގަލްސްއިން ދެމެހެއްޓި ޕާސިން ގޭމަށް ތައުރީފް ކުރަން ޖެހެ އެވެ.\nޕާސް އެުފެއްދުމަށް އީގަލްސްގެ ކުޅުންތެރިން ޕޮޒިޝަން ބަދަލު ކުރާ ގޮތް އޮރެންޖު ކުލައިން ޕާސް ދޭގޮތް ރަތް ކުލައިގެ ރޮނގުން ފާހަގަ ކޮށްފަ ---\n"އަޅުގަނޑު އީގަލްސްއާ ހަވާލުވިއިރުވެސް ޕާސިން ގޭމެއްގެ ސިފަ އެޓީމުގައި އޮތީ ޖައްސާފަ، ޕްރީ ސީޒަންގައި އަޅުގަނޑު ހިތައް އެރީ އެ ގޭމް (ސްޓައިލް) ފުރިހަމަ ކޮށްލާނަމޭ،" މޯހަން 'އަވަސް' ކިޔައި ދިނެވެ.\n"ޕްރީ ސީޒަންގައި އަޅުގަނޑު އެކަމަށް ފޯކަސް ކޮށްގެން މަސައްކަތަކެއް ކުރެވުނީމަ އެ ބަދަލު އެ ފެނިގެން ދިޔައީ، ހަގީގަތުގައި އަޅުގަނޑަށް އެކަން ކުރަން ފަސޭހަ ވީވެސް އީގަލްސްގައި ކުރިން އެ ކަމަށް މަސައްކަތް ކޮށްފައި އޮތީމަ."\nބޯޅައެއް ދިނީމާ، ޕާސް ޖަހަން ތިބުމަކީ ކޮންމެ ބަޔަކަށްވެސް ފަސޭހައިން ކޮށްލާނެ ކަމެކެވެ. ނަމަވެސް ނުކުރެވޭ ކަމަކީ ޕާސް ޖަހައިގެން ނަތީޖާ ނެރުމަށް ފުރުސަތު ތަނަވަސް ކުރުމެވެ. ނުވަތަ ޕާސިން ސްޓައިލްގެ ގޭމެއް ނުކުޅެވުމެވެ.\n"ހަގީގަތުގައި ތި ފާހަގަ ކުރީ މި ގޭމްގެ އެންމެ ބޮޑު އެއްކަންތައް، ރިޒަލްޓް އޮރިއެންޓެޑް ގޮތަކަށް އެކަން ނުކުރެވޭތީ، އެކަން ގޭމްގައި ނުކުރެވޭތީ ޕާސިން ގޭމް ކުޅެން ކޯޗުން ބޭނުން ނުވަނީ، އެކަން ނުވީމަ ޖެހެނީ ނަތީޖާ އެންމެ ފަސޭހައި ނެރެވޭނެ ގޮތަކަށް ކުޅެން، އެއީ ޕާސިން ގޭމް ނުކުޅޭ ސަބަބަކީވެސް." ތަޖުރިބާކާރު ކޯޗު ފާހަގަ ކުރި އެވެ.\nމޯހަން ބުނީ، އެ ސަބަބުތަކާއެކު، ޕާސިން ގޭމެއް ކުޅެން ކޯޗުންނަށާއި ޓީމުތަކަށް ހިތްވަރެއް ނުލިބޭ ކަމަށެވެ. ނަމަވެސް އޭނާ ހުރީ އީގަލްސްގެ އެގޭމް ބަދަލު ކުރާކަށް ނޫނެވެ.\n"މިކަން ކުރެވޭނީވެސް ބުރަ މަސައްކަތުން، މިކަން ދެމެހެއްޓޭނީވެސް ބުރަ މަސައްކަތުން، އަޅުގަނޑުގެ ވިސްނުން ހުރީ އިތުރަށް މަސައްކަތް ކޮށްގެންވެސް މިކަން އީގަލްސްގައި ދެމެހެއްޓުން،" އޭނާ ބުންޏެވެ. "އިރާދަ ކުރެއްވިއްޔާ ވަރަށް މަސައްކަތް ކޮށްފިއްޔާ ރިޒަލް އޮރިއެންޓަޑް އެއްޗަކަށް މިކަން ހެދޭނެ."\nއޭނާ ބުނީ އެކަމަށް ވަރަށް ގިނަ ބައެއްގެ އެހީތެރިކަން ބޭނުން ވާކަމަށެވެ. މީޑިއާ އާއި ވަކިވަކި ފުޓްބޯޅައިގެ އިންސްޓްޓިޔުޓް ލެވަލްގައި އެއްބާރުލުން ލިބެން ޖެހޭކަން މޯހަން ފާހަގަ ކުރި އެވެ.


SunOnline: Champions league: Juventus aai Athletico evvaruvi iru PSG in Real ladhugannavaalaifi\nޔުވެންޓަސް އާއި އެތުލެޓިކޯ އެއްވަރުވި އިރު ޕީއެސްޖީން ރެއާލް ލަދުގަންނަވާލައިފި\nޢަބްދުﷲ އައިމަން 19 Sep 2019, 08:23\nޕީއެސްޖީއާއި ރެއާލް މެޑްރިޑް ބައްދަލު ކުރި މެޗުގައި ޕީއެސްޖީން ގޯލު ޖެހުމަށްފަހު --- ފޮޓޯ// އޭޕީ\nޔޫއެފާ ޗެމްޕިއަންސް ލީގުގައި ރޭ ކުޅުނު މެޗުތަކުން ޔުވެންޓަސްއާއި އެތުލެޓިކޯ މެޑްރިޑް އެއްވަރުވި އިރު ޕީއެސްޖީން ރެއާލް މެޑްރިޑް ލަދުގަންނަވާލައިފި އެވެ.\nދުނިޔޭގެ ފުޓުބޯޅައިގެ ވެރިކަން ކުރަމުން އަންނަ ޔޫރޮޕުގެ އެންމެ ޝަރަފުވެރި މުބާރާތް ކަމަށްވާ ޗެމްޕިއަންސް ލީގުގައި ރޭ ވެސް ވަނީ ފޯރިގަދަ ގިނަ މެޗުތަކެއް ކުޅެފަ އެވެ. އެގޮތުން އިޓަލީގެ ޗެމްޕިއަން ޔުވެންޓަސްއާއި ވޭތުވެ ދިޔަ ސީޒަނުގައި ސްޕެއިންގެ ދެވަނަ ހޯދި އެތުލެޓިކޯއިން މިރޭ ކުޅުނު މެޗު ނިމުނީ 2-2 ގެ ނަތީޖާއަކުން އެއްވަރު ވެގެންނެވެ. އަދި އެ މުބާރާތް އެންމެ ގިނަ ފަހަރު ކާމިޔާބު ކުރި ރެއާލް ވަނީ މިރޭ ކުޅުނު މެޗުން 0-3 ގެ ނަތީޖާއަކުން ބަލިވެފަ އެވެ.\nޔުވެންޓަސްއާއި އެތުލެޓިކޯ ބައްދަލު ކުރި މެޗުގެ ތެރެއިިން\nމިދިޔަ ސީޒަނުގެ ކުއާޓާ ފައިނަލުގައި ވެސް ބައްދަލު ކުރި އެތުލެޓިކޯއާއި ޔުވެންޓަސް މިރޭ ކުޅުނު މެޗަށް ދެ ޓީމުން ވެސް ނުކުތީ ވަރުގަދަ ސްކޮޑަކާ އެކު އެވެ. ޔުވެންޓަސްގެ ތަރިން ކަމަށްވާ ކްރިސްޓިއާނޯ ރޮނާލްޑޯ އަދި ގޮންޒާލޯ ހިގުއައިން ފޯވާޑުންނަށް ހިމަނައިގެން މިރޭގެ މެޗަށް ޔުވެންޓަސް ނުކުތް އިރު އެތުލެޓިކޯގެ ކުރި ބެލެހެއްޓީ ޑިއޭގޯ ކޮސްޓާއާއި ޔާއޯ ފެލިކްސްއެވެ.\nމެޗު ފެށިގެން ދެ ޓީމުން ވެސް ކުޅުނީ ވާދަވެރި ކުޅުމެކެވެ. ދެ ޓީމުން ވެސް ހަމަހަމައަށް ހަމަލާ އުފައްދަމުން ދިޔަ އިރު ދެ ޓީމުގެ ޑިފެންސުން ވެސް ވަނީ މޮޅު ކުޅުމެއް ދައްކާފަ އެވެ.\nއެތުލެޓިކޯ މެޑްރިޑުގެ ވަންޑާ މެޓްރޯޕޮލިޓާނޯގައި ކުޅުނު އެ މެޗުގައި ފުރަތަމައިން ގޯލު ޖަހައި ލީޑް ނެގީ ޔުވެންޓަސްއިންނެވެ. ދެވަނަ ހާފުގެ ކުރީ ކޮޅު ޖުއަން ކުއަޑްރާޑޯ އެ ޓީމަށް އެ ގޯލު ޖަހައިދިން އިރު އޭގެ އިރަކޮޅެއް ފަހުން ބަލައިސް މަޓުއިޑީ ވަނީ އިތުރު ގޯލެއް ޖަހައި ޔުވެންޓަސްގެ ލީޑު ފުޅާ ކޮށްފަ އެވެ.\nޔުވެންޓަސްގެ ގޯލުތަކަށް ފަހު އެތުލެޓިކޯއިން ކުޅުން ރަނގަޅުކޮށް ހަމަލާތައް އިތުރު ކުރިއެވެ. ނަތީޖާއެއްގެ ގޮތުން އެތުލެޓިކޯއިން ވަނީ މެޗުގެ 70 ވަނަ މިނަޓުގައި ގޯލެއް ޖަހައި ފަރަގު ކުޑަ ކޮށްފަ އެވެ. އެތުލެޓިކޯއިން ޖެހި ފަހު ގޯލު އެ ޓީމަށް ޖަހައިދިނީ މެޗުގެ 90 ވަނަ މިނަޓުގައި ހެކްޓަރ ހެރޭރާ އެވެ.\nމީގެ އިތުރުން ޗެމްޕިއަންސް ލީގު އެންމެ ގިނަ ފަހަރު ކާމިޔާބު ކުރި ރެއާލް މިރޭ ވަނީ ބޮޑު ބައްޔަކުން ޕީއެސްޖީ އަތުން ބަލިވެފަ އެވެ.\nޕީއެސްޖީގެ ޕާކް ޑެސް ޕްއިންސްގައި ކުޅުނު އެ މެޗު ފެށިގެން 14 ވަނަ މިނަޓުގެ ތެރޭގައި އެ ޓީމަށް ލީޑު ނަގައިދިނީ ރެއާލް މެޑްރިޑަށް ކުރިން ކުޅުނު އޭންޖެލް ޑިމާރިއާ އެވެ. އޭނާ ވަނީ އެ މެޗުގައި ތަފާތު މޮޅު ކުޅުމެއް ދައްކައި ފުރަތަމަ ހާފުގެ 33 ވަނަ މިނަޓުގައި ވެސް ގޯލެއް ޖަހައިދީ ފަރަގު ބޮޑު ކޮށްފަ އެވެ.\nޕީއެސްޖީގެ ދެ ގޯލަށް ފަހު ރެއާލުން ކުޅުން ރަނގަޅުކޮށް ހަމަލާތަކެއް އުފެއްދޭތޯ މަސައްކަތް ކުރި އެވެ. އެގޮތުން ގެރެތު ބޭލް ޖެހި ގޯލަކާއި ކަރީމް ބެންޒީމާ ޖެހި ގޯލެއް ވެސް ރެފްރީ ވަނީ ވީއޭއާރް ބެލުމަށްފަހު ގޯލެއް ނޫން ކަމަށް ނިންމާފަ އެވެ.\nޕީއެސްޖީން މެޗުގައި ޖެހި ފަހު ގޯލު އެ ޓީމަށް ޖަހައިދިނީ ތޯމަސް މުއެނީރް އެވެ.\nޕްރިމިއާ ލީގާއި ޗެމްޕިއަންސް ލީގު މެދުކަނޑާލައިފި


BREAKING: Quarantine nuve vote laan dheveygoiy hadhaifi | Fainu Online\nއިބްރާހިމް ފަހީމް 8 އޭޕްރީލު 2021, ބުރާސްފަތި, 17:30\nކަރަންޓީން ނުވެ ވޯޓްލާން ދެވޭގޮތަށް ހަދައިފިއެވެ.\nރިސޯޓްތަކުންނާއި ސަފާރީތަކުންނާއި ގެސްޓުހައުސް ހުންނަ ރަށްރަށުންނާއި ކޮވިޑް -19 އާ ގުޅިގެން މޮނިޓަރިންގެ ހާލަތަށް ގެނެ ސްފައިވާ ރަށްރަށުން އެހެން ރަށްރަށަށް ދަތުރުކުރުމުގައި ކަނޑައެޅިފައިވާ ކަރަންޓީނު ކުރުމުގެ ފިޔަވަޅުތަކަށް މިއަދުން ފެށިގެން 2021 އެޕްރީލް 11 ވަނަ ދުވަހު ގެ ނިޔަލަށް، ޚާއްސަ ފިޔަވަޅުތަކާއެކު، ވޯޓުލުމަށް ޓަކައި، އެ މީހަކު ވޯޓުލުމަށް ރަޖިސްޓަރީ ވެފައިވާ ރަށަށް 10 ދުވަހުގެ މުއްދަތުގެ ކަރަންޓީނާ ނުލައި ދަތުރުކުރުމުގެ ހުއްދަ ދިނުމަށް ނިންމާފައިވާ ކަމަށެވެ.\n1- ވޯޓުލާ ސަރަހައްދު ފިޔަވައި އެހެން ތަންތަނަށް ނުދިއުން. މީގެ ތެރޭގައި ހޮޓާ، ކެފޭ، ރެސްޓޯރަންޓު ފަދަ ތަންތަން އެންގުމުގައި ވަކިން ފާހަގަކޮށްފައިވޭ.\n2- ހުރުމާއި ކެއުމުގެ އިންތިޒާމު އެހެން މީހުންނާ ވަކިން ހަމަޖެހިފައި ހުންނަން ޖެހޭ.\n3- މީހުންނާ ބައްދަލުކޮށް، ގޭގެ އަށް ޒިޔާރަތް ނުކުރެވޭނެ.\n4- ވޯޓުލުމަށް ފަހު، ގިނަވެގެން 48 ގަޑިއިރުގެ ތެރޭގައި، އެ މީހަކު އައި ރަށަކަށް އެނބުރި ދާންޖެހޭ.\n5- ވޯޓުލާން ދަތުރަށް ފެށުމުގެ ކުރިން، ދަތުރުކުރާ ތާރީޚާއި އެ ރަށެއްގައި މަޑުކުރާނެ ތަނަކާއި މުއްދަތު ރަށުގެ ކަމާބެހޭ ފަރާތަށް އެންގުން.\n6- ރަށުގައި ކަރަންޓީނު ވެފައި ނުވަތަ އެކަހެރި ވެފައިވާ މީހުން، ވޯޓުލާން ކަނޑައަޅާފައިވާ ވަގުތުގައި ނުވަތަ އިލެކްޝަންސް ކޮމިޝަނުން ކަނޑައަޅާ ވަގުތުގައި ވޯޓުލުން.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ


ފިޠުރު ޒަކާތުގެ ފައިސާ އޭގެ ހައްޤުވެރިންގެ އެކައުންޓަށް ޖަމާކުރާނީ - އިސްލާމިކް މިނިސްޓަރ ފިޠުރު ޒަކާތުގެ ފައިސާ އޭގެ ހައްޤުވެރިންގެ އެކައުންޓަށް ޖަމާކުރާނީ - އިސްލާމިކް މިނިސްޓަރ\nފިޠުރު ޒަކާތުގެ ފައިސާ އޭގެ ހައްޤުވެރިންގެ އެކައުންޓަށް ޖަމާކުރާނީ - އިސްލާމިކް މިނިސްޓަރ\nކޯވިޑް 19 އާއި ގުުޅިގެން އިސްލާމިކް މިނިސްޓްރީން ބޭއްވި ނޫސްވެރިންގެ ބައްދަލުވުން - ފޮޓޯ: މުޙައްމަދު ވަޙީދު / ޕީއެސްއެމް ނިއުސް\nމިއަހަރުގެ ފިޠުރު ޒަކާތުގެ ފައިސާ އޭގެ ހައްޤުވެރިންނަށް ދޭން ނިންމާފައިވަނީ އެމީހުންގެ ބޭންކް އެކައުންޓަށް ޖަމާކޮށްގެން ކަމަށް އިސްލާމިކް މިނިސްޓަރ ޑރ. އަޙްމަދު ޒާހިރު ވިދާޅުވެއްޖެއެވެ.\nޕީއެސްއެމް ނިއުސްއިން ގެނެސްދޭ ކޯވިޑް-19 ގެ ލައިވް ކަވަރޭޖްގައި ވާހަކަދައްކަވަމުން އިސްލާމިކް މިނިސްޓަރ އަޙްމަދު ޒާހިރު ވިދާޅުވީ އެހެން އަހަރުތަކުގެ މި މުއްދަތާ އަޅާބަލާއިރު މިއަހަރު ޒަކާތް ދެއްކި މީހުންގެ އަދަދު މަދުކަމަށެވެ. އެހެންމަވެސް މިވަގުތު ހާލަތަށް ރިޔާއަށް ކުރާނަމަ މީ ރަނގަޅު އަދަދެއްކަމަށް މިނިސްޓަރ ވިދާޅުވިއެވެ.\nމިހާތަނަށް 53،597 މީހަކު މާލެ ސަރަޙައްދުން އޮންލައިންކޮށް ޒަކާތް ވަނީ ދައްކާފައެވެ. އަދި ޒަކާތުގެ ގޮތުގައި މިހާތަނަށް ދެ މިލިޔަން ހަތަރުލައްކަ އަށްޑިހަ ދެހާސް ރުފިޔާ ލިބިފައިވާކަމަށް އިސްލާމިކް މިނިސްޓަރ ވިދާޅުވިއެވެ. ޒަކާތުގެ ފައިސާ މިއަހަރު ދޫކުރާނީ މިދިޔަ އަހަރު އެކުލަވާލާފައިވާ ފަޤީރުންގެ ލިސްޓްގައި ހިމެނޭ މީހުންނަށް ކަމަށާއި އެމީހުންގެ އެކައުންޓަށް ފައިސާ ޖަމާކުރާގޮތަށް ހަމަޖައްސާފައިވާކަމަށްވެސް މިނިސްޓަރ ވިދާޅުވިއެވެ.\n"ހާލަތަށް ރިޔާއަތް ކޮށްފަ ކައުންސިލަށް މިނިސްޓްރީއަށް ގޮސް ޒަކާތް ދެއްކުމަކީ ފަސޭހަކަމަކަށް ނުވާތީ މިގޮތަށް ހަމަޖެއްސީ. މިހާލަތުގައިވެސް ޒަކާތް ދެއްކުމަށްޓަކައި ރައްޔިތުން އިސްކަމެއް ދެއްވާ. މިދިޔަ އަހަރު އެކުލަވާލީ ފަޤީރުންގެ ލިސްޓްގައި ތިބި މީހުންނަށް ފައިސާ ފޯރުކޮށްދިނުމުގެ ކަންކަން ކުރިއަށް ގެންދާނަން. ކުރީ އަހަރުތަކުގައި މިނިސްޓްރީއަށް އެމީހުން ގެނެސް ފައިސާ ހަވާލުކުރަނީ. ނަމަވެސް މިހާލަތުގައި އެމީހުންގެ އެކައުންޓަށް ޢީދު ނަމާދުގެ ކުރިން ފައިސާ ޖަމާ ކުރާގޮތަށް މި ހަމަޖައްސަނީ." އިސްލާމިކް މިނިސްޓަރ ޑރ.އަޙްމަދު ޒާހިރު ވިދާޅުވިއެވެ.\nއިސްލާމިކް މިނިސްޓަރ އަޙްމަދު ޒާހިރު ވިދާޅުވީ އިސްލާމިކް މިނިސްޓްރީއަށް ގޮސް ޒަކާތް ދައްކަން ބޭނުންވާ ފަރާތްތަކަށް ޒަރުރީ ބޭނުމަށް ބޭރަށް ނުކުންނަ ހުއްދައާއެކު ގޮސް ދެއްކޭނެ އިންތިޒާމް ހަމަޖެއްސުމުގެ މަސައްކަތް ކުރަމުންދާކަމަށެވެ. އަދި ރަށްރަށުގެ ކައުންސިލްތަކުގެ އެކައުންޓަށް ފައިސާ ޖަމާކޮށްގެން ޒަކާތް ދެއްކޭނެ އިންތިޒާމްވެސް ހަމަޖައްސާފައިވާކަމަށް މިނިސްޓަރ ވިދާޅުވިއެވެ.\nއިސްލާމިކް މިނިސްޓްރީން މިއަހަރުގެ ފިޠުރު ޒަކާތް ބެހުމަށް ނިންމާފައިވަނީ މިދިޔަ އަހަރުގައި އެކުލަވާލާފައިވާ ފަޤީރުންގެ ލިސްޓަށެވެ. މިގޮތަށް ބެހުމަށް ނިިންމާފައިވަނީ ކޯވިޑް-19ގެ މިހާލަތުގައި ސަބަބުން ދަފްތަރު އެކުލުވާލުމުގައި ހުރި ދަތިތަކުގެ ސަބަބުން އެކަން ލަސްކޮށްފައިވަތީކަމަށް އެ މިނިސްޓްރީން ވިދާޅުވެއެވެ.\nއިސްލާމިކް މިނިސްޓްރީން ވިދާޅުވީ މިވަގުތު ރާއްޖޭގައި ފަޤީރުންގެ ގޮތުގައި ތިބީ 8764 މީހުން ކަމަށެވެ. އޭގެ ތެރޭގައި މާލޭގެ ދަފްތަރުގައި 1717 މީހަކާއި އަތޮޅުތަކުން 7047 މީހުން ފަޤީރުންގެ ގޮތުގައި އެބަތިއްބެވެ.\nއިސްލާމިކް މިނިސްޓްރީން މިފަހަރު ގޮވާމުން ޒަކާތް ބަލައި ނުގަތުމަށް ނިންމާފައެވެ. އެހެންނަމަވެސް5ގޮތަކަށް އޮންލައިންކޮށް ޒަކާތްދެއްކޭނެ އިންތިޒާމް އިސްލާމިކް މިނިސްޓްރީންވަނީ ހަމަޖައްސަވާފައެވެ. އެގޮތުން ބޭންކް އޮފް މޯލްޑިވްސާއި މޯލްޑިވްސް އިސްލާމިކް ބޭންކާއި ދިރާގު، އުރީދޫ އަދި އޫރިދޫ އެމް-ފައިސާ މެދުވެރިކޮށް ޒަކާތް ދެއްކޭނެ އިންތިޒާމްވަނީ ހަމަޖައްސަވާފައެވެ. މާލެގައި ޒަކާތް ބަލައިގަތުމުގެ އެންމެ ފަހު ތާރީޚަކީ ރަމަޟާން މަހުގެ 28 ވަނަ ދުވަހުއެވެ.\nމާލެ، ވިލިމާލެ، ހުޅުމާލޭގައި ޒަކާތުގެ ގޮތުގައި ދައްކަންޖެހޭ މިންވަރު\n- އާދައިގެ ހަނޑުލުންނަމަ 15 ރުފިޔާ\n- ތައިލެންޑް ހުދު ހަނޑުލުންނަމަ 48 ރުފިޔާ\n- ބާސްމަތީ ހަނޑުލުންނަމަ 105 ރުފިޔާ\n- ރަތް ހަނޑުލުންނަމަ 65 ރުފިޔާ\n- އާދައިގެ ފުށުންނަމަ 12 ރުފިޔާ\n- އާޓާ ފުށުންނަމަ 55 ރުފިޔާ\nރަށްރަށުގައި ޒަކާތުގެ ގޮތުގައި ދައްކަންޖެހެނީ ޢާއްމުކޮށް ކާން ބޭނުންކުރާ ގޮވާމުގެ ބާވަތްތަކުން 2.4ކިލޯ އަށް ވާ އަގުކަމަށް އިސްލާމިކް މިނިސްޓްރީން ވިދާޅުވެއެވެ.


Hijaazu ge Qaafilaa 68 - One Online\nޙިޖާޒުގެ ޤާފިލާ 68\n(23 މެއި ގެ އަދަދާ ގުޅޭ)\nޝެހެޒާދީ ހިނިފުޅުވަޑުވައިލެއްވިއެވެ. "ކަލާއަށް ތިޔަފަދަ އަމުރެއް އަޅުގަނޑަކަށެއް ނުކުރެވޭނެއެވެ. އަނެއްކާ މި ރާއަކީ ވަރަށްވެސް ލުއި އެއްޗެކެވެ. މުޅި ގަދަހަ ހުސްކޮށްލެއްވިޔަސް ކަލާ މަސްތުވެވަޑައެއް ނުގަންނަވާނެއެވެ. ކަލާގެ އަނގަފުޅަކުން ރާވަހެއްވެސް ނުދުވާނެއެވެ. ފަރަޚުޒާދު ރުހިވަޑައިނުގެންފާނެތީ ކަލާ ބިރުފުޅުގެން ވަޑައިގަންނަވާނަމަ އަޅުގަނޑު އޭނާގެ އަރިހަކު މިވާހަކައެއް ނުދަންނަވާނަމެވެ. ދެން ކަލާ ވަޑައިގެންނެވިޔަސް އެންމެރަނގަޅެވެ."\nވިދިގެންއައިރޭ ފަރަޚުޒާދާއި ޒަރުބަޚުތާ ދެބޭފުޅުން ފަރީއްކުޅުއްވީ އެއްދޮލަނގުކޮޅެއްގެ މަތީންނެވެ. މިއީ އެދެބޭފުޅުން އެއްދޮލަނގުކޮޅެއްގެމަތީން ފަރީއްކުޅުއްވި އެންމެފުރަތަމަ ފަހަރެވެ. ފަރަޚުޒާދު އިންނެވީ ނިހާޔަތަށް އުފާފުޅުންނެވެ. އޭނާ ކުދިކުދި ކަންކަމާވެސް ކަކައަޅުއްވައި ހިނިފުޅުވަޑުއްވަވަން މަސައްކަތްކުރައްވަމުން ގެންދެވިއެވެ.\n"ޒަރުބަޚުތު" އޭނާ ވިދާޅުވިއެވެ. މިއަދަށްފަހު ކަލާއަކީ އަޅުގަނޑުގެ ރަޙުމަތްތެރިޔަކީމުއެވެ. އާޒަރުމީދުޚުތާ ބެހޭގޮތުން ކަލާގެ ޚިޔާލުފުޅު މުޅީން ރަނގަޅެވެ. އެކަމަނާ އަޅުގަނޑަކަށް ނަފްރަތެއް ނުކުރައްވައެވެ. ކަލާގެ ވަފާތެރިކަމުގެ ސަބަބުން އެކަމަނާގެ ހިތްޕުޅަށްވަނީ ވަރަށްބޮޑަށް އަސަރުކޮށްފައެވެ. އެކަމަނާ އަޅުގަނޑުގާތު ވިދާޅުވިއެވެ. ޒަރުބަޚުތު ކަހަލަ ވަފާތެރީން އަބަދުވެސް ކައިރީގައި ގެންގުޅެއްޗެވެ. ޝާހުޕޫރު މިއަދުވެސް އަޅުގަނޑު އާޒަރުމީދުޚުތުގެ އަރިހަށް ދިޔުން މަނާކުރައްވާން އުޅުއްވިއެވެ. ޝަހެންޝާހު ބިރުފުޅުގެން ވަޑައިގަންނަވަނީ އެކަމަނާ އަޅުގަނޑަށް އިހާނެތިކޮށް ހިއްތަވައިފާނެތީއެވެ. ކަލާ ހިތްވަރު ނުދެއްވިނަމަކަ މިއަދަކުވެސް އަޅުގަނޑަކަށް އެކަމަނާގެ އަރިހަށް ދާކަށެއް ނުކެރުނީހެވެ. އަޅުގަނޑު އެގަނޑުވަރަށް ދިޔުމާއެކު އެކަމަނާގެ އަތްޕުޅުން އަޅުގަނޑަށް ރާތައްޓެއް ދެއްވިއެވެ. ސީދާ އެކަމަނާގެ އަތްޕުޅުން ރާތަށި ދެއްވުމުން އަޅުގަނޑު ކުޑަކޮށް ޖެހިލުންވިއެވެ. އާޒަރުމީދުޚުތު އެތަށީން ކޯވަރެއް ހިއްޕަވައިފައި އަޅުގަނޑަށް ދެއްވަމުން ވިދާޅުވިއެވެ. "މަނިކުފާނަށް މިޔަށްވުރެ ރަނގަޅު ވެދުމެއް އަޅުގަނޑަކަށެއް ނޭރުވޭނެއެވެ. ނިކަން ރަހަބައްލަވަ ބައްލަވާށެވެ. މަނިކުފާނަށް މިރާއިން ޚުރާސާނުގެ މޭބިސްކަދުރުގެ ފޮނިކަމާއި މާމެލާމެލީގެ މީރުވަސް ލިބިވަޑައިގަންނަވާނެއެވެ." އަޅުގަނޑު އެއްޖާމުގެ ބަދަލުގައި ދެޖާމު ބުއީމެވެ. އެކަމަކުވެސް އަޅުގަނޑު އަލައެއް ނުކެނޑުނެވެ. އެރާއަކުން ޢަމަލެއް ނުވެއެވެ. އެ ރާބުއިމުން ލިބެނީ ވަރަށް ހިތްގައިމު އުފާވެރި ކަމެކެވެ. އަޅުގަނޑު ގެއަށް އަންނާންފެށުމުން އާޒަރުމީދުޚުތު އެކަމަނާގެ ޚާދިމެއްގެ އަތަށް ދެއްވައިފައި އަޅުގަނޑަށް ރާގަދަހައެއް ފޮނުއްވިއެވެ. އެކަމަނާ ވިދާޅުވިއެވެ. "އަޅުގަނޑު މިރާގެ ދެރުނބާ ފޮރުވައިފައި ހުންނަތާ ލައްކަ ދުވަސްވެއްޖެއެވެ. ކާވެނީގެ ދުވަހު އަޅުގަނޑުގެ ފަރާތުން މަނިކުފާނަށް ލިބިވަޑައިގަންނަވާނެ އެންމެ އަގުހުރި ހަދިޔާއަކަށްވާނީ އެދެ ރުނބައެވެ." ޒަރުބަޚުތެވެ. ނިކަން ރަހަބައްލަވަ ބައްލަވާށެވެ. އާޒަރުމީދުޚުތު ވިދާޅުވާގޮތުގައި މިރާގެ އުމުރު އަޅުގަނޑުގެ އުމުރަށްވުރެ ދޮށްޓެވެ."\nފަރަޚުޒާދު އޭނާގެ ކުރިފުޅުމަތީގައިހުރި ރީތި ގަދަހައިން ޖާމެއް އަޅުއްވައިފައި ޒަރުބަޚުތަށް ދެއްވިއެވެ.\nޒަރުބަޚުތު ފަރަޚުޒާދުގެ އަރިހުގައި ވިދާޅުވާން ބޭނުންފުޅުވިއެވެ. އަޅުގަނޑު ތިޔަ ރާބޮއިފީމެވެ. އެކަމަކު އޭނާއަށް އެހެން ވިދާޅުވާކަށެއް ކެރިވަޑައެއް ނުގެންނެވިއެވެ. އޭނާ މަޑުމަޑުން އެ ޖާމުގައި ހިއްޕަވައިފިއެވެ. ފަރަޚުޒާދު ދެވަނަ ޖާމު އަޅުއްވައިގެން ހިއްޕަވައިފިއެވެ. އޭނާ ވިދާޅުވިއެވެ. "އާޒަރުމީދުޚުތު ވިދާޅުވާގޮތުގައި މި ރާ ތައްޔާރުކުރީ ގްރީކް މީހެކެވެ. އޭނާއަކީ އަންތާކިޔާގައި ޤައިސަރުގެ ސާގީއެވެ. ޚުސްރޫ ޕަރުވޭޒު އަންތާކިޔާ ފަތަޙަ ކުރެއްވުމަށްފަހު އޭނާއާ ދަސްތުގިރުދުގެ ޝާހީ ރާޚާނާ ބެލެހެއްޓުމާ ހަވާލުކުރެއްވިއެވެ. ރޫމީންގެ އަތުން ދަސްތުގިރުދު ވީރާނާވުމުން ކޮއިލުގެ ޚާދިމުން އޭނާ ގެނައީ މަދާއިނަށެވެ. މިހާރު އޭނާ ވަނީ މަރުވެފައެވެ. އޭނާ މަދާއިނުގެ ޝާހީ ގަނޑުވަރުތަކުގެ ތައްޔާރުކުރި ރާ މިހާރުވަނީ މުޅީންހެން ހުސްވެފައެވެ. އެ ދެރުނބާ ސަލާމަތްވީ ޝާހީ ރާޚާނާގެ ވެރިޔާ ސިއްރުސިއްރުން އާޒަރުމީދުޚުތަށް އެ ދެރުނބާ ފޮނުވުމުގެ ސަބަބުންނެވެ. މި ރާގެ އަގު ވަޒަންކުރެއްވޭނީ ހަމައެކަނި އެކަމަނާއަށް ކަމުގައި ބަލައިފައެވެ."\nޒަރުބަޚުތު ވިދާޅުވިއެވެ. "އަޅުގަނޑު މަނިކުފާނަށް ޝުކުރު ދަންނަވަމެވެ. މިފަދަ ނާދިރު ވެދުމެއްގައި އަޅުގަނޑު ބައިވެރިކުރެއްވީތީއެވެ. ޙަޤީޤަތުގައިވެސް މިއީ ވަރަށްމޮޅު ރާއެކެވެ."\n"އަޅުގަނޑު ރަނގަޅު ރާއަށްވުރެ ބޮޑަށް ޤަދަރުކުރަނީ ރަނގަޅު ރަޙުމަތްތެރީންނަށެވެ. އަޅުގަނޑު ކަލާއަށް ޤަދަރުކުރަމެވެ." ފަރަޚުޒާދު ވިދާޅުވިއެވެ.\n"ޝެހެޒާދީ އާޒަރުމީދުޚުތު މަނިކުފާނު ފޮނުއްވި ވެދުމާ ހިތްޕުޅާހަމަކުރެއްވިތޯއެވެ؟" ފަރަޚުޒާދު އުފާފުޅުކުރެއްވުމަށްޓަކައި ޒަރުބަޚުތު ސުވާލުކުރެއްވިއެވެ.\n"އާދޭހެވެ. އެކަމަނާ ވަރަށް އުފާކުރެއްވިއެވެ. އަޅުގަނޑުގެ ހިތާމަޔަކީ މިއޮތްހައިދުވަހު އކަމަނާޔާ ބެހޭގޮތުން ކުށްހީއެއްގައި ހުރެވުނީތީއެވެ. ޚުރާސާނުގެ ވައިފެނާއި، މޫސުމާއި އެތާނގެ ފަރުބަދަތަކާއި ކޯރުތަކާއި މަލާއި މޭވާއާ ބެހޭގޮތުން ޝެހެޒާދީ ވަރަށްގިނަ ސުވާލު ކުރެއްވިއެވެ. އަޅުގަނޑުގެ ގަނޑުވަރާ ބެހޭގޮތުންވެސް ސުވާލު ކުރެއްވިއެވެ. ކާވެންޏަށްފަހު އެކަމަނާ ގޮވައިގެން ދުވަސްކޮޅަކަށް ޚުރާސާނަށްދާން އަޅުގަނޑު ވަޢުދުވީމެވެ. ޒަރުބަޚުތެވެ. އަޅުގަނޑު ގަސްދުކުރަނީ ޝެހެޒާދީއަށް ވަރަށް ފުރިހަމަ ދެގަނޑުވަރު ބިނާކޮށްދޭށެވެ. އެއްގަނޑުވަރު ޚުރާސާނުގައެވެ. އަނެއްގަނޑުވަރު މަދާއިނުގައެވެ. މިގަނޑުވަރަކީ ޝެހެޒާދީގެ ދަރަޖަޔާ އަރާއަރަފޯދޭ ގެއެއް ނޫނެވެ."\nފަރަޚުޒާދު ވަރަށްގިނައިރުވަންދެން ޝެހެޒާދީ އާޒަރުމީދުޚުތާ ބެހޭގޮތުން ވާހަކަ ދެއްކެވިއެވެ. ޒަރުބަޚުތު އޭނާގެ ވާހަކަފުޅަށް ފުރިހަމަ ސަމާލުކަން ދެއްވަން މަސައްކަތްޕުޅު ކުރެއްވިއެވެ. ނަމަވެސް އޭނާގެ ޚިޔާލުފުޅު އުދުހެމުންދިޔައީ އާޒަރުމީދުޚުތުގެ ފިޔަޖެހުމުން ފުރިފައިވާ ޖައްވެއްގައެވެ. އޭނާ ފަރަޚުޒާދާ ދިމާޔަށް ބައްލަވައިލައްވާ ކޮންމެ ފަހަރަކު ހިތްޕުޅަށް އަރައެވެ. ކެހިވެރިކަމުގެ ދަލެއްގައި ހައްޔަރުވެވަޑައިގެންފައިމިވާ ބޭފުޅެއްގެ ސާދާކަމާއި މޮޔަފުޅުކަމާއި އިޚްތިޔާރުން ބޭރުވެވަޑައިގެންފައިވުން މިވަނީ އޭނާގެ އަރިހުން އޯގާވެރިކަމަށް އެދިއެދިއެވެ.\nފަރީއްކޮޅުން ނިމިވަޑައިގެން ފަރަޚުޒާދުގެ ފަރީއްކުޅުއްވާ ކޮޓަރިކޮޅުން ނިކުމެވަޑައިގެންނެވުމާއެކު ޒަރުބަޚުތުގެ ހިތްޕުޅަށް އެރިއެވެ. "އާޒަރުމީދުޚުތު ހަމައެކަނި މަނިކުފާނުގެ ޖަޒުބާތަށް އިޙްތިރާމު ކުރައްވައި އެކަމަނާގެ ހިނިފުޅުވެޑުވުން މަނިކުފާނަށް އެކަނި ޚާއްޞަ ކުރައްވާނެނަމަ ހަމަކަށަވަރުންވެސް މަނިކުފާނަކީ ނަސީބުވެރިޔަކީމުއެވެ. ނަމަވެސް މަނިކުފާނު ތިޔަ އުމުރުފުޅުގައި ޙަޤީޤަތެއްކަމަށް ތިޔަ ހީފުޅުކުރައްވަނީ އަވާމެންދުރެކެވެ. އާޒަރުމީދުޚުތަކީ އަޅުގަނޑުގެ ލޮލަށް ފެނިފައިވާ އާޒަރުމީދުޚުތު ކަމުގައިވާނަމަ އަހަރުމުޒުދު މަނިކުފާނުގެ ހާލުކޮޅާމެދު އޯގާވެރިވެވޮޑިގަންނަވާށިއެވެ.\nހަފްތާއެއްގެ ފަހެވެ. މިއަދަކީ ފަރަޚުޒާދު އޭނާގެ ޙަޔާތްޕުޅުގެ އެންމެ ކުލަރީތި އެންމެ ހިތްގައިމު ހުވަފެންފުޅުގެ ތަޢުބީރު ދެކެވަޑައިގަންނަވާ ދުވަހެވެ. އާޒަރުމީދުޚުތާއި ފަރަޚުޒާދުގެ ކާވެނިފުޅުގެ ރަސްމިއްޔާތު ނިމިއްޖެއެވެ. ކާވެނިފުޅުގެ ޙަފްލާ ބޭއްވުނު ޝާހީ ބަގީޗާ ހީވަނީ ޠިލިސްމެއްހެންނެވެ. ޖާދޫގެ ބަގީޗާއެއްހެންނެވެ. މެންދުރުގެ ފަރީއްކޮޅުގެ ވަގުތު އެބަގީޗާގައި ތިއްބެވި މެހުމާނުންނާއި މޭޒުބާނުންގެ އަދަދު ތިންހާހަށްވުރެ ގިނައެވެ. އެބޭފުޅުން މިއުޒިކާއި ނެށުމުން ހިތްޕުޅު އުފާކުރައްވަމުން ގެންދަވަނީއެވެ. ކަނީޒުން ރަނުގެ ތަށިކޮޅުތަކުގައި އެބޭފުޅުންނަށް ރާފޮދުގެ ޖާމުތައް އަރުވަމުން ގެންދެއެވެ. ޝަހެންޝާހު ޝާހުޕޫރުގެ ދާންކޮޅުހުރީ ތިންފޫޓެއްހައި އުސްކޮށް ހަދައިފައިހުރި ޒީނަތްތެރި މަންސައެއްގެ މަތީގައެވެ. ފަރަޚުޒާދު އިންނެވީ ޝަހެންޝާހުގެ ކަނާތްޕުޅު ފަރާތުގައި ހުރި ރަނުގެ ގޮނޑިކޮޅެއްގައެވެ. އެހެނިހެން މެހުމާނުން ތިއްބެވީ ޝަހެންޝާހުގެ ކަނާތްޕުޅު ފަރާތުންނާއި ވާތްޕުޅު ފަރާތުން ފެށިގެން ވަށްބުރެއްގޮތަށް އަތުރައިލެވިފައިވާ ގޮނޑިކޮޅުތަކުގައެވެ. އެބޭފުޅެއްގެ މަގާމާ އެކަށީގެންވާ ހިސާބެއްގައެވެ. ނަށާމީހުންނާއި ލަވަކިޔާ މީހުން އެބައިމީހުންގެ ފަންނީ ކުޅަދާނަކަށް ދައްކަމުން ގެންދިޔައީ ވަށްބުރުގެ މެދުތެރޭގައެވެ. އީރާނުގައި ތިއްބަވާ ބޭރުގެ ސަފީރުންނާއި، އީރާނުގެ ޑޯލާ ރިޔާސަތުތަކުގެ މަންދޫބުންވެސް އެ މަހެފިލުގައި ތިއްބެވިއެވެ. މެހުމާނުންގެ ގޮނޑިކޮޅުތަކުގެ ފަހަތުގައި ހަތިޔާރުއެޅި ސިފައިން ކޮނޑާއި ކޮނޑު ޖައްސައިގެން ތިއްބެވެ.\nޞާލިހުގެފާނުންގެ މަދުޔަނު ---\nޝަހެންޝާހު އިންނެވީ ޖަރީކޮށްފައިވާ ރަތްކުލައިގެ ގުބާކޮޅެއް ތުރުކުރައްވައިގެންނެވެ. އޭނާގެ ތާޖުކޮޅު އޭނާގެ އިސްކޮޅުފުޅުގެ ނިސްބަތުން ފެންނަނީ ހެޔޮވަރަށްވުރެ ތަންކޮޅެއް ބޮޑުކަމުގައެވެ. އޭނާގެ މޫނުފުޅުމަތީން ފެންނަނީ ވަރުބަލިފުޅުކަމުގެ އަސަރުތަކެވެ. އޭނާގެ ހިތްޕުޅަށް އުނދަގޫކުރަނީ އޭނާޔަށް އެ މަހެފިލުގެ ތުރާތަކުން މިނިވަންވެވަޑައިގެން އަރާމުކުރެއްވޭނެ ކޮޓަރިކޮޅުތަކުގެ ހަނދާންތަކެވެ. އޭނާގެ ފަހަތްޕުޅުގައި އަރުމީނިޔާގެ ދެ އަޅުން ސާމަރާކޮޅު ހިފައިގެން ސާމަރާކުރަން ތިއްބެވެ. ނަމަވެސް ގަދަހޫނުގެ ސަބަބުން އޭނާއަށް ހީފުޅުވަނީ ނޭވާފުޅު ލައްވާން ދަތިފުޅުވާހެންނެވެ.\nހޫނުގަދަކަމަކުން ވަރުބަލިފުޅުކަމަކުން ފަރަޚުޒާދަކަށް އެއްވެސް އަސަރެއް ނުކުރެއެވެ. އޭނާގެ ބަރުހެދުންކޮޅާހުރެވެސް އުނދަގޫފުޅެއް ނުވެއެވެ. މަހެފިލުގައި ކުޅެވެމުންދިޔަ ކުޅިވަރުތަކާއި މިޔުޒިކާ މެދުވެސް އޭނާގެ ޝައުޤުވެރިކަންހުރީ އޭނާގެ ކާވެނިފުޅުގެ ސަމާގެ ބަޔަކަށްވާތީ އެގޮތުންނެވެ. އޭނާ ބޭނުންފުޅުވަނީ މިކަންތައްގަނޑު ނިމުނުހައި އަވަހަކަށް އޭނާގެ އައު އަނބިކަނބަލުން ގޮވައިގެން ގަނޑުވަރަށް ވަޑައިގެންނެވުމަށެވެ. އެބޭފުޅުން ތިއްބެވިތާނގެ ބޯ ސަނދުވާގެ އަނެއްފަރާތުން ފަނޑުފަނޑުކޮށް ފެންނަންހުރި އިރާ ދިމާޔަށް އޭނާ އިރުއިރުކޮޅާ ބައްލަވައިލައްވައެވެ. އޭނާއަށް ހީފުޅުވަނީ މިއަދު އިރު ހިނގަނީވެސް މާލަހުންހެންނެވެ. އިރުކޮޅަކުން އޭނާގެ ޚިޔާލުފުޅު ގޮސްހުއްޓެނީ އޭނާގެ އައު އަނބިކަނބަލުންގެ މައްޗަށެވެ. އެއާއެކު މަހެފިލުގެ ރީތި ކުލަތަކާއި ފިޔަޖެހުންތައް އޭނާގެ ހަނދުމަފުޅުން ފޮހެވިގެން ހިނގައިދެއެވެ. އޭނާގެ ޚިޔާލުފުޅު ގޮސްހުއްޓެނީ މަދާއިނުގެ ކުރިޔަށް ތިއްބެވި ކަނބަލުންތައް އާޒަރުމީދުޚުތު ވަށްކޮށްލައްވައިގެން ތިއްބެވި މަހައްލަށެވެ. އޭނާ ޚިޔާލީ ލޯފުޅުން އާޒަރުމީދުޚުތުއާ ދިމާޔަށް ބައްލަވައިލައްވައެވެ. އޭނާގެ އިޙްސާސްތަކާއި ޝުޢޫރުތަކުގެ ދުނިޔެއަށް ވެރިވަނީ ވަރަށްބޮޑު އުފާފުޅުތަކަކާއި ހިތްޕުޅު ހަމަޖެހިވަޑައިގެންނެވުމެއްގެ ފުން އިޙްސާސްތަކެވެ.\nގުޅޭ ޓެގު ދީން އިސްލާމީ ތާރީޚު ދީނީ މައްސަލަތައް


New normal gai ves dhethin mahu ulhen jehidhaane: Dr.Afzal | Mihaaru\nމިރޭގެ މީޑިއާ ބްރީފިންގައި ޑރ. އަފްޒަލް އޮންލައިންކޮށް ނޫސްވެރިންގެ ސުވާލުތަކަށް ޖަވާބު ދެއްވަނީ.\nނިއު ނޯމަލްގައި ވެސް ދެތިން މަހު އުޅެން ޖެހިދާނެ: ޑރ. އަފްޒަލް\n17 މެއި 2020 - 00:42 42 comments\nނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ން ބޭއްވި މީޑިއާ ބްރީފިންގައި ޑރ. އަފްޒަލް ވިދާޅުވީ ލޮކްޑައުންގެ ހާލަތު އުވާލުމާ އެކު ދިރިއުޅެން ޖެހޭނީ 'ނިއު ނޯމަލް' އެއްގައި ކަމަށެވެ. ބޮޑު ސާޖެއް ނައިސް މިކަމުން ސަލާމަތްވެވޭނީ ނިއު ނޯމަލްގައި ދެތިން މަހު ތިބެގެން ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ލޮކްޑައުން އުވާލުމާ އެކު އާއްމުން މަގުމައްޗަށް ނުކުމެ ކުރިން އުޅުނު ގޮތަށް އަމަލުތައް ބެހެއްޓުން އެކަށީގެންވެ އެވެ. މި ބަލީގައި އެއީ ވަރަށް ބޮޑު ބިރެއް ކަން ފާހަގަކުރައްވައި ވިދާޅުވީ ކަމާބެހޭ އިދާރާތަކުގެ އިރުޝާދަށް ވަރަށް ބޮޑަށް ސަމާލުވާން ޖެހޭ ކަމަށެވެ.\nނިއު ނޯމަލްގައި ސަމާލުވާން ޖެހޭ ކަންކަން ކިޔައިދެއްވަމުން އަފްޒަލް ވިދާޅުވި ގޮތުގައި ގޭތެރޭގައި ވެސް އާންމު ސާފުތާހިރުކަމަށް ސަމާލުކަން ދިނުމާއި ފާހަނަ ފަދަ ތަންތަން ބޭނުން ކުރުމަށް ފަހު ސާފުކޮށްލުމާއި، ވަކިން ހާއްސަކޮށް ގޭގައި އުޅޭ އުމުރުން ދުވަސްވީ މީހުންނަށް ސަމާލުކަން ދޭން ޖެހެ އެވެ.\n"ގޭގަ ތިބޭ އެންމެންނަކީ ހައިރިސް [އުމުރުން 65 އަހަރުން މަތީގެ] މީހަކާ ކޮންޓެކްޓްވާ މީހަކަށް ވެގެން ނުވާނެ، އަދި އޭގެ ތެރެއިން ވަކިން ހާއްސަކޮށް ބޭރަށްދާ މީހާއަކީ އެފަދަ މީހަކާ ޑައިރެކްޓް ކޮންޓެކްޓްވާ މީހަކަށް ވެގެންނުވާނެ" ޑރ. އަފްޒަލް ވިދާޅުވި އެވެ.\nލޮކްޑައުން ދޫކޮށްލިއަސް ގޭގައި އުޅޭ އެންމެން ބޭރު ތެރެއަށް ނުކުމެ ނޫޅޭން އޭނާ އެދިވަޑައިގަތެވެ. ޒަރޫރީ ބޭނުންތަކުގައި ނުކުންނަ އިރު ވެސް ގައިދުރުކަމަށް ސަމާލުކަން ދިނުމާއި ގިނަ ގިނައިން އަތްދޮވުމުގެ އިތުރުން އާއްމު ސާފުތާހިރުކަމަށް އަބަދުވެސް ސަމާލުކަން ދޭން އޭނާ އިލްތިމާސްކުރެއްވި އެވެ.\n"މިގޮތަށް އަމަލުނުކޮށްފި ނަމަ، ލޮކްޑައުންގެ ސަބަބުން ލިބުނު ހިމާޔަތް ގިނަ ދުވަހަކު ނޯންނާނެ" ޑރ.އަފްޒަލް ވިދާޅުވި އެވެ.\nލޮކްޑައުން އުވާލުމަށްފަހު އަމަލުކުރަން ޖެހޭ ގޮތުގެ އެސްއޯޕީއެއް އަންނަނީ ތައްޔާރު ކުރަމުންނެވެ.\nމާލެއިން ކޮވިޑް-19ގެ ފުރަތަމަ ކޭސް ފެނުމާ އެކު މިދިޔަ އޭޕްރިލް 15 ގައި މާލެ ސަރަހައްދު އެންމެ ފުރަތަމަ ލޮކްޑައުން ކުރީ 24 ގަޑިއިރަށެވެ. އޭގެ ފަހުން އެ މުއްދަތު 14 ދުވަހުން 14 ދުވަހަށް އިތުރު ކުރަމުން އައިސް އެންމެ ފަހުން ކަނޑައެޅި ގޮތުން ނަމަ މާލެ ސަރަހައްދުގެ ލޮކްޑައުން ދެމިއޮންނާނީ މި މަހުގެ 28 ގެ ނިޔަލަށެވެ. ލޮކްޑައުންއާ އެކު ނަތީޖާ ވަރަށް ރަނގަޅު ކަމަށް ސިއްހީ މާހިރުން ގެންދަވަނީ ވިދާޅުވަމުންނެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ ލޮކްޑައުން ޑރ. އިބްރާހިމް އަފްޒަލް (އެޗްޕީއޭ) ސިއްހީ ކުއްލި ނުރައްކަލުގެ ހާލަތު ސިއްހަތު ބަލިތައް\nބަލިން ސަލާމަތް ވަންދެން ލޮކްޑައުންގައި ނުތިބެވޭނެ\nކޭސްތައް މަދުވެ، ގިނަ ބަޔަކު ރަނގަޅުވި ދުވަހެއް


Gaumah Enme Maslahathu Oiy Gothakee Avas Inthihaabakah Dhiyun: Idhikolhu - Vaguthu\nގައުމަށް އެންމެ މަސްލަހަތު އޮތް ގޮތަކީ އަވަސް އިންތިހާބަކަށް ދިއުން: އިދިކޮޅު\n1 މަސް ކުރިން ( ނޮވެމްބަރު 19, 2020 )\nއިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލުވުން - ފޮޓޯ: ޕީޕީއެމް ޕީއެންސީ\nވެރިކަން ކުރާ ކޯލިޝަން ރޫޅި ކޯލިޝަންގެ ލީޑަރުންގެ މެދުގައި ހިޔާލު ތަފާތުވުން ބޮޑުވުމުގެ ސަބަބުން ސަރުކާރުން ދޭން ޖެހޭ ހިދުމަތްތައް ރައްޔިތުންނަށް ނުދެވި ކަންކަން ބޮއްސުން ލައިގެން ދާތީ ގައުމަށް އެންމެ މަސްލަހަތު އޮތް ގޮތަކީ އަވަސް އިންތިހާބަކަށް ދިއުން ކަމަށް އިިދިކޮޅު ޕީޕީއެމްއާއި ޕީއެންސީއިން މިއަދު ބުނެފިއެވެ.\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ޕާލިމެންޓްރީ ގްރޫޕްގެ ލީޑަރު، މަޑުއްވަރީ ދާއިރާގެ މެންބަރު އާދަމް ޝަރީފް ވިދާޅުވީ ސަރުކާރުގެ ސިޔާސަތުތަކާއި އެއް ގޮތަށް ސަރުކާރުގެ އަމަލުތައް ނެތް ކަމަށެވެ. އަދި ރައްޔިތުންނަށް ހިދުމަތް ނުދެވި ސަރުކާރުގެ ވެރިން ތިބީ އެތެރޭގެ ހިޔާލު ތަފާތުވުންތަކެއްގެ ތެރޭގައި ކަމަށެވެ.\nމި ގޮތުން ސަރުކާރުގެ ބައެއް ސިޔާސަތުތަކާ ހިތްހަމަނުޖެހި ލާދީނީ ފިކުރު ފެތުރުނަ ނުދިނަމަށް މަސައްކަތް ކުރަން ޖެހޭ ކަމަށް ކުރީގެ ރައީސް މައުމޫން އަބްދުލް ގައްޔޫމް ވިދާޅުވެފައިވާ ކަމާއި ސަރުކާރުން ހުށަހެޅި ބަޖެޓަށް ތާއީދު ނުކުރައްވާ ކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެފައިވާ ކަން ފާހަގަކުރެއްވިއެވެ.\nބަޖެޓް ކަމު ނުދަނީ ވެރިކަން ވައްޓާލަން ބޭނުންވާ މީހުން ކަން ޖޭޕީގެ ލީޑަރު ގާސިމް އިބްރާހިމް ވިދާޅުވި ކަމާއި ހޯމް މިނިސްޓަރު އިމްރާން އަބްދުﷲ އެއްޗެއް ވިދާޅުނުވެ ހުންނެވި ކަން ވެސް އާދަމް ޝަރީފް ފާހަގަކުރެއްވިއެވެ. އަދި ބަޖެޓާ ގުޅޭ ގޮތުން އެމްޑީޕީގެ މެންބަރުންގެ ސްޓޭންޑް ވެސް ތަފާތު ކަން އާދަމް ޝަރީފް ފާހަގަކުރެއްވިއެވެ.\nއާދަމް ޝަރީފް ވިދާލުވީ އިދިކޮޅު ކޯލިޝަނުން ކުރަމުން ދަނީ ޒިންމާދާރު މަސައްކަތެއް ކަމަށާއި ގާނޫނީ އިމުގެ ބޭރުން ސަރުކާރު ވައްޓާލުމަށް އެ މަސައްކަތް ނުކުރާނެ ކަމަށެވެ. އަދި ސަރުކާރު ވައްޓާލަން އުޅޭ "ބާޣީން" ތިބީ ސަރުކާރުގެ ތެރޭގައި ކަމަށް ގަބޫލު ކުރެވޭ ކަމަށް އޭނާ ވިދާޅުވިއެވެ.\nއެހެން ވިޔަސް ސަރުކާރުގެ އެތެރޭގެ ހިޔާލުތަފާތުވުންތަކުގެ ސަބަބުން ހަރުދަނާ ނިންމުމެއް ނުނިންމި ގައުމުގެ އިގްތިސާދާއި އިސްލާމީ ވަހުދަތަށް ގެއްލުންވާ އެތައް ކަމެއް ވުމަށް ދޫކޮށްލައިގެން ތިބި ކަމަށް އޭނާ ވިދާޅުވިއެވެ. އެހެންކަމުން އެންމެ މަސްލަހަތު އޮތް ގޮތަކީ އަވަސް އިންތިހާބެއް ބޭއްވުން ކަމަށް އޭނާ ވިދާޅުވިއެވެ.\n"ޣައިރު ޤާނޫނީ އެއްވެސް ކަމަކަށް ޕްރޮގްރެސިވް ކޮންގްރެސް ކޯލިޝަނަކުން ހިތްވަރެއް ނުދެން. ނަމަވެސް ރައްޔިތުންނަށް ހަމަޖެހޭ ދިރިއުޅުމެއް ހޯދައިނުދެވޭނަމަ، އަވަސް އިންތިޙާބަކަށް ދިއުމަކީ ޤައުމަށް އެންމެ ފައިދާ ކުރުވަނިވި ގޮތް ކަމުގައި ދެކެން." އާދަމް ޝަރީފް ވިދާޅުވިއެވެ.\nއަންނަ އަހަރަށް ލަފާކޮށް ފިނޭންސް މިނިސްޓަރު އިބްރާހިމް އަމީރު މަޖިލީހަށް ހުށަހެޅުއްވީ 34.7 ބިލިއަން ރުފިޔާގެ ދައުލަތުގެ ބަޖެޓެކެވެ. އަންނަ އަހަރު ލިބޭނެ ކަމަށް ލަފާ ކޮށްފައިވަނީ 17 ބިލިއަން ރުފިޔާ ކަމަށް ބަޖެޓްގައި ބުނެފައިވާއިރު، ބަޖެޓްގެ ޑެފިސިޓްގެ ގޮތުގައި ވަނީ 15.5 ބިލިއަން ރުފިޔާއެވެ.\nބަޖެޓްގެ ޑެފިސިޓް ބޮޑުއިރު އާމްދަނީއަށް ވުރެ އިތުރަށް ކުރަން ކަނޑައަޅާފައިވާ ހަރަދުތައް ކުރުމަށް ދަރަންޏަށް ފައިސާ ލިބިދާނެ ކަމާ މެދު މަޖިލީހުގެ ބައެއް މެންބަރުން ސުވާލު އުފައްދައެވެ. އަދި ދަރަނި ބޮޑު ބަޖެޓްގައި ފުޓްސަލް ދަނޑާއި އިމާރާތްތައް އެޅުން ފަދަ ކަންކަން ހިމަނައި އާމްދަނީ ލިބޭނެ މަޝްރޫއުތައް ނެތް ކަމަށް ބުނެ ބައެއް މެންބަރުން ފާޑުވިދާޅުވިއެވެ.\nމުންދު ހާޒިރުކުރީ ދަރުމަވަންތަ ހޮސްޕިޓަލް ރަހުނުކުރަން އެދޭ ސިޓީ ލީކްވެގެން\nއިންތިހާބަށް ހޭލުންތެރިކޮށްދިނުން ކުޑަ، ބާތިލް ވޯޓް ގިނަ ވެދާނެ: އިދިކޮޅު\nނޮވެމްބަރު 19, 2020 18:17\nއަވަސް އިންތިޚާބެ އް ބޭ އްވިޔަސް ތި މީހުންނަށް ވެެރިކަމާ އި ހިސާބަކަށް ނާ ދެވޭނެ!\nނޮވެމްބަރު 19, 2020 20:05\nވަގުން އިލެކްޝަނަށް ލާފައިތިބީ އެހެންވެ ދެއްތޯ\nނޮވެމްބަރު 19, 2020 21:58\nނޮވެމްބަރު 19, 2020 23:03\nވަގުން އިލެކްޝަނަށް ލީވެސް ހަމަ ބޮޑު ވަގެއް\nނޮވެމްބަރު 19, 2020 19:53\nއަވަސް އިންތިޚާކަށް ދިއު މަށް ސަރުކާރަށް ގޮވާލަ މެވެ މިސަރުކާރު އިތުރަށް ދަ މަހައްޓައިފިނަ އިއާދަ ނުކުރެވޭ ވަރުގެ\nގެއްލު މެއް ގައު މަށް ލިބިދާނެއެވެ.\nނޮވެމްބަރު 19, 2020 20:40\nނޮވެމްބަރު 19, 2020 20:50\nބަލިން ސަލާމަތް ނުވެވޭއިރު އެކަންތައް ސަރުކާރަށް ކަނޑަމުން މިކަހަލަ ވާހަކަ ދައްކަން މިމީހުންގެ ލަދުހަޔާތުގެ ކަންފުޅެއްވެސް އެބަހުރިބާ\nނޮވެމްބަރު 19, 2020 22:24\nމިސަރުކާރުގައި ރައީސް މައުމޫނަށް ވެސް ފާޑުވިދާޅުވުމުގެ ބާރު އެބައޮތެވެ. އެހެނެކޭ ކިޔާފައި ކޯލިޝަން ނުރޫޅޭނެ އެވެ. އަދި ރައީސް މައުމޫން ނިކަމެތި ކުރައްވައި ޖަލަކަށް ނުލައްވާނެ އެވެ. ރައީސް ޔާމީންގެ ސަރުކާރުގައި ބިދޭސީންނަށް މިލްކުވާ ގޮތަށް ފާފު އަތޮޅު ނުވިއްކާށޭ ވިދާޅުވީމައި ރައީސް މައުމޫނު ލެއްވީ ޖަލަށެވެ. އޭރު ކަލޭމެން ކޮބައިހެއްޔެވެ؟ ރައީސް މައުމޫން އޭރު ވިދާޅުވި ބަސްފުޅަށް އިޙުތިރާމް ކުރިންހެއްޔެވެ؟ މިހާރު ވެސް ތި މަންޒަރު ބަލަންތިބީ، އޭރު އެ މަންޒަރު ވެސް ބަލަންތިބި މީހުންނެވެ.\nނޮވެމްބަރު 19, 2020 22:47\nކިތައްމެ ވަރަކަށް ވެސް އިންތިހާބު ބޭއްވިދާނެ އެކަމު ދެނެއް ދިވެހިން ކަލޭމެއްނަކަށް ވެރިކަމެއް ނުދޭނެ\nނޮވެމްބަރު 20, 2020 05:35\nގައުމައް އެންމެ މަސްލަހަތު އޮތް ގޮތަކީ ޕީ ޕީ އެމް އާއި ޕީ އެން ސީ އުވާލުން\nނޮވެމްބަރު 20, 2020 09:04\nމިސިޔާސީ ބައިގަނޑު ތައް ތެލި ފޮޅެނީ ސަރުކާރު ނުވެއްތިގެން. މިމީހުން މިއީ އަމިއްލަ އެދުން ބޮޑު އަދި ޖީބު ފުރަން މަސައްކަތް ކުރާ މީހުން. ގައުމަށް ހޮއޮ އެދޭ އެއްވެސް ސިޔާސީ މީހެއް އަދި ނުފެނޭ.\nނޮވެމްބަރު 20, 2020 10:26\nލިބޭ އާމްދަނީއަށް ވުރެން ބޮޑު ބަޖެޓެއް ހަދަނީ ބަޔަކު މީހުން ބަޖެޓުން ވައްކަން ކުރަންތޯ ؟ ކޮންމެ އަހަރަކު ބަޖެޓެއް ހަދާފަ ވައްކަން ކުރުން މިއޮންނަނީ ! ދަރަނި ބޮޑުވަނީވެސް ވައްކަން ކުރުމުގެ ސަބަބުން ! ރައްޔިތުން އަސްލު ފަޤީރު މީހާގެ ދިރިއުޅުމަކަށް އެއްވެސް ރާހަތެއްލާ ހެޔުބަދަލެއް ނާދޭ ބަޖެޓަކުން !


BREAKING NEWS:3405 Meehun Maruve, Ehme Gina Meehun Maruvi Gaumakah Italy Vejje - Vaguthu\n3405 މީހުން މަރުވެ، އެންމެ ގިނަ މީހުން މަރުވި ގައުމަކަށް އިޓަލީވެއްޖެ\nކޮވިޑް-19 ޖެހިގެން އިޓަލީވިލާތުން މަރުވި މީހުންގެ އަދަދު 3405 އަށް އަރައި، މިހާތަނަށް އެންމެ ގިނަ މީހުން ކޮވިޑް-19 ޖެހިގެން މަރުވި ގައުމަކަށް އިޓަލީވިލާތް ވެއްޖެއެވެ.\nދެންމެ އިޓަލީވިލާތުގެ ސަރުކާރުން އާއްމުކުރި ތަފާސް ހިސާބުތައް ދައްކާ ގޮތުގައި މިއަދު އެކަނިވެސް އެގައުމުން 427 މީހުން މަރުވިއެވެ.\nމީގެ ކުރިން ކޮވިޑް-19 ޖެހިގެން އެންމެ ގިނަ މީހުން މަރުވެފައި ވަނީ ޗައިނާ އިންނެވެ. ޗައިނާ އިން މަރުވި މީހުންގެ ޖުމްލަ އަކީ 3245 އެވެ.\nމިއަދު އިޓަލީވިލާތުން 5322 މީހަކަށް ކޮވިޑް-19 ޖެހުނެވެ. މިއަދަކީ އެއްދުވަސް ތެރޭގައި އެގައުމުން އެންމެ ގިނަ އަދަދަކަށް ކޮވިޑް-19 އަށް މީހުން ފައްސި (ޕޮޒިޓިވް) ވިދުވަހެވެ.\nބުރާސްފަތި ދުވަހު އިޓަލީވިލާތުން ކޮވިޑް-19 އަށް ފައްސިވި މީހުންނާއި އެކު އެގައުމުން ކޮވިޑް-19 އަށް ފައްސިވި މީހުންގެ އަދަދު ވަނީ 41035 އަށް އަރާފައެވެ.\nއަދިވެސް އިޓަލީވިލާތުގައި އެންމެ ހާލަތު ގޯހީ ލޮމްބާޑީގައެވެ. މުޅި ގައުމުން މިހާތަނަށް މަރުވި މީހުންގެ ތިންބައިކުޅަ ދެބައި މީހުން މަރުވެފައި ވަނީ ލޮމްބާޑީންނެވެ.\nކޮވިޑް-19 ގެ ފެތުރުން ހުއްޓުވަން އިޓަލީވިލާތް ވަނީ ފުރަބަންދު (ލޮކްޑައުން) ކޮށްފައެވެ. މުޅި ގައުމުގެ 96 އިންސައްތަ ވިޔަފާރި ވަނީ ބަންދުކޮށްފައެވެ. ސްކޫލްތަކާއި އާއްމުން އެއްވެއުޅޭ ހުރިހާ ތަނެއް ވެސް ވަނީ ބަންދުކޮށްފައެވެ.\nނަމަވެސް އިޓަލީވިލާތުގެ މީޑިއާތަކުން ބުނާ ގޮތުގައި ވެސް އަދިވެސް ޗައިނާގެ ވޫހާން ކަރަންޓީން ކުރުމުން ފެނުނު ފަދަ ބަދަލެއް އިޓަލީވިލާތަކުން ނުފެނެއެވެ. ސަބަބަކީ ހުޅަނގުގެ ގައުމުތަކުގައި އޮންނަ ޑިމޮކްރަސީގެ ސަބަބުން ޗައިނާ އިން އެޅިފަދަ ފިޔަވަޅުތަކެއް އެޅެން ނެތުން ކަމަށް ވެސް އިޓަލީވިލާތުގެ މީޑިއާތަކުން ބުނެއެވެ.\nކޮވިޑް-19 ގައި އިޓަލީވިލާތުން މަރުވަމުންދާ މީހުންގެ އަދަދު ދުވަހުން ދުވަހަށް އިތުރުވަމުން ދަނިކޮށް މިއަދު އިޓަލީވިލާތުގެ ބޮޑުވަޒީރު ގުއިސެޕޭ ކޮންޓޭ ގައުމާއި މުހާތަބު ކުރައްވާ ވިދާޅުވީ އެގައުމުގެ ގާބިލްކަމާއި މެދު އެއްވެސް ކަމެއް އަންޑާއެސްޓިމޭޓް ކޮށްފައި ނޯންނާނެ ކަމަށާއި ގައުމު ތައްޔާރު ވެފައި ވަނީ އެންމެ ގޯސް ހާލަތުގައި ވެސް ކަންތައްތައް ދިމާވުމުން ކަންތައްތައް ކުރާނެ ގޮތައް ކަމަށެވެ.\nނަމަވެސް ކޮވިޑް-19 އާއި ގުޅިގެން އިޓަލީވިލާތު ސަރުކާރުގެ މަސައްކަތްތައް މާލަސްކަމަށް ބުނެ ވަނީ ފާޑުކިޔުންތައް އަމާޒުވެފައެވެ. ބައެއް ތަޖުރިބާކާރުން ވިދާޅުވާ ގޮތުގައި ކުރިއަށް އޮތް ހަފްތާއެއްހާ ދުވަހު ވެސް އިޓަލީވިލާތުން ގިނަ އަދަދެއްގެ މީހުން މަރުވުން އެކަށީގެންވެއެވެ.\nމާޗް 19, 2020 22:53\nތިޔަ އިޓަލީވިލާތަށްވުރެ މި ބަލިކަށި އަޅުގަނޑުމެންގެ ރާއްޖެއިން އަޅާފަވާ ފިޔަވަޅުތައް މާފުރިހަމަ.\nމާޗް 20, 2020 06:19\nރާއްޖެއިން ކޮން ފިޔަވަޅެއްތޯ އެޅީ؟ ބަލި ހިފައިގެން ބޭރުގައުމުތަކުން ރިސޯޓް ތަކަށް އަންނަމީހުން އަނަވަރުން އަންނަނީ. ދިވެހިން ގޭގަ ބަންދުކުރުމުގެ ކުރިން ވައިރަސް ވަންނަދޮރު ބަންދުކުރަންޖެހޭ.\nމާޗް 20, 2020 17:34\nކަނު ބީރު މީހުންނަކަށް ނުފެންނާނެ އަޑެއް ނީވޭނެ... ހައިރާނެއް ނުވޭ\nމާޗް 20, 2020 00:35\nޖާބިރޫ..ކަލޭގެ އިޓަލި އާނޯ އޮއޮތީ ބޮންޖޯރްނޯވެފަ..


ކޮރޯނާ ވައިރަސްގެ އައު ސްޓްރެއިން އެެއް މެލޭސިއާ އިން ފެނިއްޖެ! | Sandhaanu\nކޮރޯނާ ވައިރަސްގެ އައު ސްޓްރެއިން އެެއް މެލޭސިއާ އިން ފެނިއްޖެ!\nމެއި 20, 2021\nމެލޭސިއާ އިން ކޮރޯނާ ވައިރަސްގެ އައު ސްޓްރެއިން އެެއް ކަމަށްވާ D614G ފެނިއްޖެއެވެ. ކަމާބެހޭ މާހިރުން ބުނާ ގޮތުގައި މި ސްޓްރައިންގެ ބަލި ޖެއްސުމުގެ ބާރު 10 ގުނަ މަށްޗެވެ.\nމީގެ ކުރިންވެސް މި ސްޓްރެއިން ވަނީ ދުނިޔޭގެ ބައެއް ޤައުމުތަކަކުންވެސް ފެނިފައެވެ. ނަމަވެސް މެލޭސިއާ އިން މި ސްޓްރެއިން ފެނިފައިވަނީ އެޤައުމުގައި އުފެދުނު އިހަލެއްގެ ތެރެއިންނެވެ. އެ އިހާ އުފެދިފައިވަނީ އެ ޤައުމަށް އިންޑިއާއިން ދަތުރު ކުރި މީހެއްގެ ފަރާތުންނެވެ.\nއޭގެ ފަހުން  އެ ޤައުމަށް ފިލިޕީންސް އިން ދަތުރުކުރި ބަޔެއްގެ ފަރާތުންވެސް D614G ވަނީ ފެނިފައެވެ.\nޑރ. އެންތޮނީ ފައުޖީ ވިދާޅުވިީ D614G ހަލުވިކަމާއެކު ކޮވިޑް19 ފަތުރާ ކަމަށެވެ. އަދި ހަމަމިއާއެކު ޑައިރެކްޓަރ ޖެނެރަލް އޮފް ހެލްތް ނޫރު ހިޝާމް އަބްދުއްލާ ވިދާޅުވީ މި އައު ސްޓްރެއިން ފެނުން މާނަ ކުރެވެނީ މިހާތަނަށް ވެކްސިން އަށް ކުރެވިފައިވާ ތަހުޤީގުތައް ފުރިހަމަ ނޫންކަމާއި، މި ސްޓްރެއިން ވެކްސިން އަށްވުރެ ބާރުގަދަ ކަމަށެވެ.\nއައު ސްޓްރެއިން އާއެކު މެލޭސިއާގެ ކޮވިޑް19 ގެ ކޭސެސްތައް ވަނީ އަނެއްކާވެސް އިތުރުވާން ފަށާފައެވެ.އެގޮތުން ޖުލައި 28 ގެ ފަހުން އެޤައުމުން އެންމެ ގިނައިން ކޭސެސްތައް ރިޕޯރޓް ކޮށްފައިވަނީ މިދިޔަ ހޮނިހިރު ދުވަހުއެވެ. މިއަދު އެޤައުމުން 6806 މީހުން ވަނީ ފައްސިވެފައެވެ.


BREAKING: Luthfee ulhey than engumun ves eyruge sarukaarun alhaeh nuli!\nހޯމް މިނިސްޓަރު އިމްރާން އަބްދުﷲ-- ފޮޓޯ: ވީނިއުސް\nލުތުފީ އުޅޭތަން އެނގުމުން ވެސް ކުރީގެ ސަރުކާރުން އަޅައެއް ނުލި!\nނޮވެމްބަރު3ގެ އުދުވާނީ ހަމަލާގެ ފަހަތުގައިވާ އަބްދުﷲ ލުތުފީ ފިލައިގެން އުޅުނު ތަން ކުރީގެ ސަރުކާރަށް އެނގުނު ނަމަވެސް، އޭނާ ރާއްޖެ ގެނައުމަށް އެ ސަރުކާރުން އަޅާ ނުލި ކަމަށް ހޯމް މިނިސްޓަރު އިމްރާން އަބްދުﷲ މިއަދު ރައްޔިތުންގެ މަޖިލީހުގައި ވިދާޅުވެއްޖެ އެވެ.\nމޭ މަހުގެ 1 ވަނަ ދުވަހު ލަންކާގައި ހުންނަ ދިވެހި އެމްބަސީ އަށް ލުތުފީ ދިޔަ މައްސަލާގައި ހޯމް މިނިސްޓަރާ ސުވާލު ކުރެއްވުމަށް ހުށަހެޅުއްވީ ނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ އެވެ. އިމްރާން ވަނީ މިއަދު ހެނދުނުގެ މަޖިލިސް ތަޅުމުގައު މެމްބަރުންގެ ސުވާލުތަކަށް ޖަވާބު ދެއްވާފަ އެވެ.\nއެގޮތުން ވިލުފުށި ދާއިރާގެ މެމްބަރު ހަސަން އަފީފުގެ ސުވާލަކަށް ޖަވާބު ދެއްވަމުން އިމްރާން ވިދާޅުވީ ލުތުފީ އުޅޭ ތަނުގެ މައުލޫމާތު 2014 ވަނަ އަހަރު ދިވެހި ސަރުކާރަށް ލިބުނުއިރު، ފުލުހުން ތިބީ އޭނާ ރާއްޖެ ގެނައުމަށް ތައްޔާރަށް ކަމަށް އިމްރާން ހާމަކުރެއްވި އެވެ.\n"އޭރުގައި [ހޯމް] މިނިސްޓަރު ދެން އަނގަ ބަހުން ކޮށްފައި ހުރި މުއާމަލާތުތައް ހުރި އިނގޭތޯ. އެ ޓީމާ އެކުގައި. އެ ބޭފުޅުންގެ އަތުގައި ގެނައުމަށް ތައްޔާރުވެ، އޭނަ ހުރި ތަންތަނާ ބެހޭ ގޮތުން ހޯދިފައި ހުރި މައުލޫމާތުތައް އެއްޗެހި ލިޔެކިޔުންތައް އެބަހުރި. އޭރުގެ ]ހޯމް] މިނިސްޓަރު [އުމަރު ނަސީރު] ވިދާޅުވީ ކަމަށް ވަނީ "ޕްރަޔޯރިޓީ" އެއް ނޫން ކަމަށް ކޮންމެހެން ލުތުފީ މާލެ ގެނައުމަކީ،" އިމްރާން ވިދާޅުވި އެވެ.\nއެކަމަކު ލުތުފީ ރާއްޖެ ގެނައުމަކީ މި ސަރުކާރުގެ "ޕްރަޔޯރިޓީ" އެއް ކަމަށް އިމްރާން ވިދާޅުވި އެވެ. މިދިޔަ ބުރާސްފަތި ދުވަހު އޮތް ނޫސްވެރިންގެ ބައްދަލުވުމެއްގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެސް ވިދާޅުވީ އެމިނަކުފާނުގެ ސަރުކާރުން ލުތުފީ ރާއްޖެ ގެނެސް، ޖަލުގައި ބަހައްޓާނެ ކަމަށެވެ.\nމަޖިލިހުގައި މިއަދު އިމްރާން ދެއްކެވި ވާހަކަތަކަށް ރައްދު ދެއްވަމުން އުމަރު ކުރެއްވި ފޭސްބުކް ޕޯސްޓެއްގައި ވިދާޅުވީ "އަޅުގަނޑާ ބެހޭ ގޮތުން ހެއްދެވީ ކަނޑައެޅިގެން ދޮގެއް" ކަމަށެވެ. "ލުތުފީ ހޯދަން އެންމެ ގިނަ މަސައްކަތް ކުރި ވަޒީރަކީ އަޅުގަނޑު" ކަމަށް ވެސް އުމަރު ބުނެފައި ވެއެވެ.\nމަޖިލިސް 2019 އަބްދުﷲ ލުތުފީ ޝެއިހް އިމްރާން\nމިސަރުކާރުގެ ބްރިއޯރިޓީ އެއްތޯ ބާގީ ލުތުފީ ފިލުވުމަކީ.........\nޢިމްރާނަށް ކީއްވެބާ އަންނި ސަރުކާރުގަ ލުތުފީ ފިލުވި ވާހަކަބުނަން ނުކެރިގެން އެއުޅެނީ.......\nސްރީލަންކާ އަކީ ކުރީގަ އަންނި ގެ މެއިން ފޯކަލް ޕޮއިންޓް. އަންނި މެންނާއި ތި ފިލާއިގެން އުޅޭ އެންމެންގެ މެއިން ފޯކަލް ޕޮއިންޓް. އެހެންވީމާ ..... ސަރުކާރުން ހިމާޔަތް ދީފަ ހުރި ސޯކޯލްޑް ބަތަލް އަވަހަށް ރާއްޖެއަށް ގެންނަން ވީ ނު. ކީއްވެތޯ އަދިވެސް ނުގެނިވެގެން ތި އުޅެނީ، އަވަސް ކުރޭ. އަވަހަށް ގެނޭ ބާގީ ލުތުފީ


( 27 ނޮވެމްބަރު 2021އާ ގުޅޭ )\nޖައިޝްކޮށްލި ސުވާލުގެ ޖަވާބު ވަގުތުން ކަހަލަ ގޮތަކަށް ސަހުލާގެ މޫނުމައްޗަށް އަރައިގެން ދިޔައެވެ. ސަހުލާއަށް އުފަލުން ހިނިތުންވެވުނީ އާނއެކޭ ވެސް ނުބުނެވި އުޅެނިކޮށެވެ. ސަހުލާގެ ހިނިތުންވުން އިތުރަށް ފުޅާވެ، އެންމެ ފަހުން ހިނިގަނޑު ފަޅައިގެން ދިޔައީ ލޮލުން ފޭބި ކަރުނައާ އެކުގައެވެ.\n"އާނ! އާނ! އަހަރެން ވަރަށް އުފާވެއްޖެ. މިވަރުގެ އުފާވެރި ކަމެއް މިއިން ދުވަހަކު ވެސް އަހަންނަކަށް ނުލިބޭ. އަލްޙަމްދުﷲ!" ސަހުލާ ބައްދައިލީ ޖައިޝްގެ ގައިގައެވެ. ވަރަށް ބާރަށެވެ. ހީވީ މީހަކު ޖައިޝް ގެންދަން އުޅޭތީ މުޅި ގައިގައި ހިފަހައްޓައިގެން އިންހެންނެވެ. ޖައިޝް ވެސް އޭނާގެ ދެއަތުން ސަހުލާގެ ބުރަކަށީގައި ފިރުމަމުން ދިޔައީ ލުއި ހިނިތުންވުމަކާ އެކުގައެވެ.\n"ކޮން އިރަކުން އިންނާނީ؟" ކޮޅުނެތްކޮޅަށް ލިބިގެން ދިޔަ އުފާވެރި ކަމުގެ ތެރެއިން ސަހުލާ ސުވާލުކޮށްލިއެވެ. އޭރުވެސް ސަހުލާގެ ދަތްޕިލަ ވަނީ ފައުޅުވެފައެވެ.\n"ސަހޫ ބުނޭ! މައި ގްރީން އައިސް ބުނި އިރަކުން ހަމަ އިންނަން ވީ.."\n"އައި ލަވް ޔޫ!" ޖައިޝް އޭނާގެ ކަނާއަތް ޖައްސައިލީ ސަހުލާގެ ކޯތާފަތުގައެވެ. "ލަވް ޔޫ މޯރ"އޭ ބުނަމުން ސަހުލާއަށް ދެލޯ މަރައިލެވުނީ ބޭއިޚުތިޔާރުގައެވެ. މަޑުމަޑުން ޖައިޝް ގެންދިޔައީ ސަހުލާއާ އިތުރަށް ގާތްވަމުންނެވެ. ދޮންވެލިގަނޑު މަތީގައި ތިބި އެދެމީހުން މިހާރު ވަނީ ގުޅި ލާމެހިފައެވެ. ސަހުލާ މަޑުމަޑުން ދޮންވެލިގަނޑު މަތީގައި ބުރަކަށި ދަމާލި އިރު، ޖައިޝްގެ އަތް އޮތީ ސަހުލާގެ ބުރަކަށި ވަށާލައިގެންނެވެ. އިސާހިތަކު ހީވީ އެ އަނދިރީގައި އެދެމީހުން ދޮންވެލިގަނޑުގެ ތެރެއަށް ލޯބިން ގޮސް ހިމުންވި ހެންނެވެ.\nގަޑިން 10 ޖަހައި ބޮޑު ވެއްޖެއެވެ. އަދިވެސް ހަފްސާ އާއި ގާދިރު އިންތިޒާރު ކުރަމުން ގެންދިޔައީ ސަހުލާއަށެވެ.\n"ހާދަ ލަސްވެއްޖެއޭ! ދެން އަހަރެން މިދަނީ ނިދާލަން. ސަހުލާ އައީމަ އަހަންނަށް ގޮވާލާ. އިނގޭ" ގާދިރު އެހެން ބުނެ، ސޯފާއިން ތެދުވި ވަގުތަކީ ގޭގެތެރެއަށް ސަހުލާ އައިސް ވަތް ވަގުތެވެ.\n"ދަރިފުޅާ! މަންމަމެން މި މަޑު ކުރަނީ ދަރިފުޅު އަންނަން ދެން. އަވަހަށް އާދޭ!" ހަފްސާ ވާހަކަދެއްކީ ވަރަށް މަޑުމައިތިރި ކަމާއެކުގައެވެ. ސަހުލާގެ މޫނުމަތިން ފެންނަ އުފާވެރިކަން ހަފްސާއަށް ފާހަގަވިއެވެ.\n"ދަރިފުޅު ހާދަ އުފާވެފަ؟ އަނެއްކާ ކިހިނެއްވީ؟" ހަފްސާ އެހެން އަހައިލީ ގާދިރަ ވެސް ބަލައިލަމުންނެވެ.\n"މަންމަ ކޮން ވާހަކައެއް ދައްކަން އުޅުނީ؟" ސަހުލާ ޖަވާބު ދިނީ ހަފްސާ ކުރި ސުވާލަކަށް ނޫނެވެ. ލަސް ހިނގުމެއްގައި އައިސް ސަހުލާ އިށީންނީ ހަފްސާ އާއި ގާދިރުގެ ކުރިމައްޗަށް ހުރި ސޯފާގައެެވެ.\n"މަންމަ ދައްކާކަށް އާ ވާހަކައެއް ނެތް." ހަފްސާ ކަރުކެހެލިއެވެ. ސަހުލާ ބަލަން އިނީ ސީދާ ހަފްސާގެ މޫނަށެވެ. ސަހުލާ ވެސް އިނީ ވަރަށް ގިނަ ވާހަކަތައް ކިޔަން ބޭނުން ވެފައިވާ ފަދަ ގޮތަކަށެވެ. ހަފްސާ އެހެން ބުނުމަށްފަހު އޭނާއަށް ވާހަކަދައްކަން ވަގުތުކޮޅަކަށް އުނދަގޫވެ، ހިމޭން ވުމުން ދެން ވާހަކަ ފެށީ ގާދިރެވެ.\n"ދޮންބެ ވެސް މިހާރު ދެރަ ވެފަ އެ ހުންނަނީ ދަރިފުޅު އުޅޭ ގޮތުން. ސަހުލާ ގާތުގަ ދޮންބެ މޫނު ބުރުގާ އަޅަން ބުނީމަ ވެސް، ދަރިފުޅު ތި ދިނީ ބީރު ކަންފަތެއް. މަންމަ ވެސް އެ ހުރީ މޫނު ބުރުގާ އަޅައިގެން. ބަރާ ބަރަށް ނަމާދު ކުރޭ! ދަރިފުޅު ވެސް ދީނަށް ބީރައްޓެހި ނުވޭ! ހެޔޮނުވާނެ! ނަމާދަކީ އެކުވެރިއެއް ކަމަށް ބަލާ! ނަމާދުގެ މާތްކަން ވަރަށް މަތިވެރި ވާނެ ދަރިފުޅާ." ގާދިރުގެ ވާހަކައިން ސަހުލާވީ ފާޑެއްގެ ފޫއްސެކެވެ. އޭނާގެ މޭ ވެސް ނުބައިކޮށްފިއެވެ. ތަކުރާރުކޮށް އެއް ވާހަކަތަކެއް އަބަދު ކިޔާތީއެވެ.\n"ގެއަށް ވަދެއްޖެ ނަމަ އަބަދު އޮންނާނީ ތަޤުރީރު. ދޮންބެ ވެސް ޝެއިޚަކަށް ވީ ފަހުން ދަރުސް ނޫން އިތުރު އެއްޗެއް ނޯއްވޭ!" ސަހުލާ ހިތާހިތާ ބުނެލިއެވެ. ނަމަވެސް މިހާރަކަށް އައިސް ސަހުލާއާ ހިޝާމް ވާހަކަދައްކާލެއް މަދެވެ. މޫނު ބުރުގާ އަޅަން ހިޝާމް ބުނުމުން، އެކަމަށް ސަހުލާ ނޫން ބުނުމަށްފަހުގައި ހިޝާމް މާބޮޑަކަށް ސަހުލާއަށް ވިސްނައިދޭކަށް ނޫޅެއެވެ. ނަމަވެސް އެހެން އުޅެފައި ކޮންމެވެސް ވަރަކަށް ނަޞޭޙަތް ދީ ހަދައެވެ. އެވަރުން ވެސް ސަހުލާގެ ބޮލަށް ވަނީ އުނދަގޫއެވެ.\n"ނިމުނީތަ؟" ސަހުލާ އެހެން އަހައިލީ ފޫހި ރާގެއްގައެވެ.\n"ނޫން! ދަރިފުޅާ، ކީއްވެތަ ދަރިފުޅު މަންމަމެން ބުނާ ބަސް ނާހަނީ؟ މަންމަ ހާދަ ވިސްނަމޭ ދަރިފުޅާ މެދު. ކައިވެނި ނުކޮށް ތިއުޅެނީ އެހާ ވިޔާނުދާ ކުއްޖަކާ އެކު. ދަރިފުޅު..." ހަފްސާގެ ވާހަކަ ހުއްޓުނީ ކުއްލިއަކަށް ސަހުލާ ވާހަކަ ފެށުމުންނެވެ.\n"މަންމާ. އަހަރެން މިއުޅެނީ މެރީ ކުރަން." ސަހުލާ އެހެން ބުނެލީ ވަރަށް މަޑުމަޑުންނެވެ. ނަމަވެސް އެ ދުލުން ނުކުތް ބަސްތައް ހަފްސާ އާއި ގާދިރުގެ ހިތުގައި ޖެހުނީ މަޑަކުން ނޫނެވެ. ހަފްސާގެ ދެލޯ ބޮޑުވީ މާ ބޮޑަށް ހައިރާންވެގެން ނޫނެވެ. ނަމަވެސް ޤަބޫލު ކުރަން ދަތިވީމައެވެ. ހަފްސާގެ މިހުރިހާ އާދޭސް ތަކެއް ސަހުލާ އޭނާގެ ފައި ދަށަށް ލާ ޗިސްޗިސް ކޮށްލީމައެވެ.\n"ދަރިފުޅާ! ދަރިފުޅަށް އެވަރުގެ މީހަކާ އެކު އުޅެވޭނެތަ؟" ހަފްސާ ސޯފާއިން ތެދުވެގެން ގޮސް އުޑުފައިން އިށީންދެލީ ސަހުލާގެ ކުރިމަތީގައެވެ.\n"ބުނެބަލަ ދަރިފުޅާ! ދަރިފުޅަށް ހީވޭތަ؟" ހަފްސާގެ ދެލޯ ވަނީ ފެންކަޅިވެފައެވެ.\n"ނޫން މަންމާ! ހިއެއް ނުވޭ." ހަފްސާއަށް ސަހުލާ ހަތަރުކަޅި ހަމަކޮށްލިއެވެ.\n"ދެން؟" ހަފްސާއަށް ސުވާލު އުފެދުނެވެ.\n"ޖައިޝްއާ އެކުގަ އުޅެވޭނެ ކަމަށް ހީއެއް ނުވޭ. އެކަމު ޔަޤީން ވަނީ މަންމާ. އަހަރެން ޖައިޝްއާ މެރީ ކުރާނަން މަންމާ. އެއީ އަހަރެން ލޯބި ވާތީ! މަންމަ ވެސް ބައްޕައާ އެކުގަ ތި އުޅެނީ ހަމަ ލޯބިވާތީ." ސަހުލާ ދިން ރައްދުން ހަފްސާގެ ހިތުގައި އިތުރަށް ޖެހުނެވެ.\n"ނޫން ދަރިފުޅާ! ދަރިފުޅަށް ނުވިސްނޭތީ ތިހެން ތިބުނަނީ. ވިސްނޭނެ ނަމަ ނުބުނާނެ. މަސްތުގެ ޙާލުގައި 24ގަޑި އިރު ހުންނަ މީހަކާ އެކުގަ ކޮން އުފަލެއް ލިބޭނީ؟" ސަހުލާއަށް ވިސްނައި ދެވޭތޯ ހަފްސާ ދިޔައީ މަސައްކަތް ކުރަމުންނެވެ.\n"ތީތަ ދީނުގަ އޮންނަ ގޮތަކީ؟ އިސްލާމް ދީނުގަ ނޯއްވޭތަ މީހުންނަށް އަޅާލާ ލޯބި ދޭކަށް؟ މަންމާ! ޖައިޝް ބޭނުން ވަނީ ލޯބި. އަޅާލުން. އަހަރެން ޖައިޝް ރަނގަޅު ކުރާނަން! އަހަރެން ޖައިޝް އަކީ ޒިންމާދާރު މީހަކަށް ހަދާނަން. އަހަރެން ޖައިޝް ނުބައި މަގަކުން ހެއްލިގެން ދާކަށް ހަމަހިލާ ފުރުޞަތެއް ނުދޭނަން! އަހަރެން ޖައިޝްއަށް ތެދު މަގު ދައްކާނަން." ސަހުލާގެ ވާހަކަތަކުން ހަފްސާ އިތުރަށް އެއްވެސް އެއްޗެއް ބުނާކަށް ބޭނުމެއް ނުވިއެވެ. ހަފްސާގެ ދުލުގައި ބުނަން ވީ އިތުރަށް ކީކޭކަން ނޭނގުނީ ކަމަށް ނުވަތަ ހަނދާންނެތުނީ ކަމެއް ނޭނގެއެވެ. ހަފްސާ އިނީ ފާޑަކަށް ގަނބު ވެފައެވެ. އެއްވެސް އެއްޗެއް ނުބުނެ ގާދިރު އިނީ ހިތްހަމަ ނުޖެހިފައެވެ.\n"މަންމާ! އަހަރެން ދޮންބެ ބުނި ކަންތައް ވެސް ކޮށްފާނަން. އެކަމު، މޫނު ނިވާކޮށް މޫނު ބުރުގާ އެޅީމަ އެވީކީ ނޫން. އަހަރެންއަކީ މައިންބަފައިން ފަޚުރުވެރިވާ ދަރިއަކަށް އަދި ވާނަމޭ! އެދުވަހު އަހަރެންގެ ގާތުގަ ހުންނާނީ މަންމަމެން ލޯބިވާނެ ފިރިއެއް. އަހަރެންނަށް ޓައިމް ދީ މަންމާ. ބައްޕާ. އަހަރެންނަށް އަމިއްލަ ޙަޔާތެއް ފަށަން ފުރުޞަތެއް ދީ!" ސަހުލާ އެހެން ބުނެ، ދުވެފައި ކަހަލަ ގޮތަކަށް ގޮސް ވަނީ ކޮޓަރިއަށެވެ.\nދަންވަރުގެ ވަގުތެވެ. ސަހުލާ ދެއްކި ވާހަކަތަކާ މެދުގައި ހަފްސާ އާއި ގާދިރު ވަރަށް ވިސްނިއެވެ. އެދެމީހުންގެ ނިދި ވެސް ގެއްލިފައިވީ އެވާހަކަތަކާ ގުޅިގެންނެވެ. ކޮންމެ ގޮތެއް ވިޔަސް، ޖައިޝްއާ އެކުގައި އެމީހުންގެ ދަރިފުޅަށް އުފާވެރި ޙަޔާތެއް ލިބިދާނެ ކަމަށް އެދެމީހުންގެ ހިތެއް ނުބުނެއެވެ. ޖައިޝްގެ މާޒީއިން ވެސް ހެކި ވަނީ އެކަމެވެ. ޖައިޝް ބަލާ ބޮޑުކޮށް، އެހާ ލޯބިވި އޭނާގެ މަންމަ މިދުނިޔެ ދޫކުރީ ޖައިޝް ކޮންޓުރޯލް ނުކުރެވިގެން އެލިބުނު ހިތާމައިން، ހިތް ފަޅައިގެން ގޮސްގެންނެވެ. ޖައިޝްގެ ބައްޕަ އަކީ ކާކުކަން އެނގޭ މީހެއް މި އުޑުބަޅު ކުރެއްވި ހިސާބަކު ވެސް ނެތެވެ. ޖައިޝްއާ ބެހޭ ގޮތުން މިފަދަ ތަފާތު އެތައް ވާހަކަ ތަކެއް މުޅި ރަށުގައި ދައްކަމުން ދާއިރު، އެ ވާހަކަތަކުން ޖައިޝްގެ މުސްތަޤުބަލު ހަފްސާ އާއި ގާދިރަށް ފެންނަމުންދާ ކަހަލައެވެ. އެދެމީހުންގެ ކަންބޮޑުވުމަކީ ސަހުލާއަށް އެފަދަ މީހެއް ކަމުދިޔުމެވެ. އެފަދަ އުޅުމެއް އަޚުލާޤެއް ނެތް މީހެއް ދެކެ ލޯބި ވެވެމުވެ.\nމުޅިން އައު ދުވަހަކަށް ދުނިޔެއަށް މަރުޙަބާ ކިޔައިފިއެވެ. ސަހުލާ ވަރަށް ހެނދުނާ ހޭލައިގެން، ކައިވެނީގެ ފޯރމްތައް ޑައުންލޯޑްކޮށް ފުރަން ފެށީ ރިޝްފާގެ އެހީތެރިކަމާ އެކުގައި ރިޝްފާގެ ގޭގައެވެ.\n"މިއަދު ރަން ކިޔަން" ސަހުލާގެ ފަރާތުން ފެންނަނީ "ގަޔަށް ހިނި އަރައިގެން" އުޅޭ ފަދަ އުޅުމެކެވެ.\n"ހާދަ ގަދަކޮށްފިއޭ ދޯ؟" ރިޝްފާ ހީނލިއެވެ. ހެނދުނު ހޭލައިގެން ސަހުލާ ގެއިން ނުކުތީ ރަން ކިޔަން އުޅޭ ކަމުގެ ޚަބަރު ހަފްސާ އާއި ގާދިރަށް ދީފައެވެ. އެ ޚަބަރަށް ދޭނެ ޖަވާބެއް އެމީހުންނަށް ނޭނގިފަ ހުއްޓާ ސަހުލާ ގެއިން ނުކުތީއެވެ.\nސަހުލާގެ ކުރެވެން އުޅޭ ކައިވެންޏާ މެދުގައި ގޭތެރޭގައި ވަރަށް ބޮޑަށް ސައްލާ ކުރެވިއްޖެއެވެ. ހިތް ނުރުހުނަސް، ހަފްސާ އެދެނީ އެކަމާ ދެކޮޅު ނުވުމަށެވެ. ސަހުލާގެ ވާހަކަތަކާ އެއްގޮތަށް ކަންތައް ވެއްޖެނަމަ އެއީ ހަފްސާގެ ހިތަށް ލިބޭނެ ފިނި ކަމެކެވެ. ނަމަވެސް އެކަން އެހެން ނުވުމުގެ ބިރު މުޅި ޢާއިލާގެ އެބަ އޮތެވެ. ސަހުލާ ކައިވެނި ކުރަން އުޅޭ ޚަބަރު އޭނަގެ ދޮންތަ ކަމަށްވާ، ސުހާނާއަށް ލިބުމުން އޭނާއަށް ޝޮކެއް ޖެހުނު ކަހަލައެވެ. ސުހާނާ އަކީ ރާއްޖޭގައި ނަގާ ކިޔާ މޮޅު ޤާނޫނީ ވަކީލެކެވެ. ސުހާނާ އުޅެނީ ޢާއިލާއާ ދުރުގައި މާލޭގައެވެ. ހިޝާމް ވެސް އެދުނީ ހަފްސާ އެދުނު ފަދައިން ދެކޮޅުވެރިކަން ނުދެއްކުމަށެވެ. ނަމަވެސް ކައިވެންޏަށް ހިތުން ރުހުން އެއީ ސަހުލާގެ ޢާއިލާއަށް ދުވަހަކުވެސް ވާނޭ ކަމެއް ނޫނެވެ.\nއިރުގެ އަލިކަން ދުނިޔެއިން ނެތެމުން ދަނިކޮށް، ސަހުލާ ގެއަށް އައިސް ވަނީ ކައިވެނީގެ ރަނުގެ ކަންތައް ނިންމާލުމަށްފަހުގައެވެ. ސަހުލާގެ ކައިވެންޏަށް އޭނާގެ ޢާއިލާ ދެކޮޅު ނުހަދާނެ ޚަބަރު ސަހުލާއަށް ފުރަތަމަ ދިނީ އޭނާގެ މަންމައެވެ. އެ ޚަބަރު ވެގެން ދިޔައީ ސަހުލާއަށް ކޮންމެވެސް ވަރެއްގެ އުފަލެއް ލިބިގެން ދިޔަ ޚަބަރަކަށެވެ. ނަމަވެސް، އެ ޤަބޫލަކީ އެއްވެސް މާނައެއް އޮތް އެއްޗެއް ކަމުގައި ސަހުލާ އެ ވާހަކަ އިވުނު ހިސާބުން ވެސް ނުދެކެއެވެ. ކައިވެންޏަށް ޤަބޫލު ނުވި ނަމަވެސް، ސަހުލާ ނިންމައިގެން ހުރީ މި ކައިވެނި ކުރާށެވެ. ސަހުލާ ސިޓިންގރޫމްގައި އެތައް އިރަކު މަޑުކޮށްގެން ހުރުމަށްފަހު، އޭނާ ކޮޓަރިއަށް އައިސް ވަނީ އެއްވެސް މީހެއް ކޮޓަރިން ބޭރަށް ނުނިކުތުމުންނެވެ. ޙަޤީޤަތުގައި ކުރެވެން އުޅޭ ކައިވެނިން ހަފްސާ އާއި ގާދިރުގެ ހިތަށް ވަނީ ތޫނު ތަދެއް އަރާފައެވެ. ހަފްސާގެ މައިލަގޮނޑިއަށް މިކަން ތަހައްމަލު ކުރަން އުނދަގޫ ވީނަމަވެސް، މާތްﷲއަށް ވަކީލުކޮށްލައިގެން ހަމަ ހުންނަނީއެވެ.\nދެ ދުވަސް ފަހެވެ. ސަހުލާގެ ތުންފަތުން ހިނިތުންވުން ފިލައިގެން ނުދެއެވެ. ގޭތެރޭގައި އުޅެނީ ވެސް ވަރަށް ހަމަޖެހިލާފައި، ވަރަށް އުފާވެފައި ހުރެގެންނެވެ. ނަމަވެސް އެމަންޒަރު ބަލަން ހަފްސާ އާއި ގާދިރަށް ފަސޭހައެއް ނޫނެވެ. އަވާމެންދުރެއްގައި ޖެހި، އެމީހުންގެ ދަރިއެއް ހަލާކުވާތަން ބަލަން ހުރުމަކީ މައެއްގަ ހައިސިއްޔަތުން ހަފްސާއަށް ކެތް ކުރަން ދަތި އިމްތިޙާނެކެވެ. މެންދުރު ނަމާދަށްފަހު، ހަފްސާ އާއި ގާދިރު ޓީވީ ހުޅުވައިގެން އިނީ ދަރުސް އަޑު އަހާށެވެ. ދަރުސް ދެމުން ގެންދިޔައީ އެމީހުންގެ ދަރިފުޅު ހިޝާމެވެ. އައްޑޫގެ މިސްކިތެއްގައި މެންދުރު ނަމާދު ފަހު ކުރިއަށް ގެންދަމުންދާ ދަރުސް ގިނަ ދިވެހި ޗެނަލްތަކުން ލައިވް ކުރަމުން ދިޔައެވެ. މިއީ ހިޝާމް ދަރުހެއް ދޭ ފުރަތަމަ ފަހަރެެއް ވެސް ނޫނެވެ.\nކޮޓަރީން ސަހުލާ ނުކުތީ ކަރު ހިއްކާތީ ފެން ފޮދެއް ބޯލުމަށެވެ. ދިޔަ ގޮތަށް ގޮސް ސަހުލާ ހުޅުވައިލީ އައިސް އަލަމާރިއެވެ. އެވަގުތު ވެސް ޓީވީ އިން ހިޝާމްގެ ދަރުހުގެ އަޑު ދިޔައީ ސަހުލާގެ ކަންފަތުގައި ޖެހެމުންނެވެ.\n"(وَلَا تَقْرَبُوا الزِّنَىٰ ۖ إِنَّهُ كَانَ فَاحِشَةً وَسَاءَ سَبِيلًا) الإسراء 32 މާނައަކީ، އަދި ތިޔަބައިމީހުން ޒިނޭއާ ގާތް ނުވާށެވެ! ހަމަކަށަވަރުން، އެއީ ހުތުރުކަން ބޮޑުވެގެންވާ ފާފައެއް ކަމުގައިވެއެވެ. އަދި މަގެއްގެ ގޮތުން އެކަންތައް ހާދަހާ ނުބައިވެގެންވެއެވެ."\n"ސުބްޙާނަﷲ! ވިސްނާވަޑައިގެން ބައްލަވާ! މިއީ ހާދަ ބިރުވެރި ފާފައެކޭ. ނަމަވެސް ހިތާމައަކީ މިއަދު މި ވަބާ އަޅުގަނޑުމެންގެ ތެރޭގައި އާންމު ވެފައިވާކަން. ނަޙަލާލަށް ބަލިވެ އިނުމާ، އެކަން ސިއްރު ކުރަން ކައިވެނި ކުރުން އާންމު ވެއްޖެ. މުސްލިމު އަޚުންނާއި އުޚުތުންނޭ! ނަމަވެސް އެކައިވެނިތައް ސައްހައެއް ނުވާނެ. މާތްﷲއަށް އެކަން ސިއްރެއް ނުކުރެވޭނެ. އެކަލާނގެއަށް އޮޅުވައެއް ނުލެވޭނެ." ހިޝާމް އަސަރާ އެކު ދަރުހުގައި ދައްކަމުން ދިޔަ ވާހަކަތަކުން ސަހުލާއަށް ކުއްލިއަކަށް މޫނު އަނބުރައިލެވުނީ ޓީވީއާ ދިމާލަށެވެ. (ނުނިމޭ)


ޙަސަން ސަޢީދު - ވިކިޕީޑިއާ\nޑރ. ޙަސަން ސަޢީދު ދުނިޔޭގެ އަލިކަން ދެކެވަޑައިގަތީ އައްޑުއަތޮޅު ފޭދޫ ގައެވެ. ޑރ. ހަސަން ސަޢީދު ޤާނޫނީ ދާއިރާއިން "ބެޗެލަރ އޮފް ލޯސް" ޙާޞިލް ކުރެއްވީ 1995 ވަނަ އަހަރު މެލޭޝިއާގެ އިންޓަރނޭޝަނަލް އިސްލާމިކް ޔުނިވަރސިޓީ އިންނެވެ. އެއަށްފަހު ހަމަ އެޔުނިވަރސިޓީއިން 1997 ވަނަ އަހަރު ކޮމްޕެރެޓިވް ލޯސްއިން މާސްޓަރސް ނެންގެވިއެވެ. ޕީ.އެޗް.ޑީ ޙާޞިލްކުރެއްވީ 2003 ވަނައަހަރު، ފްރީޑަމް އޮފް ސްޕީޗްގެ މައްޗަށް އޮސްޓރޭލިއާގެ ޔުނިވަރސިޓީ އޮފް ކުއީންސްލެންޑްއިންނެވެ.\n1999 ވަނަ އަހަރު ކުއިންސްލެންޑް ޔުނިވަރސިޓީގެ ލޯ ސްކޫލްގައި ކޯޕަރޭޝަން ލޯސްގެ ކިލާސް ތަކަކަށް ކިޔަވާ ދެއްވިއެވެ. އަދި އެއަށްފަހު 2001 ވަނަ އަހަރު ހަމަ އެ ޔުނިވަރސިޓީގައި އިސްލާމިކް ލޯގެ ލެކްޗަރަރއެއްގެ ގޮތުގައި މަސައްކަތްކުރެއްވިއެވެ. މީގެ އިތުރުން ޑރ. ޙަސަން ސަޢީދަކީ 2001 ވަނަ އަހަރު ކުއިންސްލަންޑް ޔުނިވަރސިޓީގެ ސްކޫލް އޮފް ލޯއަށް "އިންޓްރޮޑަކްޝަން ޓު އިސްލާމިކް ލޯ" ގެ ނަމުގައި ކޯހެއް ތަޢާރަފް ކޮށްދެއްވި އެންމެ އިސް މޭސްތެރިއާއެވެ. އަދި އަންޑަރގްރެޖުއޭޓް އާއި ޕޯސްޓްގްރެޖުއޭޓް ފެންވަރަށް އެކޯހުގެ ކޯސް އައުޓްލައިން އެކުލަވާލެއްވިއެވެ. 2002 ވަނަ އަހަރު ޑރ. ޙަސަން ސަޢީދު ޔުނިވަރސިޓީ އޮފް މެލްބަރންގެ ޑިޕާޓްމަންޓް އޮފް އަރަބިކް އެންޑް އިސްލާމިކް ސްޓަޑީސް އަށް މެތަޑޮލޮޖީ އޮފް އިސްލާމިކް ލޯ (ޕޯސްޓްގްރެޖުއެޓް ފެންވަރު)ގެ ކޯސް އައުޓްލައިން އެކުލަވާލެއްވިއެވެ.\nޑރ. ޙަސަން ސަޢީދު އެންމެ ފުރަތަމަ ސަރުކާރަށް ޚިދުމަތް ކުރައްވަން ފެއްޓެވީ 1997 ވަނަ އަހަރު އެޓަރނީ ޖެނެރަލްގެ އޮފީހުގައި ސްޓޭޓް އެޓާރނީއެއްގެ މަޤާމުގައެވެ. 2003 ވަނަ އަހަރު ޕީ އެޗް ޑީ ނެންގެވުމަށްފަހު ރާއްޖެ އެނބުރި ވަޑައިގެން ޖިނާއީ ކޯޓުގެ އިސް ޤާޟީކަމުގެ މަޤާމް އަދާކުރެއްވިއެވެ. އަދި 11 ނޮވެމްބަރ 2003 އިން ފެށިގެން އޯގަސްޓު 2007 އަށް ދިވެހި ރާއްޖޭގެ ބަންޑާރާ ނައިބުކަން ކުރައްވާފައި ވެއެވެ.\nވަޒީރުންގެ މަޖިލީހުގެ މެމްބަރުކަމާއި، ދިވެހިރާއްޖޭގެ ލޯ ކޮމިޝަނުގެ ޗެއަރ ޕަރސަންކަމުގެ މަޤާމުގެ އިތުރުން ޑރ. ޙަސަން ސަޢީދަކީ ރައްޔިތުންގެ ޚާއްސަ މަޖިލީހުގެ މެމްބަރެކެވެ. އަދި ދިވެހި ރައްޔިތުންގެ ޕާޓީގެ ފައުންޑަރ މެމްބަރެކެވެ. މީގެ އިތުރުން ޖުޑީޝަލް ސަރވިސަސް ކޮމިޝަނާއި، މަތީ ތަޢުލީމާ ބެހޭ މަޖިލީހުގެވެސް މެމްބަރެކެވެ. އަދި މެލޭޝިއާގެ އިންޓަރނޭޝަނަލް އިސްލާމިކް ޔުނިވަރސިޓީގެ ދިވެހިރާއްޖެއަށް ނިސްބަތްވާ އެލުމްނައި އެސޯސިއޭޝަންގެ ރައީސްވެސް މެއެވެ. ޑރ. ހަސަން ސަޢީދަކީ އޯޕަން ސޮސައިޓީ އެސޯސިއޭޝަންގެ ފައުންޑަރ މެމްބަރެކެވެ.\nޑރ.ޙަސަން ސަޢީދަކީ ކުއީންސްލަންޑްގެ ސުޕްރީމް ކޯޓާއި އޮސްޓްރޭލިއާގެ ހައި ކޯޓުގެ ބެރިސްޓަރ- އެޓް- ލޯ އެކެވެ. މީގެއިތުރުން ބައިނަލްއަޤުވާމީ ތަފާތު ފޯރަމްތަކަށް ޑރ. ސައީދުވަނީ އިންސާނީ އަސާސީ ޙައްޤުތަކާ ބެހޭގޮތުން، ޚާއްޞަކޮށް ވާހަކަދެއްކުމަށް ލިބިގެންވާ މިނިވަންކަމުގެ މައްޗަށް ގިނަ ގުނަ ކަރުދާސްތަކެއް ހުށަހަޅުއްވާފައެވެ.\nކުރިން ނެރެވުނު މަންޑޭ ޓައިމްސްގައި ޙަސަން ސަޢީދުގެ އިންޓަވިއު\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 ސެޕްޓެމްބަރު 2015، 02:22 ގައެވެ.


Lanka: Faisaa bahaathee queue ah eri3anhenaku fithigen maruvejje\nލަންކާ: ފައިސާ ބަހާތީ ކިޔުޖެހުނު ތިން މީހަކު މަރުވެއްޖެ\nލަންކާގެ ވެރިރަށް ކޮލޮމްބޯގައި އެ ހާދިސާ ހިނގި ސަރަހައްދުގައި ފުލުހުން ހަރަކާތްތެރިވަނީ. -- ފޮޓޯ: ރޮއިޓާސް\nކޮލޮމްބޯ (މެއި 22) - ސްރީލަންކާގެ ވެރިރަށް ކޮލޮމްބޯގައި ފައިސާ ބަހާތީ، ގިނަ ބަޔަކު ކިޔު ޖެހިގެން އެ ހޯދަން އުޅުމުގެ ތެރޭގައި ތިން އަންހެނަކު ފިތިގެން މަރުވެފައިވާ ކަމަށް ކަމާބެހޭ އިދާރާތަކުން ބުނެފި އެވެ.\nއާންމުކޮށް ރޯދަ މަހާ ދިމާކޮށް ފަގީރުންނަށް އެހީވާ ވިޔަފާރިވެރިއެއްގެ ގުދަން ކައިރިއަށް ހާހަކަށް ވުރެ ގިނަ މީހުން ޖަމާވީ، 1،500 ރުޕީސް (އެމެރިކާގެ އަށް ޑޮލަރު) ހޯދާށެވެ.\nނަމަވެސް، އެތާނގެ ގޭޓު ހުޅުވާލުމާއެކު، ކިޔޫ ފަޅާފައި އެންމެން އެއް ފަހަރާ ވަންނަން އުޅުމުގެ ތެރޭގައި އެއް ބަޔަކު ވަނީ ބިންމައްޗަށް ވެއްޓިފަ އެވެ. މީޑިއާ ރިޕޯޓުތައް ބުނާ ގޮތުން، ބައިބޯވެ ފިތުނު އެ ތިން އަންހެނުން މަރުވީ، ދެން ތިބި މީހުންގެ ފައި ދަށުވެގެނެވެ. އެ ހާދިސާގައި އިތުރު ނުވަ މީހަކަށް ސީރިއަސް އަނިޔާތަކެއް ލިބިގެން މިހާރު ދަނީ ހޮސްޕިޓަލުގައި ފަރުވާ ދެމުންނެވެ.\nކޮވިޑް-19 އާ ގުޅިގެން ލަންކާ ވެސް ލޮކްޑައުން ކޮށްފައިވާއިރު، އެ ފިޔަވަޅާ ހިލާފުވި ކަމުގެ ތުހުމަތުގައި، ފައިސާ ބެހި ވިޔަފާރިވެރިޔާގެ އިތުރުން އޭނާގެ ފަސް އެސިސްޓެންޓަކު ފުލުހުން ވަނީ ހައްޔަރު ކޮށްފަ އެވެ.\nވެރިރަށް ކޮލޮމްބޯ ފިޔަވައި ގިނަ ސަރަހައްދުތަކުގައި ލޮކްޑައުނަށް ލުއިތަކެއް ދެމުން ދިއަ ނަމަވެސް، އިގުތިސޯދަށް ކުރަމުންދާ ނޭދެވޭ އަސަރުތަކުގެ ސަބަބުން އާބާދީ ބޮޑު ބައަކަށް އާމްދަނީ ހޯދޭނެ ދޮރުތައް ވަނީ ބަންދުވެފަ އެވެ.\nލަންކާގައި ކޮވިޑް-19 ޖެހުނު މީހުންގެ އަދަދު 1،045 އަށް އަރާފައިވާއިރު، އޭގެ ތެރެއިން މިހާތަނަށް ނުވަ މީހަކު ވަނީ މަރުވެފަ އެވެ.


ހަނިމާދޫ އިންޓަނޭޝަނަލް އެއާޕޯޓް ތަރައްގީ ކުރުމަށްފަހު އެތަން ހިންގަން ބޭރުގެ އެއްވެސް ބަޔަކަށް ނުދެއްވާނެ ކަމުގެ ޔަޤީންކަން ރައީސް އިބްރާޙީމް މުޙައްމަދު ޞާލިޙް ދެއްވައިފިއެވެ.\nރައީސް ޞާލިޙް އުތުރަށް ކުރެއްވި ދަތުރުގައި އިއްޔެ ވަނީ ހަނިމާދޫ ރައްޔިތުންގެ ތެރެއިން ހޮވާލެވުނު 30 މީހަކާއި ބައްދަލު ކުރަށްވާ މަޝްވަރާ ކުރައްވާފައެވެ. އެ މަޝްވަރާގެ ތެރެއިން ރައީސް ވަނީ ހަނިމާދޫ އިންޓަނޭޝަނަލް އެއާޕޯޓް ތަރައްގީކޮށް ނިމުނު ނަމަވެސް އެ އެއާޕޯޓު ހިންގަން ބޭރުގެ އެއްވެސް ބަޔަކަށް ނުދެއްވާނެ ކަމަށް ވިދާޅުވެފައެވެ.\nއެ ބައްދަލުވުމުގައި ބައިވެރިވި ބައެއް ބައިވެރިން ކިޔައިދިން ގޮތުގައި، ހަނިމާދޫ އިންޓަނޭޝަނަލް އެއާޕޯޓު ތަރައްގީކޮށް ހިންގާނީ ދިވެހި ސަރުކާރުގެ ސައްތައިން ސައްތަ ހިއްސާ އޮންނަ ދިވެހި ކުންފުންޏަކުން ކަމަށް އެ ބައްދަލުވުމުގައި ރައީސް ވަނީ ވިދާޅުވެފައެވެ.\nމީގެއިތުރުން އެ އެއާޕޯޓުގައި ބޭރުގެ ސިފައިން ނުތިބޭނެ ކަމަށް ވެސް ރައީސް ވިދާޅުވިކަމަށް އެމީހުން ކިޔައިދިނެވެ.\nއެ ބައްދަލުވުމުގައި ހަނިމާދޫ އިންޓަނޭޝަނަލް އެއާޕޯޓް ތަރައްޤީ ކުރުމުގެ މަޝްރޫޢުއަށް އެ ރަށުގެ މީހުން ދިރިއުޅޭ ސަރަހައްދުން ބިމުގެ ބައެއް މިހާރު އެއާޕޯޓަށް ކަނޑައެޅިފައިވާ ސަރަހައްދަށް އިތުރު ކުރުމާމެދު އެރަށުގެ ރައްޔިތުންގެ މެދުގައި އުފެދިފައިވާ ނުތަނަވަސްކަމަށް ރައީސް ވަނީ ހައްލު ހޯއްދަވައި ދެއްވާފައެވެ.\nރައީސް، ހަނިމާދޫ ބިމުގެ މައްސަލައަށް ހައްލު ހޯއްދަވައިދެއްވައިފި\n1.3 މިލިއަން މީހުންނަށް ޚިދުމަތް ދެވޭހެން ތަރައްޤީކުރުމަށް ނިންމާފައިވާ، ހަނިމާދޫ އިންޓަނޭޝަނަލް އެއާޕޯޓް ތަރައްޤީ ކުރުމުގެ މަޝްރޫޢުގެ ޓައިމްލައިން މިދިޔަ ހޮނިހިރު ދުވަހު މިނިސްޓްރީ އޮފް އިކޮނޮމިކް ޑިވެލޮޕްމަންޓްއިން އާންމު ކޮށްފައިވާއިރު، އެ ޓައިމްލައިންގައިވާ ގޮތުން މި މަޝްރޫޢުގެ މަސައްކަތް 2023 ވަނަ އަހަރުގެ ޖޫން 29ގެ ނިޔަލަށް ނިންމާލާނެއެވެ.\nހަނިމާދޫ އިންޓަނޭޝަނަލް އެއަރޕޯޓް ތަރައްޤީ ކުރުމަކީ ރާއްޖޭގެ އުތުރުގައި އިޤްތިޞާދީ މައި ހަބެއް ޤާއިމުކުރުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ގެންގުޅުންވާ ވިސްނުންފުޅުގެ ދަށުން ކުރިޔަށް ގެންދެވޭ މުހިއްމު މަޝްރޫއެކެވެ.\nހަނިމާދޫ އެއާޕޯޓު އިންޓަނޭޝަނަލް އެއަރޕޯޓް ހަގީގީ އިންޓަރނޭޝަނަލް އެއަރޕޯޓެއްގެ ގޮތުގައި ތަރައްގީ ކުރުމަކީ ރިޔާސީ ކެމްޕޭނުގެ ތެރޭގައި ރައީސް އިބްރާހިމް މުހައްމަދު ސޯލިހު ވެވަޑައިގެންނެވި ރިޔާސީ ވައުދުފުޅެކެވެ.\nހަނިމާދޫގައި ޑޮމެސްޓިކް އެއާޕޯޓެއް ތަރައްގީކޮށް ހުޅުވީ، ކުރީގެ ރައީސް މައުމޫން އަބުދުއްޤައްޔޫމްގެ ވެރިކަމުގައި 28 އޮކްޓޯބަރު 1990 ގައެވެ. އޭގެފަހުން އެ އެއާޕޯޓު އިންޓަނޭޝަނަލް އެއާޕޯޓަކަށް ބަދަލުކުރީ2ފެބްރުއަރީ 2013 ގައި ރައީސް ވަޙީދުގެ ވެރިކަމުގައެވެ.\nފާހަގަ: ހދ ހަނިމާދޫ, ހދ.ހަނިމާދޫ, ހަނިމާދޫ އިންޓަރނޭޝަނަލް އެއަރޕޯޓް, ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް


Visnaa! Singapore, Tokyo, Switzerland ge namoonaa | Mihaaru\nމާލޭ މަގުމަތި: އެންމެ ފުރަތަމަ ގެންނަންވީ ޕަބްލިކް ޓްރާންސްޕޯޓްގެ ރަނގަޅު ނިޒާމެއް. ފައިލް ފޮޓޯ: ހުސެން ވަހީދު/ މިހާރު\n29 އެޕްރީލް 2018 - 06:48 28 comments\nމާލޭ މަގުމަތި އަމާންކުރަން މި ފަހުން އެޅި ފިޔަވަޅާ އެކު އެކި ވަޒީރުން ކުރެއްސެވި ތަސައްވުރުގައި، ސަރުކާރުން ދުނިޔޭގެ ކުރިއަރާފައިވާ ސިޓީތަކާ އެއް ފެންވަރަށް މާލެ ތަރައްގީކޮށް މައްސަލަތައް ހައްލުކުރާނެ އެވެ. އެ ގޮތުން ޖަޕާނުގެ ޓޯކިޔޯ އާއި ސްވިޓްޒަލެންޑްގެ ވާހަކަ އެ ބޭފުޅުން ދެއްކެވި އެވެ. އޭގެ ކުރިން ސިންގަޕޫރުގެ ނަމޫނާ އިން މިސާލު ނަގައިގެން ވެސް ސަރުކާރުން ވައުދުތައް ވެފައިވެ އެވެ.\nމި ހުވަފެންތައް ހަގީގަތަކަށް ވެއްޖެއްޔާ ކިތަންމެހާ ވެސް ރަނގަޅެވެ. އެކަމަކު ފާހަގަކުރަން ޖެހޭ ކަމަކީ ސިންގަޕޫރާއި ޓޯކިޔޯ އާއި ސްވިޓްޒަލެންޑް ނަމޫނާއަކަށް ވާ އެންމެ އަސާސީ އެއް ކަންތައް މާލެ އަށް އަންނާނެ އިރެއް އަދިވެސް ނޭނގޭ ކަމެވެ. އެ ސިޓީތައް ނުވަތަ ގައުމުތަކުގެ އެންމެ މުހިއްމު އެއް ސިފައަކީ އެ ތަންތަނުގައި ހުރި އާއްމު ދަތުރުފަތުރުގެ ހަރުދަނާ، ފަސޭހަ އަދި ދެމެހެއްޓެނިވި ނިޒާމްތަކެވެ.\nމާލެ އަށް ނުކަތާ ވަރަށް ޕްރައިވެޓް އުޅަނދުތައް ގިނަވެ، މަގުމަތި ބޮއްސުންލައިގެން ދިޔައީ ޕަބްލިކް ޓްރާންސްޕޯޓްގެ ޚިދުމަތެއް ނެތި އެވެ. އެމްޑީޕީ ސަރުކާރުގައި މާލޭގައި ފެށި ބަހުގެ ޚިދުމަތް ވީ ނާކާމިޔާބެވެ. މި ސަރުކާރަށް ވެސް އެކަމެއް އަދި ނުކުރެވެ އެވެ. މާލެ އާއި އެހެން ބައެއް ރަށްރަށުގައި ބަސް ދަތުރުތައް ފަށަން ޖޫން 2016ގައި އެމްޓީސީސީއާ ހަވާލުކޮށްފައި އެކަން ހުއްޓާލީ އެވެ. އޭގެ ފަހުން މިދިޔަ އަހަރުގެ ސެޕްޓެމްބަރު މަހު އެމްޕީއެލްއާ މަސައްކަތް ހަވާލުކުރި އެވެ. އެކަމަކު ހަތް މަސް ދުވަސް ފާއިތުވީ އިރު ވެސް މާލެ ތެރޭގައި ބަސް ދަތުރުތައް ފަށާނެ އިރެއް އަދި އޮތީ ނޭނގި އެވެ. އެމްޕީއެލް އިން އެންމެ ފުރަތަމަ ކުރަން އުޅޭ ކަމަކީ ޖުލައި 26ގައި ބްރިޖު ހުޅުވުމާ އެކު މާލެ އާއި ހުޅުލެ އަދި ހުޅުމާލެއާ ދެމެދު ބަހުގެ ޚިދުމަތް ފެށުމެވެ.\nސިންގަޕޫރާއި ޓޯކިޔޯ އާއި ސްވިޓްޒަލެންޑާ އެއް ފެންވަރަކަށް މާލެ ގެންދަން އެންމެ ފުރަތަމަ ކުރަންވީ ކަމަކީ ފެންވަރު ރަނގަޅު ޕަބްލިކް ޓްރާންސްޕޯޓް ނިޒާމެއް ގާއިމްކުރުމެވެ. އެއީ އާއްމު ދަތުރުފަތުރުގެ ނަމޫނާގެ ގޮތުގައި ދުނިޔޭގައި ހަދާ ކޮންމެ ލިސްޓަކުން ޖާގަ ހޯދާ ތަންތަނެވެ. މިސާލަކަށް، ނެދަލެންޑްސްގެ ބައިނަލްއަގުވާމީ ކޮންސަލްޓެންސީ ކުންފުނި އާކޭޑީސް އިން އެކުލަވާލާ "ސަސްޓެއިނެބަލް ސިޓީސް މޮބިލިޓީ އިންޑެކްސް"ގެ ގަދަ 15ގައި މިދިޔަ އަހަރު ސްވިޓްޒަލެންޑްގެ އެންމެ ބޮޑު ސިޓީ ޒިއުރިކް އާއި ސިންގަޕޫރާއި ޓޯކިޔޯ ހިމެނުނެވެ.\n"ދެމެހެއްޓެނެވި ދަތުރުފަތުރު"ގެ ނަމޫނާތަކަކަށް މި ސިޓީތައް ވަނީ ކީއްވެގެން ހެއްޔެވެ؟ "ސަސްޓެއިނެބަލް ސިޓީސް މޮބިލިޓީ އިންޑެކްސް"ގައި ބަލާފައި ވަނީ ދެމެހެއްޓެނެވި ތަރައްގީގެ މައިގަނޑު ތިން ދާއިރާ ކަމަށްވާ އިޖުތިމާއީ، އިގުތިސޯދީ އަދި ތިމާވެށީގެ އުއްމީދުތައް ސިޓީތަކުން ހާސިލްކޮށްފައިވާ މިންވަރަށެވެ.\nހޮންގް ކޮންގް އަށް ފަހު ދެވަނަ އަށް އެންމެ ރަނގަޅު ސިޓީގެ ޝަރަފް ހޯދި ޒިއުރިކަށް ބަލާ ނަމަ، ޒަމާނީ ޕަބްލިކް ޓްރާންސްޕޯޓް ޚިދުމަތް ފުޅާ ދާއިރެއްގައި ދެމުން އައި ނަމަވެސް ޕްރައިވެޓް ކާރުތަކާ ހެދި ޓްރެފިކަށް ބާރު ބޮޑުވެ އެވެ. އެކަމަކު އެ މައްސަލަ ހައްލުކުރަން ދުރު ރާސްތާގެ ޕްލޭނެއް އަންނަނީ ތަންފީޒުކުރަމުންނެވެ. އޭގެ ތެރޭގައި ޕަބްލިކް ޓްރާންސްޕޯޓް ނެޓްވޯކް ކުރިއަށް ވުރެ ވެސް ފުޅާކޮށް، އެ ނެޓްވޯކް ބެލެހެއްޓުން ހަރުދަނާކުރުމާއި ޚިދުމަތް ބޭނުންކުރަން އާއްމުންނަށް ފަސޭހަކޮށްދިނުން ހިމެނެ އެވެ. ރޭލާއި ޓްރޭމް އާއި ބަހުގެ އިތުރުން ކަނޑު ބޯޓު ވެސް ހިމެނޭ، ޒިއުރިކްގެ ޕަބްލިކް ޓްރާންސްޕޯޓް ނިޒާމުގައި ބައިސްކަލަށް ވެސް ޚާއްސަ ސަމާލުކަމެއް ދެ އެވެ. ބައިސްކަލުގައި އުޅެން ހިތްވަރު ދިނުމުގެ ގޮތުން، ޕާކްކުރާނެ ޖާގަ އިތުރުކުރުމާއި ބައިސްކަލް ދުއްވާ މީހުންނަށް ރައްކާތެރިކަން ކަށަވަރުކޮށްދިނުމުގެ ފިޔަވަޅުތައް ޒިއުރިކުން އަންނަނީ އަޅަމުންނެވެ.\nލިސްޓުގައި ހިމެނޭ 100 ސިޓީގެ ތެރެއިން އަށްވަނަ ހޯދި ސިންގަޕޫރުގައި ކުރާ ދަތުރުތަކުގެ 66 ޕަސެންޓް މިހާރު ވެސް ބަރޯސާވެފައި އޮތީ ޕަބްލިކް ޓްރާންސްޕޯޓަށެވެ. އެކަމަކު 2030 އަންނަ އިރު އެ އަދަދު ޕީކް ގަޑިތަކުގައި 75 ޕަސެންޓަށް އިތުރުކުރަން ސިންގަޕޫރު ސަރުކާރުން ބޭނުންވެ އެވެ. އެހެންވެ، ބަހުގެ ޚިދުމަތް އިތުރަށް ތަރައްގީކުރަން އަންނަނީ އިންވެސްޓްކުރަމުންނެވެ.\nބައިބޯ ޓޯކިޔޯގައި ވެސް ދެ ބައިކުޅަ އެއްބަޔަށް ވުރެ ގިނަ ދަތުރު ކުރަނީ ޕަބްލިކް ޓްރާންސްޕޯޓް ބޭނުންކޮށްގެންނެވެ. ދުނިޔޭގެ ތައުރީފް ލިބިފައިވާ ރޭލުގެ ނިޒާމެއް އޮތް ޓޯކިޔޯގައި ގަޑި އަށް ފަރުވާތެރި، އަވަސް އަދި ސާފުތާހިރު ޚިދުމަތެއް ލިބޭކަން ފަސިންޖަރުން ފާހަގަކުރެ އެވެ. އަނެއް ކަމަކީ ސިޓީން ބޭރުގެ މަންޒިލްތަކާ ވެސް ވަރަށް ރަނގަޅަށް ގުޅާލާފައިވާ ހަބަކަށް ޓޯކިޔޯ ވުމެވެ.\nމިއީ ތިމާވެއްޓާ ރައްޓެހި ގޮތުގައި އަދި ވައި ތަޣައްޔަރުވުން ކުޑަކުވާނެ ގޮތްތަކަށް ވެސް ސަމާލުކަން ދީގެން ދަތުރުފަތުރުގެ ޚިދުމަތް ދޭ ސިޓީތަކެކެވެ.\nޕަބްލިކް ޓްރާންސްޕޯޓްގެ ރަނގަޅު ނިޒާމްތައް ގާއިމްކޮށްފައި ހުރި މިފަދަ ސިޓީތަކުން ވަނީ ޕްރައިވެޓް އުޅަނދުތައް ދޫކޮށްލަން އާއްމުންނަށް ހިތްވަރުދިނުމުގައި ކާމިޔާބީ ހޯދައިފަ އެވެ. އެއީ މަގުތަކުގެ ތޮއްޖެހުން ކުޑަކޮށް ވައިގެ ނުސާފުކަން ކުޑަކުރަން ވެސް ބޭނުންތެރި ފިޔަވަޅަކަށް ވާއިރު، މާލެ އަށް ދިމާވެފައި އޮތް އެންމެ ބޮޑު މައްސަލައަކީ އަމިއްލަ ސައިކަލްތަކާއި ކާރު ގިނަވުން ކަން އެންމެން ވެސް ދަނެ އެވެ.\nޓްރެފިކް ބާރު ބޮޑުވާ މައްސަލަ ހައްލުކުރުމުގެ ގޮތުން، ދުވާލު ވަގުތު މުދާ އުފުލުން މަނާކުރި އިރު ސަރުކާރުން ބުނެފައި ވަނީ ވެހިކަލް އެތެރެކުރުން ކޮންޓްރޯލް ނުކުރާނެ ކަމަށެވެ. އޭގެ ބަދަލުގައި މަގުތަކަށް ގެންނަން ސަރުކާރުން ބޭނުންވަނީ "އީޖާދީ ހައްލު"ތަކެކެވެ. އޭގެ ބައެއްގެ ގޮތުން، މާލެ ތެރެއަށް ޕަބްލިކް ޓްރާންސްޕޯޓްގެ ޚިދުމަތް އަވަހަށް ތައާރަފްކުރަން ޚާއްސަ އިސްކަމެއް ދޭންވީ ނޫން ހެއްޔެވެ؟\nފަސޭހައިން ބަހުގައި ދަތުރުކުރެވެން އޮތިއްޔާ ކޮންމެ މީހަކު ސައިކަލަކަށް ނުވަތަ ކާރަކަށް ނާރާނެ ކަމަށް އުއްމީދު ކުރެވިދާނެ އެވެ. އެފަދަ ޚިދުމަތަކާ ނުލައި މަގުތަކުގެ ތޮއްޖެހުމަށް ލުޔެއް ލިބިދާނެ ކަމަކަށް ނުބެލެވެ އެވެ. އަދި އެފަދަ ޚިދުމަތަކާ ނުލައި ސިންގަޕޫރު، ޓޯކިޔޯ ނުވަތަ ސްވިޓްޒަލެންޑާ އެއް ފެންވަރަކަށް މާލެ ނުގެންދެވޭނެކަން ކަށަވަރެވެ.\nއިތުރު ލިޔުންތައް ބަހުގެ ޚިދުމަތް މާލެ ކޮލަމް ޕަބްލިކް ޓްރާންސްޕޯޓް ޓްރެފިކް ވިސްނާ!